একালের চোথে 


॥ মিত্রালয় ॥ 
১২ বঙ্কিম চাটুষ্যে গ্বীট 
কলিকাতা-১২ 


_॥ তিন টাকা ॥ 


| 
॥ প্রথম প্রকাশ আশ্বিন, ১৩৬৪ ॥ ূ 
গ্রন্থকার কর্তৃক সর্বস্বত্ব সংরক্ষিত 


মিত্রালয়, ১২, বন্ধিম চাটুয্যে স্ট্রীট, কলি-১২ হইতে জি, ভট্টাচার্য কতৃক প্রকাশিত । 
নিউ সরস্বতী প্রেস, ১৭, ভীম ঘোষ লেন হইতে শ্রীস্গরেন্্রনাথ পান কর্তৃক মুদ্রিত । 


RS (৮৪ সী 
সেকালের মানুষ 
তবু, একালের দৃষ্টিভঙ্গির সঙ্গে ধীর সহজ সাযুজ্য 
আমাকে বিস্মিত করে 
মা-কে 
এবং একালের 
ভাবনার জগতে আমার প্রবেশ প্রচেষ্টায় প্রধান 
ও সহায়, অগ্রজ 
শান্তিজীবন ঘোষ-কে 


॥ লৌকিক ॥ 


ব্যক্তি, সমাজ ও সংস্কৃতি os ১. 
একানব্তী পরিবার প্রথা ES ১৫ 
বাঙালীর পরিচ্ছদ TS ২ 
সমাজে তরুণের ভূমিকা রর কু ৩২ 
সনাতনী সমাজ রঃ Er 
করণিক প্রসঙ্গ ও as 
মাইক সংস্কৃতি তা ৪৮ 
রবীন্দ্র জয়ন্তী তু নত 
সাহিত্যের সামাজিক দায়িত্ব 2০, ৬১ 
প্রাদেশিকত৷ ০ রর 
॥ অলৌকিক ॥ ] 
দেবরহস্ত ys ধা | 
একালের ধর্মীয় উৎসব র্‌ রঃ | 
দোল উত্সবের উত্ন Ef ও | 
শাক্তপূজার রূপান্তর টু ১১৫ | 
ধৰ্ম ১৩০ lt 
| 
* 


(০5 


॥ প্রাসঙ্গিক ॥ 


লেখাঁটা যেন একট! অপরাধ, তাই এ দেশে ( বুঝিব| বিদেশেও) শুধু লিখলেই 
অব্যাহতি নেই ; কেন লিখেছি সে-জবাবদিহি আবশ্ঠক। যেহেতু লেখক 
“হিসেবে এভাবে আসামীর কাঠগড়ায় দাঁড়াতে কোনক্রমেই রাজী নই, অতএব, 
উপস্থিত গ্রন্থটি এই জাতীয় গ্রন্থের প্রয়োজনীয়তা সম্পর্কে নিঃসংশয় উপলব্ধির 
ফলম্বরূপ__এই উক্তির অতিরিক্ত বাগ্বিস্তারে আপাতত বিরত থাকাই আমি 
বাঞ্চনীয় মনে করি। 

প্রসঙ্গতঃ স্বীকার করতে ভাল লাগছে যে ‘সমকালীন’ সম্পাদক আনন্দ- 
গোপাল সেনগুপ্ত'র ক্রমাগত তাগাদায় বিব্রত ন! হলে এই গ্রন্থের অধিকাংশ 
নিবন্ধ সম্ভবত আমি লিখে উঠতে পারতাম না। তাছাড়া, বিভিন্ন সময়ে, 
অদ্ধেয় প্রেমেন্দ্র মিত্র, নারায়ণ চৌধুরী এবং বিনয় ঘোষ লেখার ব্যাপারে 
আমাকে বিশেষভাঁবে উৎসাহিত না করলে এই গ্রন্থ প্রকাশে আমি সাহসী 
হ'তাঁম না । স্থলেখক গৌরীশংকর ভট্টাচার্য এবং শ্রীমান সুত্রতেশ ঘোষের 
কাছেও আমি নানাভাবে খণী | 

এই গ্রন্থের সব ক'টি প্রবন্ধই ইতিপূর্বে 'গান্দেয়» ‘সমকালীন’, ‘চতুন্ধোণ’, 
‘উত্তরস্থরী’, প্রভৃতি কয়েকটি পত্রপত্রিকায় প্রকাশিত; তবে প্রয়োজনবোধে 
পরিবতিত কর! হয়েছে। 


8058 অচিন্ত্যেশ ঘোৰ 
২১শে আশ্বিন, ১৮৭৯ শকাব্দ 


পংক্তি 
৪ 
১৫ 
(প্রবন্ধের নাম ) 
8 
৫, ৮,২১ 

২৫ 


মুদ্রণ-শুদ্ধি 
অশুদ্ধ 
পাশোবভীর্ণ 
Culture 
একান্নবতী 
পেশোয়ারী 


Westermark 


শুদ্ধ 
পাশবোতীর্ণ 
Culture 
একান্নবর্তী 
পেশোয়ায়ী 
০969৮729৮01 
“চলে| নিয়ম মতে” 
সর্বজনবিদিত 
দেবী 
ধর্ম। অবশ্য 
তবু 
(কিন্তু সেক্ষেত্রেও 
সরূপ 
শব্দের সমন্বয়ে । ‘ফল’ 
শব্দের আদিম অর্থ 
ওঁতিহববাহী ।৬ 
ইংরাজী উদ্ধৃতিটি (৬) নং 
ফুটনোট হবে। 


ব্যক্তি, সমাজ ও সংস্কৃতি 


জনশ্রুতি অনুসারে মান্থৃষের ব্যক্তিসত্তা আর সমাজসত্তার নিরন্তর 
টানাপোড়েনে মানবচিত্ত আবহমানকাল পীড়িত । উভয়ের এই দ্বি-ধা 
প্রাধান্তদাবিতে মানুষ চিরবিচলিত, এবং আজও তার সংঘাতের 
শেষ নেই__এ প্রবাদ আজ বিশ্বাসে পরিণত হয়ে পড়েছে। 
অস্তলেণকের এই সংঘাতে পক্ষাবলম্বনের প্রশ্নেই নাকি বহির্জগতেও 
সমগ্র মানবজাতি আজ মারাত্মক মতদ্বৈততায় বিভক্ত । তথাকথিত 
এই মতদ্বৈততার ফলেই হোক অথবা শ্রেণীগত বৈষয়িক 
স্বার্থসংঘাতেই হোক সমগ্র মানবসমাজ যে সর্বনাশা বিভেদে 
রণোনুখ এ তথ্য অন্ধেরও অজ্ঞাত নয়। সাম্যবাদীদের বিরুদ্ধে 
এই অভিযোগ প্রচলিত যে তাদের মতবাদে ব্যক্তিসত্তার দাবি 
চূড়ান্তভাবে অবহেলিত এবং তাদের বিশ্বাস, সমাজ-্বার্থের 
জীতাকলে ব্যক্তিসত্তা নিঃশেষে নিম্পেষিত না করলে শ্রেণীহীন 
সমাজের স্থষ্টি তথা মানুষের সাবিক উন্নয়ন অসম্ভব । সাম্যবাদীদের 
বিরুদ্ধে এই অভিযোগের সত্যতা নিদ্ধীরণে আমরা আপাতত 
প্রয়াসী নই। রাজনৈতিক জগতের এই মতদ্বৈততার ব্যাপ্তি 
বর্তমান সমাজমানসে যত জর্বগ্রাসীই হোক আমাদের আলোচ্য 
বিষয় নিছক সমাজতাত্বিক দৃষ্টিকোণে সীমাবদ্ধ রাখা সন্তব। 
আপাতত তাই আমরা শুধুমাত্র ব্যক্তি, সমাজ এবং সংস্কৃতির 
পারস্পরিক সম্বন্ধ নিয়েই আলোচনা করব। | 

প্রথমত, ব্যক্তি এবং সমাজের যে সংঘাত কল্পনা করা হয় তার 
যাথার্থ্য অনুসন্ধান করা চলে। ব্যক্তি ও সমাজের বিরোধের যে 
ধারণা বিদ্যমান, তার স্ুত্রপাত ফ্রয়েড করেছিলেন, এ কথা ঠিক 
নয়; কিন্ত এই ধারণা বিশেষভাবে প্রচলিত হবার মূলে যে.তিনি সে 


২ একালের চোখে 


বিষয়ে কোন সন্দেহ নেই। ফ্রয়েডের মতে ব্যক্তির স্বাভাবিক 
বৃত্তির (1091006) সঙ্গে সামাজিক বিধিনিবেধের এবং সামগ্রিক- 
ভাবে সমাজ-সংগঠনেরই মৌলিক বিরোধ বর্তমান। জৈবিক 
বৃন্তিগুলিকে নিরন্তর অবদমন করেই মানুষ তার সামাজিক অস্তিত্ব 
বজায় রাখে । অতএব মানুষের সমাজ-জীবন এবং সভ্যত ব্যক্তির 
স্বভাবের বিরোধী । ক্রয়েডীয় তত্ব নিয়ে বিস্তারিত আলোচনা 
আপাতত অপ্রয়োজনীয়৯, কিন্তু ক্রয়েীয় ভাবধারা ব্যক্তি ও 
সমাজের বিরোধের যে অলীক ধারণার স্থ্টি করেছে তা" আদৌ 
উপেক্ষণীয় নয়। 

ক্রয়েডের গবেষণা তার ক্লিনিকের চৌহদ্দিতে আবদ্ধ। তার 
গবেষণা উপেক্ষা না করেও বলব যে, কয়েকটি অপ্রকৃতিস্থ ব্যক্তির 
সুত্র ধরে সমস্ত মানবজাতির স্বভাবনির্ণয় যথার্থ বলে বিবেচিত হতে 
পারে না। আধুনিক সমাজ-বিজ্ঞানীরা তাই ফ্রয়েডের মতবাদের 
উপর ভিত্তি করে ব্যক্তির স্বরূপ নির্ধারণ করতে রাজী নন।২ 
তা” ছাড়া ব্যক্তি ও সমাজের বৈপরীত্য কল্পনা করতে গেলে আগে 
ধরে নিতে হয় যে তাদের অস্তিত্ব পৃথক । কিন্তু তা” নয়। ব্যক্তিকে 
বাদ দিয়ে যেমন সমাজের কোন প্রশ্ন ওঠে না, তেমনি সমাঁজ- 
বহিভূতি মান্ুবেরও মন্ত্য-জীবন অসন্তব। 

উদাহরণস্বরূপ সমাজ-বহিভূর্ত (19291) যে কয়টি মানুষের 
সন্ধান পাওয়া গেছে তাদের প্রকৃতি সম্বন্ধে বিচার করা যাক। 
আমাদের দেশে মেদিনীপুর জিলায় পাওয়া নেকড়ে শিশু কমলার 
কথা৷ অনেকেই শুনেছেন। ১৯২০ সালে কমলা এবং অন্য 


(১) ব্যক্তির স্বরূপ অনুসন্ধানের সুত্রে ঘা, |, New৫০m১ তার '3০০191 
Psychology’ (Dryden Press, New York, 1954—Ohap. 10 to 19) 
পন্থে ক্রয়েডীয় মতবাদের খণ্ডনে উল্লেখযোগ্য আলোচনা করেছেন । 

(২) “The Freudians have not developed systematic theory of 
personality types but have contended themselves with special 
hypothesis based on clinical evidence” (Edward Sapir,— 
“Encyclopaedia of Social Sciences’—Personality ). 


ব্যক্তি, সমাজ ও সংস্কৃতি ৩ 


একটি শিশুকে (অমলা) শিকারীরা নেকড়ে বাঘের আস্তানায় 
আবিষ্কার করেন। কমলার বয়স তখন আট এবং অপরটির প্রায় 
ছ্ুই। অপর শিশুটি অল্প কয়েকমাস পরেই মারা যায়। কমল৷ 
১৯২৯ সাল পর্যন্ত বেঁচে ছিল। শৈশবে এর! নেকড়ে বাঘের কবলে 
পড়ে এবং নেকড়ে মায়ের স্তন্তেই প্রতিপালিত হয়। ধরা পড়ার 
সময় আচরণ, খাদ্য এবং অন্য সব ব্যবহারেই এরা নেকড়ে বাঘের 
স্বভাব পায়। ছুই পায়ে হাটা বহুদিন পর্যন্ত কমলার পক্ষে 
সম্ভবপর হয়নি, কীচামাংস ছাড়া অন্য কিছু সে খেত না। নেকড়ে 
বাঘের মত গর্জন করা ছাড়া অন্য কোন ভাষা তার অজানা ছিল। 
মানুষের সঙ্গে তার ব্যবহারও নিতান্ত হিংস্র ছিল। অধুনা আগ্রার 
কাছে আর একটি অনুরূপ নেকড়ে-শিশুর সন্ধান পাওয়া গেছে 
(২১-৪-১৯৫৭ তারিখের অমুতবাজার পত্রিকা দ্রষ্টব্য )। তার 
ব্যবহারও কমলারই অনুরূপ ৷ হাজেরীর Kasper Hauser-এর 
ঘটনাও গ্রসিদ্ধিলাভ করেছে। 1789০-এর জন্ম ১৮১২ সালে। 
হাঙ্গেরীর এক কৃষকের এক অন্ধকার কুঠরীতে তাকে আশৈশব 
আটক রাখা হয়। কথিত আছে যে বন্দীজীবনে সে কোন মানুষের . 
মুখ দেখেনি । ১৮২৪ সালে সে মুক্তিলাভ করে এবং তাকে 
ন্যুরেমবার্গে এনে ছেড়ে দেওয়া হয়। এই সময় সে কোন রকমে 
টলতে টলতে হাটতে পারত, ছুই একটা! আধো আধো অর্থহীন শব্দ 
উচ্চারণ করতে পারত এবং তার মন তখন শৈশবের স্তর উত্তীর্ণ 
হয়নি । পাঁচ বছর পর তার মৃত্যু ঘটলে তার মস্তিষ্কের পোষ্ট-মটেম 
পরীক্ষায় দেখা যায় যে তার মস্তিষ্কের স্বাভাবিক প্রসার একেবারেই 
ঘটেনি ৷ দু'জন বিখ্যাত সমাজ বিজ্ঞানীর মতে, সমাজ থেকে তাকে 
বঞ্চিত করার ফলে তাকে মনুষ্যত্ব থেকেই বঞ্চিত করা হয়েছে__ 
“The denial of society to Kasper Hauser was a 
denial to him also of human nature itself”*| সমাজ 


(S) Of. BR. M. Maclver and Charles H. Page, “Society”, 
Book one, Part I, Chap. ৪, p. 45. 

বিজ্ঞানীর কাছে বিশেষ উল্লেখযোগ্য এই যে 17859, জড়পদীর্থকে 
প্রাণী বলে মনে করত। সমাজবিজ্ঞানে অনুমান করা হয় যে 
আদিমানবও প্রাথমিক স্তরে অন্যান্য পশুর মত জড় পদার্থকে 
প্রাণী মনে করত। 
উপরোক্ত উদাহরণগুলিতে সংশ্লিষ্ট শিশুদের অতীত ( অথবা! 
ডাক্তারীশান্দ্রে যাঁকে বলা হয় 1:18৮০মঠ ) খুব স্পষ্ট না, তাই এদের 
সম্বন্ধে গবেবণাও আংশিক বলে অভিযোগ করা চলে। কিন্তু 
Kingsley Davis যে উদাহরণটি হাজির করেছেন তা? বৈজ্ঞানিক 
মহলে গ্রাহ্য বলে স্বীকৃত হয়েছেঃ । Ann নামে পাঁচ 
বছরের সুন্দর একটি শিশুকে আমেরিকার একটি ছোট শহর থেকে 
সতের মাইল দূরে এক খামারের দোতালায় পুরনো একটা ভাঙ্গা 
চেয়ারের সঙ্গে আটকান অবস্থায় মunঞn০ 300190)-র লোকজন 
গিয়ে আবিষ্কার করেন। অনুসন্ধানে প্রকাশ পায় যে অবৈধজাত 
এই হতভাগ্য শিশুটিকে ছয়মাস বয়স থেকে এই অবস্থাতে খামারে 
এনে আটক রাখা হয়। পিতামাতার শারীরিক ও মানসিক অবস্থা 
" স্বাভাবিক ছিল এবং সেও সুস্থ অবস্থাতেই জন্মায় বলে প্রকাশ । 
অথচ যখন তাকে পাওয়া যায় তখন তার কোন বোধ বা অভিব্যক্তি 
ছিল না, বহুকালব্যাগী নিক্ক্ি়তার ফলে তার নড়বাঁর ক্ষমতাই 
লোপ পেয়ে গিয়েছিল, কথা বলার এবং চলার ক্ষমতা তো দুরের 
কথা। পরে তাকে প্রথমত একটি শিশু আবাস, তারপর তাঁর 
নিজের মা এবং শেষ পর্যন্ত একটি সহানুভূতিশীল পরিবারে 
স্থানান্তরিত করা হয় এবং ধীরে ধীরে তার মন্ব্যোচিত ক্ষমতা এবং 
গুণাবলীর বিকাশ হয় । অবশ্য শেষ পর্যন্ত সে কখনই সম্পূর্ণ সুস্থতা 
এবং স্বাভাবিকতা! লাভ করতে পাঁরেনি। ১৯৪২ সালে সে মারা 
যায়। 


(8) Of. Kingsley Davis, “A Case of Extreme Social Isolation 
of % Child”, American Jounal of Sociology, Vol. 45, Pp. 5E4-65, 
January 1940. 


উল, 

এই সব উদাহরণে একথা স্পষ্টই প্রমাণিত হয় যে সমাজের 
বাইরে মানুষের মন্ুত্যোচিত জীবন অসম্ভব। সংস্কৃতির মাধ্যমেই 
সমাজে মানুষ “মানুষ? হয়ে গড়ে ওঠে। সংস্কৃতির অধিকারেই 
পাশোবভীর্ণ জগতে মানুষের স্থান। প্রসঙ্গত, ‘সংস্কৃতি’ বলতে 
আমরা কি বুঝি সে বিষয়ে স্পষ্ট হওয়া প্রয়োজন । 

সংস্কৃতি” বলতে সাধারণ লোকে যা” বোঝে তার বিশদ প্রকাশ 
“চিৎপ্রকর্ষ” শব্দের মধ্যে পাওয়া যাবে (শব্দটির জন্য আমরা শ্রদ্ধেয় 
আবু সয়ীদ আইয়ুব সাহেবের কাছে ঝণী ), কিন্তু ব্যবহারিক অর্থে 
যাই হোক সমাজতত্বে ‘সংস্কৃতি’ বা 90109 শব্দটির অর্থ বহুলাংশে 
ব্যাপকতর। ‘সংস্কৃতি’ বলতে মানুষের এঁতিহালন্ধ সামাজিক 
উত্তরাধিকারের সামগ্রিক সমষ্টিই বোঝায়, “চিৎপ্রকর্ষ যার বিশেষ 
অংশ মাত্রঃ। সামাজিক উত্তরাধিকার বলতে বোঝায় “মানুষের 
সমস্ত জ্ঞান-বিজ্ঞান এবং সমস্ত সৃষ্টি সম্পদ, অর্থাৎ যা” আমরা 
জেনেছি এবং যা’ আমরা করেছি” তার সামগ্রিক পরিচয়। 
মানুষের এই মোট স্থগ্টিসম্পদের মোটা অংশই হ'ল পাথিব সৃষ্টি 
সম্পদ (material culture ), যা” চিৎপ্রকর্ষের সংজ্ঞায় স্থান 
পায় না। সমাজতত্ব এবং নৃতত্বের সুচনা থেকেই দসংস্কৃতি'র সংজ্ঞার 
এই সামগ্রিকতার উপর জোর দেওয়া হয়েছে। সমাজতত্বের 
অন্যতম পথিকৃৎ H. 73. 10৬ থেকে শুরু করে আধুনিক 
সমাঁজবিজ্ঞানী 13211. Linton! পর্যন্ত সকলেই সংস্কৃতির 

(৫) UNESCO কতৃক প্রকাশিত Michael Leiris-এর "Race and 
Culture” 1961, (পৃ--২০।২১) ভপ্টব্য । 

(৬) ‘Culture’ is that complex whole which includes 
knowledge, belief, art, morals, law, custom, and any other 


capabilities acquired by man as a member of society’’—' Primitive 
Culture’, p. 1. 

(a) “A configuration of learned behaviour and results of 
behaviour whose component eloments are shared and transmitted 
by the members of a particular society.’ (M. Leiris কতক ‘Race 
and Culture’, পুভ্তকের ২০ পৃষ্ঠায় উদ্ধৃত )। 

সংজ্ঞায় যে কয়টি দিকের উপর জোর দিয়েছেন তা’ হ'ল (১) 
সামাজিক সুত্রে আহ্ৃত অভিজ্ঞতা বা শিক্ষা, (২) সামগ্রিকতা, 
এবং (৩) এঁতিহ্য বা সামাজিক উত্তরাধিকার (S0cia] heritage) | 
সমস্ত সংজ্ঞাতেই সামগ্রিকতা৷ ছাড়া, এমন কি সামগ্রিকতার চেয়েও 
বেশী, যে দিকে জোর দেওয়া হয়েছে তা’ হ’ল সামাজিক সুত্রে 
আন্ত অভিজ্ঞতা বা শিক্ষা । এই স্ত্রেই মানুষ, “মানুষ” হয়ে গড়ে 
ওঠে । ভূমিষ্ঠ হওয়া থেকে শুরু করে সমস্ত জীবন মানুষ সামাজিক 
অভিজ্ঞত। বা শিক্ষার মাধ্যমে তার ব্যক্তিত্বের বিকাশ লাভ করে। 
এই ভাবেই সংস্কৃতি মানুষকে প্রভাবিত এবং নিয়ন্ত্রিত করে। 
সংস্কৃতির সামশ্রিকতার ফলে সংস্কৃতি ব্যক্তিকে শুধু সরাসরিভাবে 
নয়, সমস্ত সমাজকেও নিয়ত পরিবর্তিত করে" ব্যক্তির উপর 
আবার অপ্রত্যক্ষ প্রভাব বিস্তার করে। সংস্কৃতির এই গতিময় 
(dynamic ) এবং স্থপ্টিশীল ভূমিকাকে উপেক্ষা করলে ‘সংস্কৃতি? 
সম্বন্ধে ধারণা আংশিক হয়ে পড়ে। চিৎপ্রকর্ষের মধ্যে এই 
গতিময়তার কোন প্রশ্ন ওঠে না। 


মানুষের সঙ্গে পশুর তফাৎ শুধু এই সংস্কৃতির জোরেই । সংস্কৃতি 
না থাকলে, মানুষের অন্য এমন কোন গুণ নেই যা? কোন না কোন 
প্রাণীর মধ্যে পাওয়া যায় না। সংস্কৃতির বলেই আজ মানুষ 
প্রকৃতিকে বশ করে নিজের কাজে লাগাচ্ছে, জীবনসংগ্রামে 
কল্পনাতীতভাবে অন্য সব প্রাণীকে ছাড়িয়ে এগিয়ে চলেছে। প্রশ্ন 
উঠবে, যে-সংস্কৃতির জোরে মান্গুষ পশু্বের স্তর উত্তীর্ণ হয়ে গেল, তা” 
এত যুগেও কোন না কোন প্রাণীর অনায়ত্ব রইল কেন? এর 
কারণ, মানুষের চিন্তাশক্তির মধ্যে আবার একটি বিশেষ ধরনের 
চিন্তাশক্তির বিকাশ ঘটেছিল, (পশুর চিন্তাশক্তি বা বিচারবোধ নেই, 
এ ধারণা ভুল ) তা” হ'ল বিমূর্ত ( 2০5৪৮৭০6 ) চিন্তার ক্ষমতা । এই 
বিমূর্ত চিন্তাশক্তির বলেই প্রতীক কল্পনা সাধ্য হ'ল, যার ফলে এক- 
দিকে ভাষা এবং অন্যদিকে হাতিয়ার (6০019) স্থষ্টি করা তার 

পক্ষে সম্ভবপর হয়েছিল । বস্তুত, মানুষের সংস্কৃতির ভিত্তিই 
হ’ল ভাষা এবং হাতিয়ার এবং এই ছুটি সম্পদের অভাবে পশু 
কোনদিনই মানুষের নাগাল পাবে না । 

মানুষের জীবনে ভাষার গুরুত্ব সম্পর্কে আমরা সম্যক অবহিত 
কিনা সন্দেহ। সমগ্র মানব-অভিজ্ঞতা ভাষার প্রতীকে মানুষের 
কাছে লভ্য হয়েছে । ভাষা মানুষের সামাজিক এঁতিহ্র সামগ্রিক 
সঞ্চয়কে মূর্ত করে, এবং মানুষ তারই ভিত্তিতে নিজের জীবনকে 
সংগঠিত করে। ভাষার অভাবে পশুর শিক্ষা অল্প কিছুদূর অগ্রসর 
হয়েই স্তব্ধ হয়ে যায়। এ বিষয়ে বিভিন্ন বৈজ্ঞানিক-গবেষণা 
চালান হয়েছে । তার মধ্যে [9110 দম্পতির গবেষণা উল্লেখ- 
যোগ্য৮। তারা সাড়ে সাত মাসের একটি শিম্পাঞ্জি শিশুকে (নাম 
রেখেছেন, 0৪) তাদের দশমাজ বয়স্ক শিশুপুত্র D০॥৪]d-এর সঙ্গে 
একত্রে একইভাবে প্রতিপালন করেন। প্রথম প্রথম কতকগুলি 
বিষয় 909১ Donald-এর চেয়ে তাড়াতাড়ি আয়ত্ব করে, (তার 
কারণ, হয়ত, সাড়ে সাত মাসের সিম্পাঞ্জি দশ মাসের মানব শিশুর 
চেয়ে দৈহিক ও মানসিক গঠনে বেশি বৃদ্ধিপ্ৰাপ্ত ) কিন্তু দুই বছরের 
মধ্যে Donald, Guaকে সব ব্যাপারেই ছাড়িয়ে যায়। ভাষা 
আয়ত্ব করার পর থেকে 90%কে 7002910 শিক্ষার প্রতিযোগিতায় 
একেবারেই পরাভূত করে। কিছু কিছু কথা বুঝতে পারলেও 
90৪ স্বভাবতই ভাষা আয়ত্ব করতে পারেনি । K০]l০৪দের 
গবেষণা থেকে একথা প্রমাণিত হয়েছে যে শুধুমাত্র সুযোগের 
অভাব পশুদের পশ্চাৎবর্তাঁতার কারণ নয়। 

এবার দেখা যাক, কিভাবে ব্যক্তিত্বের বিকাশ ঘটে । (বলা 
বাহুল্য ব্যক্তিত্ব বলতে শুধু দৈহিক অস্তিত্বই বোঝায় না, ব্যক্তিত্বের 


(৮) 01. Mr. & Mrs. জা. N. Kellog, “The Ape and the Ohild”, 
N. ¥. 1983. 


৮ একালের চোঁথে 


সংজ্ঞায় সামাজিক বৈশিষ্ট্যই মুখ্য ।৯ সদ্যোজাত শিশুর কোন 
ব্যক্তিত্ব থাকে না, তার ব্যক্তিত্ব সামাজিক ক্রিয়া-প্রতিক্রিয়ার 
মধ্য দিয়ে বিকশিত হয় )। 

সমাজে প্রত্যেকের নির্দিষ্ট ভূমিকা (7019) থাকে । কোন 
কোন ভূমিকা অনিবাধ; যেমন বয়স বা লিঙ্গ অনুসারে যে ভূমিকা 
নির্দিষ্ট হয়, ব্যক্তির ইচ্ছায় তার রদ বদল অসম্ভব ( আধুনিক 
চিকিৎসাবিজ্ঞান যে সব অঘটন ঘটিয়েছে তা আমাদের আলোচনায় 
গণ্য নয়)। আবার কর্ম-সংস্থান অনুযায়ী ব্যক্তি যে-ভূমিকা, 
লাভ করে তা’ পরিবর্তনসাধ্য। ভূমিকা নির্দিষ্ট হবার পর. 
আবার সেই ভূমিকাসম্মত আরও কতকগুলি বৈশিষ্ট্য ব্যক্তির 
সঙ্গে সংশ্লিষ্ট হয়ে তার ব্যক্তিত্বকে স্পষ্টতর করে তোলে। বালিকা 
যখন নারীত্বে পদার্পন করে তখন তার পরিবর্তন শুধু দৈহিক 
নয়; এবং তার মানসিক এবং ব্যবহারিক রূপান্তর নারী 
সম্পর্কে সমাজে যে ধারণ! প্রচলিত তার সঙ্গে সঙ্গতি রেখেই 
ঘটে। অথবা যেমন, সৈম্যবাহিনীতে যোগদানের পর যে-কোন 
ব্যক্তি ক্রমশ সৈনিকের বৈশিষ্ট্যগুলি আয়ত্ব করে ফেলে। যাই 
হোক, ব্যক্তির উপর সামাজিক পরিবেশের এই প্রতিফলন 
অনিবাঁধ (অবশ্য এই প্রতিফলন আবার সকলের উপর সমান 
প্রভাব বিস্তার করে না, বিভিন্ন ব্যক্তির উপর প্রতিক্রিয়া! বিভিন্ন 
হওয়া অসম্ভব না )। 


নির্দিষ্ট ভূমিকায় ব্যক্তিকে আবার তার প্রতিবেশী অন্যান্ত 
ব্যক্তির ভূমিকার সঙ্গে আত্মভূমিকার সামপ্রস্তসাধন করতে হয়। 
বয়সের সঙ্গে সঙ্গে শিশু শেখে তার কোন্‌ ব্যবহার অন্যান্যের 
অনুমোদিত এবং কোন্‌ ব্যবহার অন্যান্যকে তার প্রতি বিরূপ করে 


(৯) “Personality represents a unique organisation of 
persistent, dynamic and social predispositions” (T. M. Newcomb, 
‘Social Psychology’, p. 841 ). 


ব্যক্তি, সমাজ ও সংস্কৃতি বে 


ভুলবে । সন্বন্ধের এই ঘাত-প্রতিঘাতের ফলেই তার ব্যক্তিত্ব রূপ 
নিতে থাকে ; এইভাবে সামাজিক পরিপ্রেক্ষিতেই সে নিজেকে 
চেনে, এবং সেই চেনার আলোকেই সে অন্যকেও চেনে । 
এইভাবে ব্যক্তিত্ব বিকাশের প্রাথমিক পর্যায় সমীজকর্তৃক 
পূর্ব-নির্ধারিত হয় (এই সামাজিক পূর্বনির্ধারন যে সব ব্যক্তিকে 
এক উীচে ঢেলে সাজে না তার কারণ এই পূর্ব-নির্ধারনও 
আবার বিভিন্ন পার্থক্যে__যেমন বংশগত এবং অন্যান্য পরিবেশ 
অন্ুুযায়ী--জটিল )। 

বিভিন্ন সমাজের আঁচাঁর ব্যবহার এবং মূল্যবোধ ব্যক্তিত্বকে 
বিপুলভাবে প্রভাবিত করে। সাধারণত বাঙালী মেয়ের! লঙ্জা- 
শীলা হয়, কারণ এতদিন পর্যন্ত বাঁডালীসমীজে মেয়েদের লঙ্জী- 
শ্লীলতা বিশেষ গুণ বলে স্বীকৃত হয়েছে এবং মেয়েদের ঘরের 
বাইরে আসার প্রয়োজনীয়তা বা সামাজিক সমর্থন ছিল না। 
নিঃসন্দেহে ব্ৰহ্মদেশীয় মেয়েরা বাঙালী মেয়েদের চেয়ে বেশি 
নিঃসক্ষোচ এবং'তাঁর! অযথা লজ্জাকে প্রশ্রয় দেয় না, কাঁরণ তাদের 
সমাজে মেয়েরা বাইরের কাঁজে অভ্যস্ত। 

সংস্কৃতি কিভাবে মানুষের স্বভাবকে পর্যন্ত নিয়ন্ত্রিত ও গঠিত 
করে, তা’ 8097 Benedieট কয়েকটি উপজাতি ( যেমন Zuni, 
Kvwakiutl Dabu এবং Pueblo প্রভৃতি) সম্বন্ধে পরীক্ষা- 
নিরীক্ষার মধ্য দিয়ে বিশেষভাবে দেখিয়েছেন ।৯৪ বিভিন্ন আদিম 
মানবগোঁচ্ঠির সমাজ পদ্ধতি সম্বন্ধে গবেষণাস্থত্রেই সমাজ-বিজ্ঞানীরা 
ব্যক্তিত্বের বিকাশে সংস্কৃতির অপরিহার্য ভূমিকা সম্বন্ধে 
বিশেষভাবে সচেতন হয়ে ওঠেন । ব্যক্তি ও সংস্কৃতির পারস্পরিক 
জন্বন্ধ সম্পর্কে [10119 Durkheim-এর সিদ্ধান্তই এখন পর্যন্ত 
মোটামুটিভাবে গ্রাহ বলে সমাজতাত্বিকরা স্বীকার করেন। 
Durkheim তার বিখ্যাত গ্রন্থ ‘De 18 Division du Travail 


(30) Cf. ‘Patterns of Culture’. 


১০ একালের চোঁখে 


90018] (ইংরেজী অনুবাদ করেছেন G. Simpson—‘The 
Division of Labour in Society’ New York, 1939)-__এর 
মধ্যে অনবদ্য বিশ্লেষণে দেখিয়েছেন যে, যে-সব সমাজ অনগ্রসর 
(যেমন আদিম উপজাতিগণ ), যাদের বৈষয়িক কর্ম-বণ্টন 
( divison ০ 19/১০0::) যত প্রাথমিক পৰ্যায়ে অবস্থিত তাদের 
সামাজিক বিধিনিষেধ (62১০০) এবং আচার-ব্যবহার তত কঠোর 
এবং সেই সব সমাজে ব্যক্তিত্ব বিকাশের স্থযোগ তত সীমাবদ্ধ ৷ 
সেই তুলনায় যে-সব সভ্যতর সমাজগুলিতে বৈষয়িক কর্মবন্টন যত 
বিস্তৃত এবং জটিল সেই সব সমাজে ব্যক্তিত্বের বিকাশের সুযোগ 
তত বেশি । পরবতী বিভিন্ন সমাজতাত্বিক গবেষণায় Durkheim- 
এর সিদ্ধান্তই সমথিত হয়েছে । 

ব্যক্তি ও সমাজের মৌলিক বিরোধ-নির্দেশী ক্রয়েডীয় মতবাদ 
তাই অচল । [30]. Benedict সুস্পষ্টভাবেই ঘোবণা করেছেন 
“In reality, society and individual are not antagonists. His 
culture provides the raw material of which the individual males 
his life. If it is meagre, the individual suffers ; if it is rich 
the individual has the chance to rise to his opportunity.’ 
( ‘Patterns of Culture’, Chap. VIII) 
লক্ষ্য করতে হবে যে Benedic শুধু ব্যক্তি ও সমাজের তথাকথিত 
বিরোধকে অস্বীকার করেই ক্ষান্ত হননি৯১। তিনি ব্যক্তির 


(১১) এই বিরোধকল্পনার মূলে উনবিংশ শতাব্দির দ্বৈতবাদকে Benedict 
দায়ী করেছেন__ 


“One of the most misleading misconceptions due to this 
nineteenth century dualism was the idea that what WAS 
Subtracted from the society was added to the individual and 
what was subtracted from the individual was added to society. 
Philosophies of freedom, political creed of laissez faire, revolu- 
tions that have unseated dynasties have been built on this 
dualism. The quarrel in Anthropological theory between the 
importance of culture pattern and of the individualis only a 
small ripple from this fundamental conception of the nature 
of society. ( Patterns of Culture, Chap. VIII ) 


ব্যক্তি, সমাজ ও সংস্কৃতি 


বিকাশে সংস্কৃতির (তথা সমাজের ) ভূমিকাকে স্পষ্ট করে তুলে 
ধরেছেন । সংস্কৃতি মানুষকে যে রসদ ( 195 109,5971919 ) জোগায় 
তার উপর ভিত্তি করেই মানুষ তার সমগ্র জীবন গড়ে তোলে । 
সংস্কৃতি যত অনুন্নত থাকবে, মানুষের ব্যক্তিত্ব ততই সীমাবদ্ধ, 
থাকতে বাঁধ্য। এই মতের সঙ্গে [)525176177-এর মতের কোন 
অসামপ্রস্ত নেই। বলা বাহুল্য, 90]৮0:০ বলতে Benedict 
‘material culture’-কে বাদ দেননি । 

অবশ্য ব্যক্তি ও সমাজের কোন মৌলিক বিরোধ নেই বলে 
এমন ধারণ! হওয়া উচিত না যে ব্যক্তিস্বার্থের সঙ্গে সমাজস্বার্থের 
বিরোধ অসম্ভব। বিশেষত যে সমাজে সামাজিক প্রতিষ্ঠানগুলি 
(institutions ) ব্যক্তিকে তার অস্তিত্বরক্ষার প্রচেষ্টায় সহায়তা 
করতে অশক্ত হয়ে পড়ে সেই সমাজে ব্যক্তি-চেতনা মাথা চাড়া দিয়ে 
ওঠে। বিপ্লবমুখী অস্থির সমাজেই এই পরিস্থিতি দেখা দেয়। 
স্থৈতিক (5৮০) সমাজে ব্যক্তিচেতনা একান্তভাবেই সমাজ- 
চেতনার সঙ্গে মিশে থাকে। 

ব্যক্তিচেতনা এবং আত্মচেতনা সমার্থক নয়। পাশুত্বের স্তর 
থেকে উত্তীর্ণ হবার সঙ্গে সঙ্গে মানুষের আত্মচেতনা এবং আত্ম- 
জিজ্ঞাসার স্ুত্রপাঁত ঘটেছে, কিন্তু ব্যক্তিচেতনা তথা ব্যক্তিবাদের 
সূত্রপাত নিতান্তই আধুনিক। বস্তুত ব্যক্তিবাদ বা ইংরাজী 
Individualism উনবিংশ শতাব্দিতেই সর্বপ্রথম ব্যবহৃত হয়। 
Individualism কথাটি ফরাসীভাষা থেকে ধার করা 
ফরাসীতে কথাটি ব্যবহার করেন De [1009951119 তার “De 1% 
Democratic on 1১00071000৮ গ্রন্থে (1840) Henry 
Reeve তার ইংরাজী অনুবাদ করার সময় ‘Individualism’ 
কথাটিকে ইংরাজীতে আমদানী করেন৯২। ব্যক্তিবাদ বলতে 


(১২) Cf. MN. Ginsberg, ‘On the Diversity of Morals’, Part IT, 
Chapter IX. 2. 150. 


১২ একালের চোখে 


De Toqueville বুঝিয়েছেন এমন এক মনোভাব যা” প্রত্যেককে 
প্রত্যেকের কাছ থেকে সরিয়ে আনে,__সমাঁজের যা’ ঘটে ঘটুক। 
(“An attitude of mind which leads each member of the 


community to ‘draw’ apart from his fellow creatures 
and to leave society at large to itself”, )। 

এই ধরনের মনোভাব প্রাচীন মানবসমাজে দেখা যায়নি। তা? 
সম্ভবও ছিল না। অধিকাংশ আদিম সমাজেই মানুষের জীবন 
টোটেমের৯৩ অন্ুশাসনে ওতঃপ্রোতভাবে বদ্ধ ছিল। টোঁটেমের 
আওতায় ব্যক্তিসত্তার স্কুরণের কৌন প্রশ্নই নেই। টোটেম-গোষ্ঠীর 
মধ্যে মানুষের একমাত্র, সমাজসন্তারই রকমফের, এক ধরণের 
গোষ্ঠিসত্তা (0981 ৪61 ) বিদ্যমান ছিল । বস্তুত বর্তমান জগতে 
মানুষের প্রকৃতি আর আদিম মানুষের প্রকৃতির মধ্যে পার্থক্য 
অপরিসীম৯৪। ব্যক্তিচেতনার উন্মেষ হয়েছে প্রথমত সম্পত্তির 
ব্যক্তিগত মালিকানার স্ুব্রপাত থেকে এবং তা? সভ্যতার অনেক 
পরবর্তী স্তর। বর্তমান যুগে যেব্যক্তিবাদের সঙ্গে আমরা 
পরিচিত তার সূত্রপাত ঘটে ইউরোপে, প্রধানত তিনটি ধারায়, 


(১৩) পশু, পাখী, বৃক্ষ বা অন্ত কোন বন্তকে আত্মীয়তাবন্ধনের প্রতীক হিসেবে 


গ্রহণ করে’ সেই সন্বদ্ধের ভিত্তিতে গঠিত মানবগোষ্ঠ আমাদের চোখে পড়ে । সেই - 


আত্মীয়তা-বন্ধনকে বাঁ এঁ-সব প্রতীককে সমাজবিজ্ঞানীর! [0867 আখ্য। দিয়েছেন। 
T০0৮০ সম্বন্ধে সমাজতত্বে প্রচুর আলোচনা হয়েছে । তার মধ্যে 3, 73:1এ16-এর 
“Mothers” খ্রস্থের Chapter XVIII ( Book II )-এর the Totem শীর্ষক 
পরিচ্ছদটি বিশেষভাবে দ্রষ্টব্য । 


(১8) “Primitive human nature differed considerably, and in 
Some respects radically, from what we are prone to assume to be 
‘human nature’ in general...... one of the most startling and 
fundamental differences between the mentality of the primitive 
humanity and the current conception of human nature, is the 
degree, almost inconcievable to us, in which the sentiment of 
individuality is undeveloped in the primitive mind. ( RB. Briffault, 
“Mothers” Chapter XVIII ) 


ব্যক্তি, সমাজ ও সংস্কৃতি ১৩ 


১। খৃষ্টীয় ধর্ম মতে ব্যক্তির স্বীকৃতি, যা’ বিশেষভাবে রিফর্মেশনের 
যুগ থেকে স্পষ্ট হয়ে উঠেছে (যদিও একথা ইউরোপ সম্পর্কেই 
প্রযোজ্য তবু মনে রাখতে হবে যে বর্তমান ব্যক্তিবাদ ইউরোপ 
থেকেই সারা পৃথিবীতে বিস্তৃত হযেছে )। ২। রেনেসাসের 
পরবর্তা যুগে যন্ত্র সভ্যতার সুত্রপাত এবং ব্যক্তির অর্থ নৈতিক 
মুক্তি, এবং ৩। বিজ্ঞানের বিস্ময়কর অগ্রগতি । পদার্থ- 
বিজ্ঞানের অভূতপূর্ব সাফল্যের ফলে, অন্যান্য বিজ্ঞানে এবং 
বিশেষত সমাজবিজ্ঞানেও পদার্থবিজ্ঞানের মাত্রিক বিচার পদ্ধতির 
( quantitative methods ) প্রচলন শুরু হয়। ফলে সমাজের 
প্রাথমিক মাত্ৰ৷ (8036) হিসেবে ব্যক্তির উপর গুরুত্ব ক্রমশ বেড়ে 
চলে৯৫। এই স্ুত্রপাত থেকে 1815595 1819 মতবাদের 
মধ্যে ব্যক্তিবাদের যে পুষ্টি তারই পরিণতি বর্তমান ধনতান্্রিক 
একচেটিয়া পুঁজিবাদের পক্ষ-পুটে লালিত উগ্র ব্যক্তিসর্বস্বতায়। যে 
ব্যক্তিবাদের উদ্ভব ছাড়া সামন্ততান্ত্রিক নাগপাশ থেকে মানুষের 
মুক্তিলাভ অসম্ভব ছিল, সেই ব্যক্তিবাদই আজ সমাজ প্রগতির 
ঘাড়ে ছুর্বহ বোঝা হয়ে দীড়িয়েছে। এটা অবশ্য কিছুমাত্র 
অস্বাভাবিক না। সংস্কৃতির বিভিন্ন দিক সমতালে অগ্রসর হয় না। 
বিশেষত বৈষয়িক উৎপাদন পদ্ধতির সঙ্গে সামাজিক মূল্যবোধ 
প্রীয়শঃই সমান তালে চলতে পারে না। সংস্কৃতির বিভিন্ন দিকের 
এই অসংগতিকে “সাংস্কৃতিক পশ্চাদ্ধতিত!’ বা ‘Cultural Lag’ 
বলে অভিহিত করা হয়েছে।৯৬ আজ তাই একদিকে যখন 


(১৫) 01. &, 7. Tiindsay—Encyclopaedia of Social sciences— 
Individualism. 

(১৬) ‘Cultural 12g’ সম্পর্কে বিস্তারিত আলোচনার জন্য W. চা. Ogburn- 
এর 90০38] Change গ্রন্থের পৃঃ ২০০-২৬৫ ্রষ্টব্য । 0৪bূr৷n-ই ১৯২২ সালে 
Cultural lng কথাটি সর্বপ্রথম ব্যবহার করেন । বত মান সমাজ-বিজ্ঞানে Cultural 
"এর উপর আলোচনা একটি বিশেষ স্থান অধিকার করেছে। সর্বাধুনিক 
আলোচনার জন্ভ Sociology and Social Research পত্রিকার Jan.-Feb. 
1957 সংখ্যায় Ogburn-aর “Cultural Lag a8 £০০৮” প্রবন্ধটি উল্লেখযোগ্য । 


১৪ একালের চোখে 


ধনতন্ত্ের নাভিশ্বাস দেখা দিয়েছে তখন অন্যদিকে তারই সহচর 
ব্যক্তিবাদ অন্যান্য আনুষদ্দিক উপসর্গগুলির সঙ্গে সমাজ মানসে 
ভয়াবহ বিস্তৃতি লাভ করেছে। ব্যক্তিকৈবল্যের কুজ্মটিকাঁর 
আড়ালে ব্যক্তির সামাজিক পটভূমিকা৷ অদৃশ্য হয়ে গেছে । 

কলে বর্তমান সমাজে ব্যক্তি ও সমাজের মৌলিক সন্বন্ধ বিস্মৃত, 
ব্যক্তিত্বার্থ এবং সমাজন্বার্থের মার্থকতা বিলুপ্ত। তাই আজ 
ব্যক্তিসত্তা আর সমাজসত্তার ভিত্তিহীন সমস্তাও এত তীব্র হয়ে দেখা 
দিয়েছে যে, অগ্রীতিকর হলেও তার গুরুত্ব অস্বীকার করা অন্ধতা'র 
"পরিচায়ক । 

যাই হোক, ব্যক্তিসত্তা আর সমাঁজসত্তার বর্তমান অসামঞ্জস্তকে 
চিরন্তন বলে মেনে নেওয়া চলে না; এবং ব্যক্তির সঙ্গে সমাজের 
এবং ব্যক্তিসত্তার সঙ্গে সমাজসন্তার যে মৌলিক কোন সংঘাত নেই 
‘সে বিষয়ে অন্তত সমাজ-বিজ্ঞানে কোন সংশয় নেই। 


একাননবতী পরিবার-প্রথা 


বাঙ্গালীর বর্তমান জমাজ-জীবনের অন্যতম প্রধান সমস্তা 
পারিবারিক সংগঠন-__-এই প্রস্তাবে মতান্তর ঘটবে কি ?-_বোধ 
হয় না। মতানৈক্য ঘটবে সমস্তার সমাধান নিয়ে, এবং তা’ 
স্বাভাবিক । 
একান্নবর্তী পরিবার অনিবার্য বিলুপ্তির মুখে । এটা অনেকের 
চোখে পড়েছে, অনেকে সে বিষয়ে অচেতন । যারা সচেতন তারাও 
যেন পরিস্থিতিটাকে ঠিক মেনে নিতে পারছেন না। একান্নবর্তী 
পরিবারের মনোবৃত্তি আমরা সম্পূর্ণ কাটিয়ে উঠতে পারিনি! 
বাংলা দেশে এ সম্বন্ধে কোন নির্ভরযোগ্য পরিসংখ্যান (Statistics) 
নেওয়া হয়েছে কি না, তা’ আমাদের চোখে পড়েনি। তবে 
বোস্বাই প্রদেশে এ বিষয়ে দু'একটি প্রচেষ্টা উল্লেখযোগ্য ॥ তাদের 
অন্যতম শ্রী কে, টি, মার্জেন্ট কর্তৃক সংগৃহীত পরিসংখ্যান-এর 
ফলাফল এইরূপ £ 
শতকরা হার 
গুজরাত | পুণা [বোম্বাই | মোট 
একান্নবর্তা পরিবারের সপক্ষে_৫৩'২২ 1৪১৩০ [৪২২৪ | ৪৫'১ 
3 বিপক্ষে__-৩৫৪৮ | ৪৩'৪৮ | ৪০'৫৩ | ৩৯৭২ 
মিশর পরিবারের পক্ষে_১১'৩০ | ১৫'২২ | ১৭২৩ | ১৫'১৮ 
১০০ | ১০০ | Se ১০০ 


(K, mT. Merchant—Changing Views on Marriage and 
Family ). 

শ্রী কে, এম, কাপাঁডিয়া এই বিষয়ে একান্নবর্তা পরিবারভূক্ত 
৩৭২ জন শিক্ষকের মতামত সংগ্রহ করেছেন। তাদের মধ্যে ৬৭ 
জন একান্নবর্তী পরিবার থেকে নিজেদের বিচ্ছিন্ন করে আনার 
পক্ষপাতী, ১৯২ জন সেই পরিবারভুক্ত থাকার পক্ষে এবং ১১৩ জন 


১৬ একালের চোখে 


মনস্থির করে উঠতে পারেননি । (K. ঘা. Kapadia—Merriage and 
Family in India, Chap. XII, P. 252 ), 

বাংলাদেশে অনুরূপ পরিসংখ্যান নিলে ফলাফল একেবারে 
বিপরীত হবে বলে মনে করার কোন কারণ নেই । কিন্তু একানবর্তা 
পরিবার প্রথার মোহ আমরা কাটিয়ে উঠতে পারি বা ন। পারি, 
এই প্রথা যে ভেঙ্গে পড়ছে সে বিষয়ে সন্দেহ নেই । কি ভাবে এই 
সনাতন ভারতীয় প্রথ। ধীরে ধীরে ভেঙ্গে পড়ছে সেই দিকে সামান্য 
আলোকসম্পাত করা যেতে পারে । 

একান্নবর্তী পরিবারের স্থত্রপাত বৈদ্দিকবুগেই ঘটেছে তা? 
স্পষ্ট *। সেই ধার! বৃটিশ রাজত্ব পর্যন্ত অব্যাহত ছিল, তবে 
বুটিশ শাসন কালেই সেই প্রথার ফাটল ধরেছে একথাও ঠিক। 


“The whole history of the Hindu family unfolds one 
significant fact, viz., that even when the trends towards 
individulism were recognized and attempts were being 
made to harmonize them with theo interest of the joint 
family, the family constitution was unequivocally declared 
to be, and maintained as joint and agnatic.’ 

(EK. M. Kapadia—Marrige and family in India p. 21y ). 
বিগত কয়েক শতাব্দী পর্যন্ত ভারতীয় সমাজব্যবন্থ। এক 
অচলায়তনের মধ্যে আবদ্ধ ছিল। তার কারণ প্রধানত ছ্ু’টি, 
. ভারতীয় গ্রামগুলির অর্থনৈতিক আত্মনির্ভরতা এবং চলাচল 
ব্যবস্থার দুর্দশা । প্রত্যেক গ্রামেই প্রয়োজনীয় খাদ্য এবং 
বস্তুসন্তার উৎপন্ন ব! প্রস্তুত হ’ত, তাই বহির্জগতের সঙ্গে সংযোগের 
অর্থনৈতিক প্রয়োজন কখনই তীব্রভাবে দেখা দেয় নাই। 
অনেকটা এই কারণেই বোধহয় একমাত্র দ্রাবিড় সভ্যতার যুগকে 


* A. A. Macdonnel and A. 73. Keith—Vedic Index, (1919). 


একান্নবর্তা পরিবার-প্রথা ১৭. 


বাদ দিলে ভারতীয় রাস্তাঘাট কখনই খুব উন্নত স্তরে পৌছায়নি *। ' 
এই প্রসঙ্গে ১৮২৫ সালে মাদ্রাজ সরকার কর্তৃক নিযুক্ত Public 
Works Commission-এর রিপোর্ট উল্লেখযোগ্য 
রানে nearly the whole of the made roads (so-called) are only 
50 far made as to be just practicable for carts. They admit of 
carts moving in dry weathers with light loads at a very slow pace 
and by very slow stages. But by far the greater টিন of these 
roads are uabridged and a heavy shower cuts off the communica- 
tions wherever the stream crosses 2 line ; and they are in many 
cases so unfit to stand the effects of the wheels while the surface 
is wet, that in monsoon months they are out of use except for 
cattle or foot passengers." 

ভারতের অন্তান্তস্থানে যে রাস্তাঘাটের অবস্থা উন্নততর ছিল 
তা’ মনে করার কোন কারণ নেই। বহির্জগতের সঙ্গে যোগা- 
যৌগের অভাবে ভারতীয় অর্থ নৈতিক ব্যবস্থায় যেমন একটা 
স্থবিরতা এনে দিয়েছিল তেমনি সমাজজীবনেও একটা জড়তার 
সৃষ্টি করেছিল। মাঝে মাঝে বন্যা, অনাবৃষ্টি এবং তজ্জনিত 
দুভিক্ষের কবলে পযুদস্ত, অসহায়ত্ববোধে আপ্লুত ভারতবাসীর 
পক্ষে বুঝি কর্মবাদে দীক্ষিত হওয়া ছাড়া আর গত্যন্তর ছিল না! 
যেখানে প্রকৃতির কাছে সব ব্যাপারেই মাথা নোয়াতে হয়, সেখানে 
মাথা নোয়ানোই মজ্জাগত হয়ে পড়ে__সব কিছুই নিবিবাদে মেনে 
নেওয়াই হয়ে দাড়ায় ধর্ম। জাতিভেদ প্রথাসহ সমস্ত সামাজিক 
প্রথাই একেবারে কায়েমী হয়ে সমাজকে আষ্টেপৃষ্ঠে বেঁধে রেখে- 
ছিল। সনাতন একানবর্তা-পরিবারপ্রথা তাই নিঃসংশয় আনুগত্য 
লাভ করেছিল । 


* দ্রাবিড় সভ্যতায় ভারতীয় নগরে রাস্তাঘাট অত্যন্ত উন্নত ছিল একথা প্রমাণিত । 
এই প্রসঙ্গে মহেঞ্জোদরো এবং হরপ্ার রা'ন্তাঘাটের উল্লেখ করা যেতে পারে__ 
( Mackay-r Indus Valley Civilization ব্য )। 


২ 


১৮ একালের চোখে 


বৃটিশ শাসনকাঁলে ডাক ও রেলপথের বিস্তার সর্বপ্রথম গ্রাম্য- 
সমাজকে বহিজগতের সঙ্গে যুক্ত করে দিল। সঙ্গে সঙ্গে মিল- 
ফ্যাক্টরীজাত দ্রব্যাদি ক্রমশঃ গ্রামের আভ্যন্তরিক অর্থনৈতিক 
বুনিয়াদে ভাঙ্গন ধরিয়ে দিয়েছে । সম্প্রসারণশীল নগরগুলির টানে 
অনেকেই কর্মের সন্ধানে গ্রাম ছাড়ল। সঙ্গে সঙ্গে পাশ্চাত্য শিক্ষা 
এবং ভাবধারার সংস্পর্শে এদেশের ভাঁবজীবনেও বৈপ্লবিক 
পরিবর্তনের সুচন! ঘটল। 

বৃটিশ উদার-নৈতিক ভাবধারা এদেশীয় একান্নবর্তী-পরিবাঁর 
প্রথাকে দ্বিমুখী আক্রমণে বিপর্যস্ত করেছে। একানবর্তী 
পরিবারে কর্তা বিধাতাস্বরূপ ; তার মতের বিরুদ্ধে মতপ্রকাশ 
করাও রীতিবিরুদ্ধ ছিল। উদারনৈতিক মতবাদের অন্যতম অঙ্গ 
গণতান্তিক বোধ এবং ব্যক্তিস্বাতন্থ্য কর্তার আধিপত্য অনেকাংশে 
সপ্ন করল। পরিবারের অন্যান্যদের সঙ্গে ভ্রীজাতিরও আনুপাতিক 
অবস্থার পরিবর্তন ঘটল। স্ত্রীশিক্ষার বিস্তাঁরও অবশ্য এই জন্য 
যথেষ্ট দায়ী। উদ্ারনৈতিক ভাবধারার আর একটি দিক যুক্তিবাদ । 
যুক্তির ধোপে টেকে না এমন কিছুই আর গ্রাহ্য হতে চায় না। 
সনাতন ধর্মের দোহাই আর অলঙজ্ঘ্য রইল না। অবশ্য পরিবারে 
স্ত্রীলোকের স্বাতন্ত্যই সম্ভবত একান্নবর্তা পরিবার প্রথার উপর 
সবচেয়ে বড় আঘাত করেছে। 

পরিবারের প্রত্যেক জনের সামাজিক নিরাপত্তাই বোধ হয় 
একান্নবর্তা পরিবারের প্রধান সার্থকতা ছিল। রুগ্ন এবং অশক্তের 
একান্ত অবলম্বন ছিল এই পরিবারপ্রথা। বর্তমান হাসপাতাল 
এবং অনুরূপ চিকিৎসা ব্যবস্থা সেই প্রয়োজনীয়তাকে ধীরে ধীরে 
লাঘব করে দিচ্ছে। আগে কোন ব্যক্তির মৃত্যুতে অসহায় বিধবা 
এবং শিশুদের আশ্রয় ছিল এই পরিবারপ্রথা। আজকাল জীবন- 
বীমার প্রসারে পরিস্থিতির পরিবর্তন ঘটেছে যথেষ্ট । শ্রাদ্ধাদি 
পুর্বপুরুষ-পুজার ( ancestor ০8101) ) পদ্ধতি একান্বতা 


একান্নবর্তী পরিবার-প্রথা ১০ 


পরিবারে একটা বন্ধন আনত । ধর্মের উপর বিশ্বাস শিথিল হবার 
সঙ্গে সঙ্গে এই সব আচার অনুষ্ঠানাদিও ধীরে ধীরে বিলীয়মান। 
মোটকথা দেশের অর্থনৈতিক কাঠামো বদলের সঙ্গে সঙ্গে 
সমাজবিপ্লবের সঙ্গে তাল রেখে এই প্রথাটি তার স্বাভাবিক মৃত্যুই 
লাভ করেছে। এই প্রথা ভাল কি মন্দ সেই বিতর্কে না গিয়েও 
প্রশ্ন কর! চলে, যে প্রথাকে কোন রকমেই আর জিইয়ে রাখা যাবে 
না মুযুরযু ঘোড়ার মত সমাজের আগে তাকে জুড়ে দিলেই কি 
সমাজ চলবে ? না তার চেয়ে নুতন বাহনের সন্ধান শ্রেয় ? 


কি পরে বেরোবো এই দৈনন্দিন সমস্তায় অল্পবিস্তর সকলেই 
জড়িত। কিন্তু বর্তমান পরিধান সমস্যার আর একটি দিক মাথা 
চাড়া দিয়ে উঠেছে, তা” হ'ল আমাদের পোষাক কি জাতীয় হবে। 
আমাদের জাতীয় পোষাক কি ধরনের হবে এও একটি প্রশ্ন বটে, 
তবে সে প্রশ্ন সর্বভারতীয় । আমরা অর্থাৎ শহুরে-বাঙালীর! 
প্রথমোক্ত সমস্ত! নিয়েই বেশী বিব্রত। এই সমস্তাও প্রধানত 
পুরুবদের পোষাক নিয়ে এবং আপাতত প্রশ্নটি দাড়িয়ে গেছে 
ধুতি বনাম পেন্টালুনের মধ্যেই ৷ 

ধুতি বনাম পেণ্টালুনই আমাদের বর্তমান বস্তর-নির্বাচনের ষ্ট্রেট 
কাইট। খুতির সঙ্গে সার্টকে আমরা নির্বিচারে মেনে নিয়েছি, 
এমন কি কোট্‌কেও। তাই যে যাই বলুক, প্রশ্নটি ঠিক স্বদেশী 
বনাম বিদেশী নয়, যদিও প্যান্টের বিরুদ্ধে সবচেয়ে বড় আপত্তি 
বোধ হয় এই বৈদেশিকতাতেই। 

আমাদের স্বদেশী পোষাক কি? প্রাচীন বাংলার সাঁজ-সঙ্জার 
সম্বন্ধে ডাঃ নীহার রায় প্রমুখ পণ্ডিতদের মারফত যেটুকু তথ্য পাওয়া 
বায় তাতে তো মনে হয় শার্ট-কো্ তো দুরের কথা “পাঞ্জাবি” 
জাতীয় জামাও প্রাচীন-বাংলায় খুব প্রচলিত ছিল নাঁ। সেলাই করা 
বন্্ের কোন পাট ছিল না। সেলাই বিহীন এক-বন্ত্রই আমাদের 
আদি এবং অকৃত্রিম অধোবাস। উত্তরীয় এবং মেয়েদের ওড়নাও 
কিছু পরেই আমদানী । বাঙালী মূলতঃ যে নরগোর্ঠী থেকে উদ্ভব 
(প্রোটো-অষ্ট্রালয়েড এবং মজোলয়েড মিশ্রিত) তাদের এভিন্য 
দেহের উপরার্ধ খালি রাখা । বলি এবং প্রশান্ত মহাসাগরের 
অন্যান্য দ্বীপে এমন কি ভারতেও মালাবারের 'নায়ারদের মধ্যে 
(পল্লী অঞ্চলে ) এখনও নারী-পুরুষ নির্বিশেষে সকলেই দেহের 


5৭৭ ্‌ 
! বাঙালীর পরিচ্ছদ ২১, 
উপরার্ধ খালি রাখে *। বিদেশীদের বর্ণনাতেও এর ব্যতিক্রম, 
পাই না, অন্তত সর্বসাধারণের পোষাক সম্বন্ধে । সর্বসাধারণের 
পোষাক শুধু বাংলা কেন সারা ভারতবর্ষেরই প্রাচীনকাল থেকে 
আধুনিক যুগের প্রাকাল পর্যন্ত বিশেষ বদল হয়নি। অষ্টাদশ 
শতাব্দীর শেষভাগে হিন্দুদের পোষাক-পরিচ্ছদ সম্বন্ধে পাদ্রী আবে 
দুবোয়া সাহেবের যে বর্ণনা পাই, তাও এই কথা প্রমাণিত করে 
( Moeurs, Institutions et Ceremonies des peuples de Y 
Inde’_ইংরাজী অনুবাদ ও সংকলন করেছেন Henry K. Beau- 
champ—‘Hiudu Manners Customs and Ceremonies,’ 
পৃঃ ৩২৩ দ্রষ্টব্য )। সেলাই করা৷ জামা যে অপরিচিত ছিল তা” মনে 
করার কোন নেই। প্রাচীন মৃত্তি, পট, দেওয়াল-চিত্র ইত্যাদিতে 
চোলক, কঞ্চুক পরিহিতা মহিলা ছুই একটি দেখা যায় বটে । 
পাজামার আমদানী ভারতবর্ষে কুষানরাজারা করেছেন বলে মনে 
হয়। মথুরায় কনিষ্কের যে মূত্তি পাওয়া যায় (১ম-২য় শতাব্দীর 
বলে অনুমিত) তার মধ্যে লম্বা কোট আর পাজামার পরিচয় 
পাই । এই ধরনের পোষাক মধ্য এশিয়ায় প্রচলিত ছিল । সেলাই 
করা পোষাক বহুল প্রচলিত হতে আরম্ভ হয় মুসলমানদের রাজত্বের 
সময়। কিন্তু এই বহুলপ্রচলনও সমাজের ওপর তলাতেই সীমাবদ্ধ 
ছিল। সর্বসাধারণের মধ্যে ধুতি ও চাদর ( অর্থাৎ উত্তরীয় বা 
ওড়না; শীতকালে পশমের ব্যবহার ছিল ) চিরদিন বহাল । 
তা” বলে ধুতি সমর্থকদের (আধুনিক পাশ্চাত্যভাবাপন্ন 
বোম্বাই প্রদেশীয়েরা ব্যঙ্গ করে বলে ধোতরদাস'। গুজরাতী বেণে 
শ্রেণীর ওপরই কথাটা বেশী প্রযুক্ত হয়--ওরা ধুতিটা পরেও যেন 
কেমন অদ্ভুতভাবে ; তা” ছাড়া ওদের পোষাকে, স্বভাবে, ব্যবহারে 


* James Fergusson-এর মতে মুসলিম শীসনকালের আগে হিন্দুমহিলারা 
খোলা বুকে থাকাটা মোটেই লজ্জাকর বলে মনে করতেন না ( ‘Tree and Serpent 
Worship’, London’ 1873, 00109-8 ). 

কেমন একটা গোঁড়া এবং 29708: ভাব আছে, যাতে কথাটা 
অনেকটা লাগসই মনে হয় ) উল্লসিত হবার কিছু নেই। ধুতি ছিল 
বটে। কিন্ত সে ধুতি এ-ধুতি নয়; বাঙ্গালীর প্রসঙ্গেই ফিরে 
আসা যাক। বাংলায় (এবং ভারতের অন্যত্রও ) যে ধুতি আদি 
যুগে প্রচলিত ছিল তা” একান্ত খাটো, হাটুর নীচে নামত না। 
: পরার ধরনেও বর্তমানের সঙ্গে কোন মিল নেই । আগে রীতি ছিল 
ধুতি'র (বস্ত্র) মাঝখানটা কোমরে জড়িয়ে দুটো খুঁট টেনে 
পেছনে কচ্ছ বা কাছা দেওয়ার । ঠিক নাভির নীচে দু’তিন প্যাচের 
একটি কটিবন্ধের সাহায্যে কাপড়টা থাকত কোমরে আটকান। 
আজকালকার ধুতির প্রধান বৈশিষ্ট্য কৌচার অস্তিত্ব ছিল না 
আগে। হালে আবার তরুণরা এক অদ্ভুত কায়দায় মালকৌচা 
মেরে ধুতি পরেন, দেখতে অনেকটা পেশোয়ারী সলওয়ারের মত 
_ দেখায়। সাদৃশ্য এইমাত্র যে আগেকার মত বর্তমানেও ধুতি 
সেলাই-ছাড়া, তা’ ছাড়া আগের মত এখনও ধুতি কার্পাসজাত। 

তা, সেলাই-এর বিরুদ্ধে তো কোন আপত্তি তো শুনি না! তবে 
তো শাৰ্ট, পাঞ্জাবি, (মায় গেঞ্জি ইত্যাদি অন্তর্বাস) কিছুই পর! চলবে 
না। ধোতরদাসরা রাজী হবেন কি? (আগে ভাগে স্বীকার 
করে রাখি বাঙালীদের চাদরসহ 'ধুতি-পাপ্তাবি' পরার ধরন অতি 
শোভন এবং রুচির পরিচায়ক, অবশ্য এই ধুতি-পাঞ্জাবি'র স্থবিধা 
অস্থবিধার প্রশ্ন আলাদা । কিন্তু যারা ধুতি-পাঞ্জাবি পরেন, তারা 
সকলেই গোঁড়া নন। আমাদের 'ধাতরদাস' শব্দটি সেই সনাতনের 
ধ্বজাধারীদের দিকে ছু'ড়ে মারা হ’ল যার! স্বদেশী-বিদেশী প্রশ্নে 
একান্তই বেসামাল হয়ে পড়েন ) 

ধুতি-পাঞ্ধাবি-চাদর, অর্থাৎ বর্তমানে বাঙালীর পোষাক বলতে 
যাকে ধরা হয় তার চল বেশী দিন হয়নি। তার স্ত্রপাত 
আংশিকভাবে জমিদারদের মধ্যে ঘটেছে, এবং তা’ বিশেষত বৃটিশ 
আমলের বাবু-গোষ্টীর দ্বারা লালিত। হুতোম প্যাচার 'বাঝু-র 

সাজসজ্জা প্রথম মহাযুদ্ধের প্রাকাল পর্যন্ত চালু ছিল বলা যেতে 
পারে। বাঙালী বিলাসী বাবুদের চেহারা পাণ্টাতে শুরু করে 
প্রথম মহাযুদ্ধের পর থেকে এবং সম্পূর্ণ রূপান্তর ঘটে দ্বিতীয় 
মহাযুদ্ধের পরে। বর্তমানে পরিচ্ছদের বিলাস এবং বিলাসের 
পরিচ্ছদ সম্পূর্ণ ই পাশ্চাত্যান্থগ ৷ জমিদারী প্রথার উৎখাতে হুতোম 
বণিত বাবুবেশের যুগান্ত ঘটল বলেই আমাদের অনুমান ! 
আধুনিককাঁলে সাধারণ ভত্রলোকদের মধ্যে খুতির সম্বন্ধে 
অনাস্থা অনেক দিন থেকেই । অফিসের বাবুর! বছর তিরিশ-চল্লিশ 
আগে প্যান্টের বিকল্পে মালকোছামারা ধুতির নীচে শার্ট গুজে 
দিয়ে তার উপর কোট চাপাতেন। এই ধরনের সঙ্জাধারী এখনও 
ডালহৌসি স্কোয়ারে দেখা যায়। গত বছর পনের কুড়ি ধরে 
তরুণদের মধ্যে যে “সলওয়ারী” ধুতির প্রচলন হয়েছে তার উল্লেখ 
আগেই করেছি । এটা অনেকটা ফ্যাসানে, কিন্ত তার চেয়েও বেশী 
এই কারণে যে ধুতি আর আজকালকার জীবনযাত্রার সঙ্গে খাপ 
খাওয়াতে পারছে নী। আমাদের সমাজের বৈষয়িক বুনিয়াদ 
বদলাবার সঙ্গে সঙ্গে সমাজটাই পালটে যাচ্ছে। সামাজিক রীতি- 
নীতি ধরন ধারণ সব কিছুই আজ বদলাচ্ছে। সেকালের কৃষক- 
প্রধান বাঙালী জনসাধারণ (এখনও কৃষকের সংখ্যাই বেশী, তবে 
আমাদের আলোচনা চলছে প্রধানত নাগরিক বাঙালী ভদ্রলৌকদের 
নিয়ে সেকথা মনে রাখতে হবে ) যে খাটো ধুতি পরবে তা” তো 
স্বাভাবিক, কৌচা ছুলিয়ে কৃষিকার্য বা অন্য কোন কায়িকশ্রম 
অসম্ভব। শ্ৰেণীগত কারিকশ্রমের বিছ্যুতিই মাটিতে লোটান 
কৌচাওয়ালা লম্বা খুতির প্রচলনের মূলে। অভিজাত শ্রেণীর মধ্যে 
কায়িক শ্রম যখন থেকে লজ্জাকর বলে পরিগণিত হতে আরম্ভ 
. হ’ল তখন থেকে পোষাকেই মালিকের শ্রমের নিশ্রয়োজনীয়তা 
প্রকট করার চেষ্টা চলেছে। ফলে হাঁটুর উপর ধুতি” 
নামতে নামতে মাটিতে লোটাতে আরম্ভ করল, মোটা কাপড় সুক্ষ 

হতে হতে মসলিনের পরিণতি নিল ( মসলিনের পোষাকে যে 
কায়িক শ্রম অসাধ্য তা’ সকলেই স্বীকার করবেন ), কোন কোন 
স্থানে (যেমন মহারাষ্ট্রে) যেখানে শিরস্ত্রাণের বিশেষ প্রচলনই ছিল 
না সেখানেও উষ্ণীষ বাড়তে বাড়তে এমন পেশোয়ারী রূপ নিল যা 
পরে’ চলাফেরাই দছুঙ্কর মনে হয়। পোষাকের বিবর্তনের সঙ্গে 
আভিজাত্যের সম্বন্ধ সব দেশেই অত্যন্ত স্পষ্ট । James Laver 
বলেছেন-_ 

“It is one of the commonplaces of the psychology of clothes 
that the sense of belonging to a superior caste, of beieg an 


important person is much assisted by wearing clothes in which 


it is almost if not quite impossible to do any work" ( Clothes, 
London, 1952 ). 


অতএব লোক-ঠাসা ট্রামে-বাসে চলাফেরার একান্ত অনুপযোগী 
এবং অফিসের টেবিল-চেয়ার-বাহন কাজে অপ্রয়োজনীয় ধুতির 
কাল ফুরিয়ে গেছে । কারখানায় তো ধুতি সরাসরি অগ্রাহ্া। খেলা- 
ধূলাও আমাদের জীবনের আবশ্যক অঙগ। ভাল হোক মন্দ হোক 
সাবেকী খেলাধুলা, যেমন হাড়ুডু, কপাটি প্রভৃতি খেলা প্রায় উঠে 
গেছে। অন্তত জনপ্রিয়তায় ফুটবল-ক্রিকেট-হকি-টেনিস-ব্যাডমিন্টন 
খেলার সঙ্গে এসব খেলার কোন তুলনা চলে না । উপরোক্ত আধুনিক 
কোন খেলাই ধুতি পরে খেলা চলে না (জোর করে না চালালে ), 
এবং কার্যত এসব খেলায় আজকাল ুতির প্রচলন উঠেই গেছে। 
স্কুল কলেজেও ধুতির ব্যবহার দ্রুত কমে যাচ্ছে। আধুনিক 
স্কুলগুলিতে ইউনিফর্মের প্রচলন খুব বেড়ে বাচ্ছে। বলা বাহুল্য 
কোন্‌ স্কুলেই ধুতি ইউনিফর্ম নয়। পোষাকের পরিণতি কোন্‌ 
দিকে মোড় নিচ্ছে সে বিষয়ে এখন আর সন্দেহ থাকা উচিত নয়। 
তবে যদি ট্রাম-বাস-টেবিল-চেয়ার-অফিস-কারখানা-ুল-কলেজ- 
ফুটবল-ক্রিকেট, এককথায় আধুনিকতার সবকিছু বর্জন করা যায় 
তবে অবশ্যই ধুতিকে চিরকালের জন্য ধারণ করা যায়। কিন্তু 

তাই কি আমাদের কাম্য ? সম্ভবও কি? আর যাই হোক ১৯৫৭ 
সালের পর ১৯৫৯ সালই আসবে, ১১৫৯ ( বল্লাল সেন ) কিছুতেই 
নয়। 
তারপর, স্বদেশী বলতে কি আমরা শুধু হিন্দুয়ানীকেই বুঝব ? 
আমরা যতই বলি না কেন ধুতি মুসলমানদের প্রচলিত পোষাক 
নয়, খৃষ্টানদের তো নয়ই। জোর করে চাপালে অবশ্য আলাদা 
কথা|। ; 


(২) 

বিদেশী পোষাকের বিরুদ্ধে জেহাদ ঘোষণা করার সময় 
আমাদের হয়ত এই কথাটা মনে থাকে না যে শ্বদেশী পোষাক বলে 
বিশেষ কোন পোঁধাককে চিহ্নিত করা আমাদের দেশে সম্ভবপর 
নয়। তা!’ ছাড়া ধুতি চাদরের যুগ যে শেষ হয়ে এসেছে, এ লক্ষণ 
স্পষ্ট। তবে কি পাশ্চাত্যের কোট-প্যান্ট-টাই এদেশে চালু হবে ? 
হয়ত তাই, কিন্বা হয়ত উত্তর প্রদেশে প্রচলিত পোষাক, অর্থাৎ 
নেহরুকে সচরাচর যে ধরনের পোষাকে দেখা যায়_-সেই রকম 
কোন পোষাক সারা ভারতের মত বাংলাতেও প্রচলিত হবে *। 

যাই হোক, আমাদের পোষাক কি জাতীয় হওয়া উচিত 
এই মীমাংসার আগে পোষাকের প্রচলন কিভাবে হয়, মানুষ আদৌ 
পরিচ্ছদ ব্যবহার করে কেন সেই বিষয় সামান্য আলোচনা চলতে 
পারে। ) 

মানুষ পোষাক পরে কেন ?__আপনি বলবেন, এ তো অতি 
সহজ কথা,__লজ্জা নিবারণ করার জন্য ৷ অন্য কেউ হয়ত তার 
সঙ্গে যোগ করে বলবেন, শীতাতপ থেকে শরীরকে রক্ষা করাও 
একটা কারণ বটে । কিন্তু আপাতদৃষ্টিতে এই দু'টি উত্তর সহজগ্রাহ্য 


* আমাদের আলোচন! আপাতত নাগরিক পুরুষের পরিচ্ছদের মধ্যেই সীমাবদ্ধ, 
মেয়েদের পোষাক এখনও ঠিক সমস্ত হয়ে দেখা দেয়নি_এ কথা পূর্বেই উল্লিখিত ৷ 

হলেও মূল কারণ অন্য ৷ বর্তমান যুগ বিজ্ঞানের যুগ, বিজ্ঞান 
কোন প্রশ্নই শুধুমাত্র প্রচলিত ধারণার উপর ছেড়ে দিয়ে সন্তুষ্ট 
থাকে না। পরিচ্ছদও বৈজ্ঞানিকদের দৃষ্টি এড়ায়নি। পরিচ্ছদের 
ইতিবৃত্ত নিয়েও অনেক মূল্যবান গবেষণা হয়েছে। 

বিখ্যাত সমাজতাত্বিক 9369: অসংখ্য উদাহরণের 
ভিত্তিতে সিদ্ধান্তে উপনীত হয়েছেন যে, পরিচ্ছদের সূত্রপাত ঘটেছে 
যৌন আকর্ষণের উপায় স্বরূপে ::। সমাজ বিজ্ঞানীদের অনেকেই 
এ বিষয়ে ঘয ০99৮008কে সমর্থন করেন ণ। যৌন আকর্ষণ, 
ছাড়াও সামাজিকভাবে নিজেকে আকর্ষণীয় অথবা বিশিষ্ট করে 
তোলার মনোভাবও যে পরিচ্ছদের সুত্রপাতে বর্তমান ছিল এ কথা 
জোর করে বলা চলে ধুঃ। দক্ষিণ আমেরিকায় বোরোরো উপজাতির 
মধ্যে সর্দার অথবা সমাজে যারা উচ্চপদস্থ, তারা মাথায় মর্যাদার, 
চিহ্নস্বরূপ প্রচুর পাখীর পালক ইত্যাদি গৌঁজে__যে যত উচ্চপদস্থ 
তার আভরণ তত সংখ্যাধিক। নারী পুরুষ কেউই অধোবাস পরে 
না। নারীরা সম্পূর্ণ ই উলঙ্গ থাকে । দক্ষিণ আমেরিকার অধিকাংশ 
উপজাতিই যৌন প্রদেশ আচ্ছাদন করার বিষয়ে কোন 
প্রয়োজনীয়তা বোধ করে না, কিন্তু সামাজিক মর্ধাদাজ্ঞাপক পালক 


ইত্যাদি ব্যবহার সম্বন্ধে সদাজাগ্রত। অলঙ্কার সম্বন্ধে আলোচনা' 


প্রসঙ্গে Ruth Benzel বলেছেন, “chief function of orna- 
ment is display, either sexual or 30018] ( Encyclo- 


Edward Westermark—History of Human Marriage. 
t ‘...such races as go naked, are by no means deficient in 
modesty, and the first garments Worn were perhaps used in 


erotic dances as a means of excitement’ ( Quentin Bell—On: 


Human Finery, 1947 ). 


1 “The impulse towards decoration is the most constantly 
recurring motivation in the history of clothing...the one which 


is found also among higher apes” ( Ruth Benedict. Ency. of 


Social Sciences—Dress ). 

paedia of Social Sciences—Ornament )। পোষাক, 
. সম্পর্কে একই কথা প্রযোজ্য । 

Frazer এবং Karsten প্রমুখ কয়েকজন বৈজ্ঞানিকের মতে 
পরিচ্ছদের সূত্রপাত ঘটেছে ইন্দ্রজাল প্রক্রিয়ার (19519) মাধ্যমে । 
একথা আমাঁদের মোটামুটি জান! যে সভ্যতার সুচনা মানুষের 
সবচেয়ে বড় সমস্তা ছিল শস্য এবং বংশবৃদ্ধি এই ছুই উদ্দেশ্যে: 
আধিভৌতিক বা আধিদৈবিক সব রকম ক্রিয়া-প্রক্রিয়ার সাহায্যই 
সে নিত। একদিকে যেমন অনুকৃতিমূলক ইন্দ্রজাল প্রক্রিয়ার 
(imitative 208810) সাহায্যে ফসল বাড়াবার চেষ্টা ঘটেছে, 
তেমনি স্থফল-প্রতীক বিভিন্ন জিনিস দেহে ধারণ করে বংশবুদ্ধির 
আশা করা হয়েছে; আবার অপদেবতার কুদৃষ্টি থেকেও দেহকে, 
বিশেষভাবে জননেন্দ্রিয়াদিকে রক্ষা করার চেষ্টায় অঙ্গ বিশেষকে 
আচ্ছাদন করার প্রচলন ঘটে ( James Frazer—‘Totemism 
and Exogamy’)| এই মতের সমর্থনে অসংখ্য তথ্য ক্রম- 
বর্ধমান । নান! রকমের কবচ, কুণ্ডল, ইত্যাদির ব্যবহার 
(অলঙ্কারের আদিরূপ এইসব কবচ কুগুলের মধ্যে স্পষ্ট ) ছাড়াও" 
শরীরে তম্মাদি লেপন, বিভিন্ন চিহ্ন, পুত বস্ত্রথণ্ড বা অন্য বিভিন্ন 
জিনিস ধারণ প্রায় সব স্থানেই কোন না কোন যুগে প্রত্যক্ষ । এই 
সবের ব্যবহার নিঃসন্দেহে ইন্দ্রজালমুলক | J. C. Flugel-€e 
মোটামুটিভাবে এই মতের সমর্থন জানিয়ে আবার অন্য আর একটি 
দিকেও দৃষ্টি আকর্ষণ করেছেন_ 

্ in general the earliest (5270) of art served utilitarian 


(i. e., magical ) rather than purely esthetic ends. If this is. 


true with regard to clothes, it may be said that the motive of 
rliest manifestations, gradually grew 
9 Way 8৪ 


decoration in dress, in its ea 
out of the magical utilitarian motivein much the sam 
that in latter forms of art, instruments and other, objects, 
nally constructed to serve some useful purpose, became deco- 


origi- 


২৮ একালের চোখে 
rative, and eventually, in certain cases, persisted as decorations" 
{J. C. Flugel—The Psychology of Clothes, 1980 ). 

বৈষয়িক প্রয়োজনের তাগাদায় সুরু হয়ে বসন পরিণত হয়েছে 
ভূষণে, শিল্পকলা, সব কিছুরই সৃষ্টি এই একই ভাবে; কিন্ত 
সোৌন্দ্যস্থষ্টির তাগাদায় মানুষ সব কিছুকেই রূপমণ্ডিত করে তোলে। 
সজ্জাসপৃহাই যে আঁধুনিক ফ্যাশনে ক্রমশঃ রূপান্তরিত হয়েছে 
সে বিষয়ে সন্দেহ নেই । পরিচ্ছদের সূত্রপাতে ফ্যাশনের কোন 
প্রভাব আদৌ ছিল কিনা সে প্রশ্ন মীমাংসা-সাপেক্ষ (আমাদের 
ধারণায় ফ্যাশন একান্তই সভ্যতার আধুনিক অবদান, প্রাচীনকালে 
ফ্যাশনের অস্তিত্ব ছিল কিনা সন্দেহ। অন্তত পোষাকে ফ্যাশনের 
প্রভাব প্রধানত রেনেশশর্সের পর থেকেই অনুভুত ), কিন্তু বতগান 
কালে পোষাকের উপর ফ্যাশনের প্রভাব যত দুনিবার তত আর 
কিছুই ছিল না। বতর্মান যুগে পোষাকের গতিপ্রকৃতি প্রধানত 
ফ্যাশনই নিয়ন্ত্রিত করে একথা মনে রাখলে আমাদের আলোচনার 
সুরাহ! হবে। 

পরিচ্ছেদের প্রবতর্নে অবশ্য শীতাতপ নিবারণ প্রচেষ্টাও অংশত 
দায়ী হতে পারে, তবে তা" যে প্রধান নয় সে বিষয়ে কোন সংশয় 
নেই। শীতপ্রধান অনেকস্থানেই আদিম অধিবাসীরা অর্ধনগ্ন বা 
সম্পূর্ণ উলঙ্গ থাকে ( যেমন, মধ্য এবং দক্ষিণ অষ্ট্রেলিয়া, বা দক্ষিণ 
আমেরিকার আদিবাসী জাতিগোষ্ঠি )। এস্ষিমোরা ঘরের বাইরে 
পোষাক পরলেও ঘরে ( বরফের ) ঢোকবার সময় সম্পূর্ণ উলঙ্গ 
হয়ে ঘরে ঢোকে, এবং ভিতরে উলঙ্গ অবস্থাতেই নারীপুরুষ 
নিবিশেষে বসবাস করে *। 08%/0519 তাই রায় দিয়েছেন, 


* (1) Robert 358%516-এর Mothers. Vol III Chap xxvi ভরষ্টব্য | 
(2) Havlock Ellis-এর মতে “It is evident that in the 
beginning protoction is too little or no extent the motive for 


#htaching foreign substances to the body’ ( Studies in the 
Psychology of Sex. 1928 ). 

“The first purpose of clothes.--‘was not warmth or 
decency, but ornament.” 

আমাদের আলোচনা কিছুটা কেতাবী হলেও অন্তত এইজন্তই 
প্রয়োজনীয় যে পরিচ্ছদের সূত্রপাত এবং প্রকৃতি সম্বন্ধে স্পষ্ট ধারণা 
না থাকায় অনেকেই মনে করেন যে যুক্তি অথবা প্রয়োজনের 
তাগিদে পোশাকের চরিত্র বদলান যায়। এই ধারণাতেই অনেকে 
পোশাক সম্বন্ধে বিভিন্ন রায় দিয়ে বসেন । কেউ কেউ সমস্ত জাতির 
পোষাক হিসেবে কোন ইউনিফর্মের প্রচলন সুপারিশ করেন। কিন্তু 
পৌশাককে এভাবে বেঁধে দেওয়া যায় না। জাতীয় পোষাক 
কখনই ফরমায়েসের উপর গড়ে উঠবে না। 

পাশ্চাত্যপোষাকের পক্ষে এবং বিপক্ষে দুই তরফেই প্রধান 
যুক্তি উপযোগিতা । একদল বলেন এ পোষাক আধুনিক কল- 
কারখানা-অফিস-কাছারির উপযুক্ত, ট্রামে বাসে চলাফেরার জন্য 
অপরিহার্ধ। অন্যপক্ষ বলবেন আমাদের গ্রীম্মপ্রধান দেশে 
আটসাট প্যান্টকোট আর গলাবন্ধ টাই’ একান্ত অনুপযোগী এবং 
অস্বস্তিকর । এই নিয়ে বাদপ্রতিবাদের অর্থ হয় না। পোষাকের 
বিবতনে যে উপযোগিতার প্রশ্ন খুব প্রাধান্য পায় না সেকথা 
আগেই আলোচিত। তবে পোষাককে প্রত্যক্ষভাবে নিয়ন্ত্রিত না 
কর! গেলেও (অন্যান্য যে কোন বিষয়ের মত পোবাকও রাষ্ট্র থেকে 
আইনের বলে নিয়ন্ত্রিত কর! যায়, কিন্তু তা' যে কাম্য নয় সে বিবয়ে 
সবাই একমত হবেন ), ফ্যাশানকে পরিবতিত করা সম্ভব । সমাজে 
বিশিষ্ট ব্যক্তিদের (জনপ্রিয় চিত্রাভিনেতা বা অভিনেতৃমহ ) এই 
ব্যাপারে একটা স্পষ্ট ভূমিকা আছে। তাই প্ৰয়োজনবোধে এঁদের 
সক্রিয় সহযোগিতায় অবাঞ্ঘনীয় প্রবণতা থেকে পোষাকের 
ফ্যাশনের মোড় ঘুরিয়ে দেওয়া যায়। পাশ্চাত্য পোষাক সম্বন্ধে 
অন্ত কয়েকটি দিক বিশেষভাবে ভাববার আছে, এবং তার অবাঞ্ছনীয় 


৩০ একালের চোখে 


দিক যদি এই ভাবে বর্জন করা যাঁয় তবে সেদিকে রাষ্ট্র এবং সমাজ 
‘নেতাদের দৃষ্টি সঞ্চালন করতে হবে । 

পাশ্চাত্যপোধাক, অর্থাৎ যে পোষাকে আমর! ইংরেজদের 
'দেখে আসছি, এদেশের সাধারণ দরিদ্র ব্যক্তির আয়ত্বের বাইরে । 
এই দারিদ্র্য চিরস্থায়ী বলে ধরে নেওয়া হচ্ছে না এবং সাধারণ 
পোষাকের ক্ষেত্রে পাশ্চাত্যপোবাকের বর্তমান উচ্চ মূল্যমানও যে 
নাবিয়ে আন! যাবে না একথাও ঠিক নয়, কিন্ত পোষাকের মাধ্যমে 
নিজেকে বিশিষ্ট করে তোলার মনোবৃত্তিকে যদি মানুষের অন্ত- 
‘নিহিত স্বাভাবিক প্রবণতা, বলে ধরে নেওয়া যায়, তবে পাশ্চাত্য- 
পোষাকের বিরুদ্ধতা অপরিহার্য, কারণ এই পোষাকে ধনী-দরিদ্রের 
অসাম্য যত ফোটে অন্য কোন পোষাকে তত নয়। আমাদের দেশ 
সমাজতন্ত্রের পথে এগিয়ে চলেছে এবং তাই যে কাম্য একথা যদি 
আমরা মেনে নেই তবে পাশ্চাত্য পোষাকের এই প্রবণতার দিকে 
চিন্তা করতেই হবে। যদি সাম্য আনতে হয় তবে ব্যয়সাধ্য 
'পৌষাককে কিছুট। নিয়ন্ত্রিত করতেই হবে। একথা ক্রমশ স্বীকৃত 
যে মনের উপর পরিচ্ছদের প্রভাব যথেষ্ট । তা” ছাড়া একদিকে যদি 
কে কত দামী পোষাক পরতে পারে তার অসুস্থ প্রতিদ্বন্দ্বিতা 
চলতে থাকে তবে এদেশে কখনই সমাজতান্ত্রিক সমাজগঠনের 
অনুকুল পরিস্থিতির স্থষ্টি কর! যাবে না, কারণ এই মনোভাব শুধু 
পরিচ্ছদের ব্যাপারেই সীমাবদ্ধ থাকে না, তাঁর প্রভাব সমাজের 
অন্যান্য স্তরেও বিস্তৃত হতে বাধ্য । 

প্রসঙ্গত রবীন্দ্রনাথের আদর্শে গড়া শান্তিনিকেতনে প্রচলিত 
পরিচ্ছদের দিকে দৃষ্টি আকর্ষণ করা চলে । শান্তিনিকেতনে কোন 
দিন কোন বিশেষ ধরনের পোষাক বেঁধে দেওয়া হয়নি বটে, কিন্ত 
সর্বভারতীয় সংস্কৃতির এই মিলন ক্ষেত্রে পাজামা-পাঞ্জাবি-চাদর সহ 
'যে ধরনের পোঁষাক ছাত্রদের মধ্যে রেওয়াজে দাড়িয়েছে বাংলার 
অন্যত্ৰ বিশেষত লেখক-শিল্পী-সংস্কৃতিকন্মী মহলে তার ছাপ পড়েছে 


বাঙালীর পরিচ্ছদ ৩১ 


একথা স্বীকার করতেই হবে । যা” বিশেষভাবে উল্লেখযোগ্য তা” 
হ’ল এই ধরনের পোষাকও আজকাল ফ্যাশনে দীড়িয়েছে। 
আমাদের পোশাক কি জাতীয় হবে এখনি এ সম্বন্ধে রায় দেওয়া 
সম্ভবপর নয়। ফ্যাশন পরিচ্ছদের হেরফের নিয়ন্ত্রিত করে একথা 
ঠিক, কিন্ত একথাও ভুললে চলবে না যে ফ্যাশনও সামাজিক 
পরিস্থিতির উপর নির্ভরশীল তাছাড়া পোষাক পরিচ্ছদই হোক 
আর অন্য যে কোন সামাজিক অনুষঙ্গই হোক, একেবারে 
এতিহ্াবিমুক্ত ভাবে কোন কিছুই কায়েমী হয়ে বসতে পারে না। 
তাই আমাদের আগামী পরিচ্ছদ একদিকে যেমন দেশীয় এতিহোর 
ধারাবাহী হবে, অন্যদিকে আবার যুগধর্মের প্রভাবেও কিছুটা 
রূপান্তরিত হতে বাধ্য । সবশেষে, ফ্যাশনের প্রভাবকে অস্বীকার 
না করেও একথা আমাদের মনে রাখতেই হবে যে, সামন্ততান্ত্রিক 
পরিস্থিতিতে বা ধনতান্ত্রিক ব্যক্তিসর্বস্বতার আবহাওয়ায় ফ্যাশনের 
যে-ধারার সঙ্গে আমরা পরিচিত, সম্ভাব্য সমাজতান্ত্রিক আবহাওয়ায় 


তার সম্পূর্ণ মোড় ঘুরে যাওয়া কল্পনাতীত নয়! 


সমাঢজ তরুঢণব্ ভুমিকা! 


তরুণ সম্প্রদায়ের বিরুদ্ধে নালিশের অন্ত নেই। উচ্ছ খল, 
অবাধ্য, দায়িত্বজ্ঞানহীন, লব্ুপ্রকৃতি ইত্যাদি প্রচুর বিশেষণ প্রয়োগ 
কর! হয় তাদের সন্বন্ধে, হয়ত সঙ্গত কারণেই । হয়ত তার চেয়েও 
গুরুতর অন্ুযোগের কারণ ঘটেছে গত কয়েক বছরে । একথা 
স্বীকার করে নিয়েও একটা প্রশ্ন থেকে যায়। তরুণ সম্প্রদায়ের 
উচ্ছ বলত! ইত্যাদির জন্য বিচ্ছিন্নভাবে শুধু তরুণেদের দায়ী করা 
যায় কি ? বস্তুত তরুণদের উপর দোষারোপে “প্রবীণদের আত্মশ্লাঘা 
বতট। প্রকাশ পায়, ততটা ছুর্ভাবনার পরিচয় পাওয়া যায় না। 
তাদের সত্যিকারের কোন দুর্ভাবন! থাকলে তারা সমস্তাটিকে 
আরও তলিয়ে দেখবার চেষ্টা করতেন এবং তা’ হলে যে সমাজ- 
ব্যবস্থার তল্পিবাহী তারা, তার যথার্থতা নিয়ে তাদের মনে সংশয় 
দেখা দিত। এখানে (প্রবীণ বলতে আমরা তাদেরই বলছি 
যাঁদের হামেশাই ট্রামে-বাসে পান-চিবানো হাক্কা মন্তব্য ছু'ড়ে 
দিতে দেখা যায়; সাধারণত এরা সমস্ত আধুনিকতা এবং 
প্রগতিরই বিরোধিতা করেন, আধুনিক সমাজধাঁরাই যে সমাজের 
যত কষ্টের মূল সে বিষয়ে এরা নিঃসন্দেহ। মোটামুটিভাবে তাই 
এদের রক্ষণশীলদের শিবিরভুক্ত বলে চিহ্নিত কর! যায়। বল 
বাহুল্য, যে বয়সে-প্রবীন মাত্রই রক্ষণশীল নন, বয়সে-নবীনদের 
মধ্যেও এইরকম “প্রবীণেঃর দেখা বহু মিলবে । সংখ্যাতেও এর! 
উপেক্ষণীয় ন'ন। 

স্পষ্টতই সামাজিক পরিস্থিতিতে এমন কিছু গলদ দেখা 
দিয়েছে, যার ফলে তরুণের পক্ষে বিপথগামী হওয়া প্রায় স্বাভাবিক 
হয়ে দাড়িয়েছে । সমস্তার সমাধানে নানা মত হবেই । বতণান 
প্রসঙ্গে আপাতত এই সমস্তার সমাধান নির্দেশ কর! আমাদের 


সমাজে তরুণের ভূমিকা ৩৩ 


লক্ষ্য নয়। আমাদের জিজ্ঞাস্ত, আমরা তরুণদের কাছ থেকে কী 
আশা করি__সমাজে তরুণের ভূমিকা কি? এই প্রশ্নের মীমাংসা 
না হ'লে তরুণ সম্প্রদায়ের বিচ্যুতি নিয়ে আলোচনা অসম্পূর্ণ 
থেকে যাবে। 

একথা অনস্বীকার্য যে, সব সমাজে তরুণের (কিন্বা প্রবীণের ) 
স্থান একরপ নয়। চীন দেশে বৃদ্ধের যে সম্মানলাভ ঘটে, তার 
এক দশমাংশও সম্ভবত আমেরিকার বৃদ্ধের জোটে না। সম্মানের 
এই অসম-বন্টনের কারণ আর কিছু না। সমাজে বিভিন্ন ব্যক্তির 
ভূমিকা এবং প্রয়োজনীয়তার উপরই তার সম্মান নির্দিষ্ট হয়, কাজেই 
যে-সমাজব্যবস্থায় প্রবীণের ভূমিকা গুরুতর সেই সমাজে সম্মান 
বয়সান্গপাঁতিক, অন্যতর সমাজব্যবস্থায় বয়সের সম্মান তুলনায় কম। 
সামন্ততান্ত্রিক সমাজব্যবস্থায় তরুণের যে ভূমিকা, সেই তুলনায় 
আধুনিক সভ্যতায় তার ভূমিকা অনেক বেশী গুরুত্বপূর্ণ । সমাজের 
অগ্রগতি নিরবচ্ছিন্ন বা একতরফা ( unilateral ) কি না, Pitrim 
A. Sorokin-এর যুগান্তকারী গ্রন্থ Social and Cultural 
Dynamics প্রকাশের পর থেকে সেই প্রশ্নে যথার্থ কারণেই 
মতদ্বৈধতা থাকতে পারে, কিন্তু সমাজ যে সনাতন বা অপরিবর্ত্তনীয় 
নয় এই সিদ্ধান্ত সমাজবিজ্ঞানে সৰ্বজনস্বীকৃত । এ কথাও সত্য যে, 
সামাজিক পরিবর্তন সর্বদা সমগতিশীল নয়। যে সমাজব্যবস্থায় 
পরিবর্তন বাহত প্রায় অদৃশ্য সেই সমাজকে শ্থৈতিক * (5৮৮6) 
সমাজ বলা চলে । কৃষিনির্ভর সামন্ততন্ত্রের পূর্ণ বিকাশের যুগে 
স্থৈিতিক সমাজের উদাহরণ আমরা পাই। এই সমাজে প্রচলিত 
সমাজ-ব্যবস্থার পরিবর্তন আশু-প্রয়োজনীয় নয়, কারণ প্রতিষ্ঠিত 
রীতি-নীতির উপর আস্থা অটুট । স্বভাবতই এই সমাজ প্রবীনের 
অভিজ্ঞতার উপর একান্ত নির্ভরশীল, তাই প্রবীণের স্থান অনেক 


* স্থিতিশীল শব্দটি আমাদের মনঃপুত নয়, কারণ শব্দটি স্থাগুর ভাবার্থ আনে, 
সমাজ কখনই স্থাণু নয়। “স্থিতাবস্থা" শব্দটিও একই কারণে অগ্রাহ। 


৩ 


৩৪ একালের চোখে 


উচ্চে। তরুণের কর্তব্য অনেকাংশেই বাধ্যতায়, নিয়মানুবতিতায় 
এবং এঁতিহ্যের ধারাবহনেই জীমাবদ্ধ। তরুণদের মধ্যে যে শক্তি 
সুপ্ত থাকে, তার যথোচিত ব্যবহার করা দূরের কথা, মনে হয় সেই 
শক্তির অবদমনেই সমাজের শিক্ষাব্যবস্থা বিশেষভাবে প্রযুক্ত হয়। 
এই উক্তির সাক্ষ্য ইতিহাসের পাতায় অনায়াসলভ্য, ভারতবর্ষে ত 
বিশেষভাবে প্রত্যক্ষ ৷ 

চলিষ্ণু (5081019) সমাজে পরিস্থিতি সম্পূর্ণ বিপরীত ৷ 
এই সমাজের পরিবর্তনের তাগিদ তীত্র। এই তাগাদায় তরুণ 
সম্প্রদায়ের ডাক পড়ে সর্বাগ্রে । তাই তাদের গুরুত্ব বেড়ে যায় 
শতগুণে । তা? ছাড়া, বর্তমান নিয়ত-পরিবর্তনশীল যন্ত্রসভ্যতায় 
বিজ্ঞানলন্ধ জ্ঞানের যে মধ্যাদা, বয়সের অভিজ্ঞতালব্ধ জ্ঞানের মধ্যাদ। 
কখনই তার সমকক্ষ হতে পারে না; আর বিজ্ঞানলন্ধ জ্ঞান আহরণ 
প্রচুর সময়সাপেক্ নয়। এই কারণে প্রবীণের গুরুত্ব কমে যাবে 
স্বভাবতই। প্থৈতিক সমাজে গণআন্দোলন সর্বদা দৃষ্ট নয়, কিন্ত 
চলিঞ্ সমাজের অন্যতম বৈশিষ্ট্য গণআন্দোলন । আন্দোলন মাত্রেই 
তরুণ সমাজের মুখাপেক্ষী । তরুণদের একাংশ, ছাত্রসম্প্রদায়ের 
গণআন্দোলনে অংশ গ্রহণ করা নিয়ে প্রচুর বিতর্ক হয়। নেতারা 
প্রায়ই ছাত্রসমাজকে সর্ববিধ আন্দোলন থেকে দূরে থাকতে পরামর্শ 


দিয়ে থাকেন। কিন্তু চুল না ভিজিয়ে যেমন সীতার কাটা! যায় না . 


তেমনি আন্দোলনে ছাত্রদের বর্জন ব৷ ছাত্রদের আন্দোলন বর্জন 
করা প্রায় অসম্ভব । 

অর্থকরী আয় ব্যবস্থা (mode of €%দin6 ) তথা পরিবার- 
প্রথার পরিবর্ত্তনেও তরুণ-প্রবীণের আনুপাতিক মর্য্যাদার তারতম্য 
ঘটেছে | সামন্ততাপ্তিক কৃষিসভ্যতায় আয়ব্যবস্থা পারিবারিক ভাবে 
যৌথ। পারিবারিক আয়ে পরিবারের প্রায় সকলেরই ( শিশু 
বাদে) অংশ ছিল, অবশ্য পারিবারিক কর্তার নেতৃত্বে । পেশা 
প্রায়শই পারিবারিক এবং পুরুধাঙগক্রমিক ছিল। এই ব্যবস্থা 


সমাজে তরুণের ভূমিকা ৩৫ 


স্বভাবতই একানবর্তা পরিবারের ধারক। এই ধরণের যৌথ 
আয়ব্যবস্থায় ব্যক্তিগত আয়ের পরিমাপ তথা কৃতিত্ব এবং তদনুযায়ী 
ব্যক্তিগত গুরুত্বলাভের সম্ভাবনা নাই, ফলে অভিজ্ঞতা এবং 
পুরুষান্গুক্রমিক ব্যবস্থার মানসিকপ্রবণতায় পরিবারের বয়োজ্যেষ্ঠ 
স্বাভাবিকভাবে নেতৃত্বে অধিষ্ঠিত এবং বয়সানুক্রমেই অন্যান্যের 
আনুপাতিক মৰ্য্যাদা ও গুরুত্বের স্ৃপ্তি হয়। আধুনিক যুগে 
এই পরিস্থিতিরও পরিবর্তন ঘটেছে । নাগরিক সমাজে আমরা 
একান্নবর্তী পরিবারের জের টানলেও এই পরিবার-প্রথায় যে 
অসেতু-সম্তব ফাটল ধরেছে তা!’ প্রত্যক্ষ । এর কারণ, সামন্ততান্ত্রিক 
যৌথ আয়ব্যবস্থার অবসান ঘটেছে । আমাদের বর্তমান আয়ব্যবস্থা 
ব্যক্তিমূলক। একই পরিবারে একভাই কেরাণী, একভাই ব্যবসায়ী, 
এবং এক ভাই হয়ত মিলের মজুর (উচ্চ নীচ উভয়বিধ হতে পারে)। 
তাদের আয় ভিন্ন ভাবে পরিমাপ-সাধ্য। প্রায়শই একজনের আয় 
অন্যের চেয়ে অনেক বেশী এবং তা বয়সানুপাতিক নয়। ক্রমশই 
চাকুরির পরিচয়ে বয়সান্ুপাতিক মর্ধ/াদা আয়-অন্ুপাতিক 
মৰ্য্যাদাকে স্থান ছেড়ে দিচ্ছে। 

মূল পারিবারিক বন্ধন ও এক্যও সম্পূর্ণভাবে বিচ্ছিন্ন; 
ভাতের হাঁড়ি আর বাড়ীর ছাদ ছাড়া নাগরিক একান্নবস্তী পরিবারে 
আর কোন এঁক্য নেই । যেখানে মনের মিল নেই সেখানে শ্রদ্ধার 
প্রশ্ন ওঠে না, অন্তত অন্তরে শ্রদ্ধা থাকলেও ব্যবহারে প্রকাশ পায় 
না। এই পরিস্থিতিতে পরিবারের বয়োজ্যেষ্ঠরা সমগ্র পরিবারের 
সুখস্বাচ্ছন্দ্য এবং স্বার্থরক্ষার নৈতিক দায়িত্ব (এই দায়িত্ববহনে 
তার! প্রায়ই ব্যক্তিগত স্বার্থকে উপেক্ষা করতেন ) থেকে নিজেদের 
মুক্ত করে নিচ্ছেন। আর তাদের এই দারিত্বত্যাগের ফলে তাদের 
সম্মান আরও সঙ্কুচিত হচ্ছে। পারিবারিক বিশৃঙ্খলার এই ছাপ 
আবার সমগ্র সমাজের উপর পড়ছে। 

সর্বশেষে, তরুণ-প্রবীণের আনুপাতিক স্থান বা মৰ্য্যাদা 


৩৬ একালের চোখে 


নির্ধারণে ধর্মেরও একটা অবদান ছিল। স্থৈতিক সমাজে 
অধিকাংশ ধর্মেই প্রবীণের প্রাধান্য নির্দিষ্ট ছিল। এ যুগে, গ্রচলিত 
অর্থে ধর্মের যুগ শেষ হয়ে এসেছে বলেই ধরে নেওয়া যেতে পারে। 
নতুন যুগের ধর্ম তারুণ্যের মর্যাদা যে বেড়ে যাবে তা নিঃসন্দেহ । 
তা? বলে প্রবীণত্বের জন্য অসন্মানের কোন প্রশ্নই ওঠে না) আসল 
প্রশ্ন সামাজিক গুরুত্ব এবং প্রয়োজনীয়তার | 


সনাতনী সমাজ 


এতদ্দেশীয় সনাতন ধর্মের ধবজাধারী রক্ষণশীল মহাশয়গণ বর্তমান 
সভ্যতার উপর বীতস্পুহ। পুণ্যভূমি ভারতের মহান এতিহ্য স্মরণে 
এঁদের বাহ্জ্ঞান লোপ পায় এবং প্রাতঃন্মরণীয় মুনি-ঝষিগণের 
রোমাঞ্চকর কার্ধ-কলাপের পর্যালোচনায় এদের মুহুযুহু স্বেদ কম্প 
হয়। এদের ভক্তির প্রাবল্য আমাদেরও মুগ্ধ করে বৈকি। 
স্বদেশের প্রতি মমতা একান্ত স্বাভাবিক, স্বদেশের গৌরবে আমরা 
আত্মগৌরবই অনুভব করি। অতীতের প্রতি শ্রদ্ধাও মানুষের 
স্বাভাবিক প্রবণতা, এবং কিয়ৎ পরিমাণে তা কাম্যও বটে। তবে 
সমস্তা ওঠে যদি অতীতের পতাকাবাহীরা বর্তমানকে অর্থাৎ 
বাস্তবকে সম্পূর্ণ লোপাট করার চেষ্টায় ব্রতী হন এবং এই অতীত 
ভবিষ্যতকেও গ্রাস করার উপক্রম করে । 

আজ পর্যন্ত যত রকম সমাজব্যবস্থার পরিচয় পাওয়া গেছে, 
কোন সমাজব্যবস্থায়ই জীবনসংগ্রাম ছাড়া জীবনধারণ সম্ভবপর 
হয়নি, একথা মহাশয়গণ স্মরণ রাখেন না। অতীতে যে জীবন- 
সংগ্রামের ঘাটতি ছিল না, এ তথ্য তাঁদের কল্পনায় গীড়াদায়ক, 
কারণ বর্তমান জীবনসংগ্রাম থেকে পলায়নের একমাত্র উপায় তারা 
অতীতের পথেই অনুসন্ধান করেন। কথায় কথায় এরা মুনি 
খধিদের আদর্শ জীবনযাত্রার কথা আমাদের স্মরণ করিয়ে দেন। 
(মুনি খধিদের জীবনযাত্রা আদৌ আদর্শ কিনা দে সংশয় প্রকাশে 
হয়ত এরা মুচ্ছা যাবেন, তাই সে প্রশ্ন মুলতুবী থাক )-_আহা, 
তপোঁবনের সেই পবিত্র জীবন, ‘plain living and high 
05171978”-_সে জীবন কী আর আসবে? ্রেচ্ছাচারে দেশ ভরে 
গেল, দেবদ্ধিজে আর ভক্তি নেই, ধর্মে নেই মতি-_ছু'পাতা৷ ইংরেজী 
পড়ে ধরাকে সরা জ্ঞান করে! মুনি ঝষিরা তাদের অলৌকিক 

শক্তির বলে যে সব বিধান দিয়ে গেছেন সেই শান্তর বিধান লঙ্ঘন 
করার স্পর্ধা অর্বাচীনের দল কোথায় পায় ? 

মহাশয়ের তাই আধুনিকতার উপর বিষম চটাঁ! আধুনিক 
ভাবধারাই যত নষ্টের গোড়া! আধুনিকতাকে পুরোপুরি বর্জন 
না করলে জনসাধারণের কোন উপায় নেই; সেই পবিত্র তপোবনের 
জীবনঘাত্রায় ফিরে যাওয়া ছাড়া আর গত্যন্তর নেই! 

অতীতের জীবনযাত্রায় ফিরে যাবার মোহ যে শুধু 
সনাতনীদেরই আচ্ছন্ন করেছে, একথা ভাবলে ভুল করা হবে। 
আপাতদৃষ্টিতে আধুনিক, পাশ্চাত্য জীবনযাত্রায় অভ্যস্ত বহু 
ফ্যাশনেবল নাগরিকের মধ্যে পর্যন্ত এই মনোবিলাস দৃষ্টিগোচর ৷ 
তাছাড়া, জনসাধারণের মধ্যেও এই মনোভাব, তথা আধুনিকতা- 
বিরোধী মনোভাব কিরকম প্রবল তা’ বোঝা যায়, যে সব 
সস্তাদরের নাটক নভেল এবং চলচ্চিত্র আধুনিক মনোভাবকে 
ব্যঙ্গ করে, বিশেষত নারীপ্রগতিকে হাস্তাম্পদ করে, তাদের 
জনপ্রিয়তা দেখলে । (একথা ঠিক যে বিভিন্ন শক্তিশালী 
লেখকের বা চলচ্চিত্রকারের বলিষ্ঠ স্থপ্টির মধ্যে সাহিত্যে বা 
চলচ্চিত্রে প্রগতি এবং আধুনিক ভাবধারা সুনির্দিষ্ট রপ পাচ্ছে, 
তবু একথা অনস্বীকার্য যে জনসাধারণের বিপুল অংশ এখনও 
আধুনিকতা সম্বন্ধে সন্দিগ্ধ। ) 

এই ‘তপোবনের জীবনযাত্রা” বলতে মহাশয়ের! কি বোঝেন, 
তা তারাই জানেন। ভারতের অতীত যুগে ফিরে যাওয়াই তাদের 
লক্ষ্য এটুকু বোঝা যায়, কিন্ত ভারতের অতীত কোন নির্দিষ্ট 
একটা যুগে বাঁধাধরা আটকে থাকেনি। ভারতের অতীত বলতে 
এরা কি বোঝেন সে বিষয়ে নিজেরাই স্পষ্ট কিনা সন্দেহ। lain 
living and high thinking’ _অর্থাৎ সহজ জীবন এবং 
মহৎচিন্তা__কথাটা তাদের মনে ধরেছে কারণ জীবনসংগ্রামের কোন 
আভাস এই কথাটার মধ্যে খুঁজে পাওয়া যায় না। তাই কথাটাকে 


| 


| 

তারা পানের মতোই চধিতচর্বন করেন । মুস্কিল হল, ইতিহাস সর্বদা 
কল্পনাকে প্রশ্রয় দেয়না । ভারতবর্ষে তপোবনের অস্তিত্ব অবশ্যই 
ছিল, কিন্ত সমগ্রভাবে সমাজজীবনে ‘plain living and high 
₹hin৮i৷৪”-বিশিষ্ট এই “তপোবনের যুগ’ আদৌ, কোনকালে ছিল 
কিনা তা এখনও প্রমাণসাপেক্ষ। যদি থেকেও থাকে তবু 
আমাদের পক্ষে সেই ধরনের জীবনযাত্রায় ফিরে যাওয়া কাম্য 
অথবা আদৌ সম্ভবপর কিনা তাও ভেবে দেখবার । 

প্রথমতঃ এই তপোবন প্যাটার্ণের জীবনযাত্রা কি জাতীয় সে 
বিষয়ে নিজেদের স্পষ্ট ধারণা করে নেওয়া যাক্‌ । যদি ধরা হয় এই 
জাতীয় সমাজে মানুষের আহার্ধ হ'ল ফলমূলাদি গ্রকৃতি-দত্ত খাছ 
এবং সেই সঙ্গে পরিধানে গাছের বাকল, এবং গুহা কিম্বা বনজঙ্গলে 
আবাস নিয়ে আমাদের পূর্বপুরুবগণ পরম সন্তোষে বেদ-বেদান্তের 
আলোচনাতেই সুখে কালাতিপাত করতেন তবে অবশ্য কোন 
সমস্তা নেই। কিন্তু যে যুগে মান্ধুষ জীবনবাত্রায় সম্পূর্ণ প্রকৃতি- 
নির্ভর ছিল, সেই যুগে বেদ-উপনিবদের স্থষ্টি হয়েছিল কিনা সন্বেহ। 
অবশ্য খগবেদে পশুপাল মানব গোষ্ঠীর আভাস পাই, রুদ্র প্রভৃতি 
দেবতাদের স্বরূপ প্রাক-কৃষি বা আদি-কৃষিযুগের সাক্ষ্য বহন করে। 
যাই হোক, খগসাহিত্যে তদানীন্তন জীবনযাত্রা যদিবা কিছুমাত্র 
প্রতিফলিত হয়ে থাকে, তা কখনও সহজ জীবনের ছবি নয় । 

‘High thinking’-ওয়ালাদের জন্য অবশ্য পৃথক এলাকা বা 
উপনিবেশের ব্যবস্থা হ'তে পারে, যেখানে তারা নিরুদ্ধিগ্নচিত্তে 
সহজ জীবন যাপন করে উন্নত চিন্তায় মনোনিবেশ করতে পারেন । 
কিন্ততা একমাত্র সম্ভব যদি এই hig 0017197৪-শ্রেণী বিশেষের 
ভরণপোষণের জন্য একদল মেহনতি “মোটা বুদ্ধি' মানুষের অস্তিত্ব 
থাঁকে। ভারতবর্ষে আর্য 101) 91101006-ওয়ালারা অনার্য 
বা দাঁদজাতিকে এইভাবে বহুকাল শোষণ করার ফলেই 
বেদ-উপনিবদের আধ্যাত্মিক উৎকর্ষ সম্ভবপর হয়েছিল এ অনুমান 

নিতান্ত অসঙ্গত নয়। সহজ জীবনের নামে যে যতই লাফাঁন, 
সেই বন্কলসম্বল, ফলমূল-নির্ভর বুনো জীবনযাত্রায় ফিরে যাবার 
প্রস্তাবে আমাদের শ্রদ্ধের উটপাঁখীগন রাজী হবেন কিনা সন্দেহ । 
যদি রাজী হন তখন প্রশ্ন ওঠে, পৃথিবীতে ( অর্থাৎ ভারতবর্ষে, 
শ্রদ্ধেয় সনাতনীদের দৃ্টিসীমানায় আর্ধাবতের বাইরে মন্ুষ্যজাতির, 
অন্তত সভ্য মানুষের অস্তিত্ব অস্বীকৃত) এমন কোন অঞ্চল কি 
আছে যেখানে বর্তমান বিপুল জনসমগ্টির পরিমাপে . যথেষ্ট 


পরিমাণ ফলমূলাদির সংস্থান আছে? এই প্রশ্ন অবশ্য আধুনিক : 


(গ্লেচ্ছভাবাপন্ন !)। এই ধরণের সংশয় প্রকাশ ধুষ্টতারই 
পরিচায়ক ! “বিশ্বাসে মিলায় কৃষ্ণ, তর্কে বহুদূর” । তবু যত বড় 
সাত্বিকই হোন, পেটের প্রশ্নটাকে একেবারে এড়িয়ে গিয়ে তারা 
পবিত্র তপৌবন-সমাজ গড়তে এগোঁবেন কিনা সন্দেহ ! 

অতএব, অন্তত কৃষিকার্য আবশ্যক। কিন্তু কৃষিকার্ধ করবে 
কে? high 6801008-ওয়ালারা যদি হল ধরতে রাজীও হ’ন তবু 
সমাজে কর্মবন্টন (৭1518100. ০1 187000:.) অনিবার্য, কেননা 
লাঙ্গল, ইত্যাদি কৃষিকার্ধের হাতিয়ার ( 6০০19 ) তৈরী করার জন্য 
একদল আলাদা লোককে ব্যস্ত থাকতেই হবে (সকালবেলা 
লাঙ্গলের ফল। তৈরী করলাম, দুপুর বেলা চাষ, আর বাত্রিবেলা 
কাপড় বুনলাম_-কৃষিনির্ভর জীবনযাত্রা এত সহজ নয়; ক্ষেত 
সারাদিনের শ্রম দাবি করে । চাষ অবশ্য সারা বছরের কাজ নয়; 
যে সময় চাষী বেকার থাকে সে সময়টা লাঙ্গল ইত্যাদি তৈরী 
করতে পারে বলে কল্পনা করা চলে । কিন্তু লাঙ্গল-ইত্যাদি তৈরী 
করাও খুব সহজ ব্যাপার নয়। এই সব কাজেও কিছুটা! Specia- 
lization দরকার। এই 99018118607. এর অনিবার্য প্রয়োজনেই 
অতীতে কর্মকার শ্রেণীর উদ্ভব হয়েছিল। আজ মানবজীবন- 
যাত্রার গোড়ার ব্যবস্থায় ফিরে গেলেও কর্মবন্টনের পুনরাবৃত্তি না 
ঘটবার কোন কারণ নেই। লাঙ্গল ছাড়া কৃষিকার্য অসম্ভব । 


সনাতনী সমাজ ৪১ 


গাছের মরা ডাল দিয়ে মাটি খুঁচিয়ে যথেষ্ট পরিমাণ শস্তের 
উৎপাদন যে হবে না, সেকথা আশা করি আমাদের শ্রদ্ধেয় উট- 
পাখীগন স্বীকীর করবেন। 

এখানে আবার জনসমষ্ঠির সেই অশ্লীল প্রশ্ন মাথা চাঁড়া দিয়ে 
ওঠে । জনসংখ্যা চিরকাল বেড়েই চলেছে (পাশ্চাত্যের 
অত্যাধুনিক পরিস্থিতি জানি না)। যে যাই বলুন, পুরাণাদি 
পবিত্ৰ গ্রন্থ থেকে যে সব নজীর পাই তাতে প্রীতঃল্মরণীয় খুনি 
খাধিদেরও, কি নিজেদের সংসারে, কি জনসাধারণের ক্ষেত্রে জন্ম- ' 
নিয়ন্ত্রণ ব্যাপারে বিশেষ উৎসাহ ছিল বলে বোধ হয় নী; বরং 
তাদের বর-আশীর্বাদ মারফৎ বংশবৃদ্ধির কামনাই প্রকাশ পায় । 
বহুবিবাহের প্রথাও নিশ্চয়ই বংশবৃদ্ধির সহায়তার উদ্দেশ্যই প্রচলিত 
ছিল (শ্রদ্ধেয় সনাতনীগণ যদি কিছু মনে না করেন ত বলব যে, 
সমাজ-বিজ্ঞানের মতে কৃষি নির্ভর-সমাজে সর্বদেশেই লোকবৃদ্ধির 
প্রয়োজনীয়তা অনুভূত হয়েছে, আমাদের দেশেও বিবাহপ্রথা বা 
অন্যান্য যে-কোন শান্ত্রবিধানও কৃষিনির্ভর সমাজের সেই বৈষয়িক 
বিবেচনা থেকে বিচ্যুত নয়। ) বর্ত্তমান যুগেও, আধুনিকভাবাপন্ন 
পরিবারের চেয়ে “সনাতন পন্থী” রক্ষনশীল পরিবারে জন্মনিযন্ত্রণে 
উৎসাহ এবং সচেতনতা বেশী একথা অবিশ্বীস্ত । জনসংখ্যা বেড়েই 
চলছে এবং যে হারে তা বেড়ে চলেছে তাতে কৃষিপদ্ধতির প্রাচীন 
উপায় যে আর জনসমষ্টির বিপুল খাদ্যের চাহিদা মেটাতে পারবে 
না তা নিশ্চিত। কিন্তু কৃষিকার্ধে আধুনিক পদ্ধতি শুধু আধুনিক 
যন্ত্রপাতির সাহায্যেই সম্ভব। আর আধুনিক যন্ত্রপাতি মানেই 
আধুনিক উৎপাদন পদ্ধতি । অর্থাৎ বর্তমান সভ্যতাকে এড়িয়ে 
যাবার জো নেই। 

‘High thinking’-ae specialization দরকার । জারা 
দিনের হাঁড়ভাঙ্গ! খাটুনির পর ধ্যানে বসলাম, আর অমনি আকাশ 
থেকে এক একটি মহভাবন! পাকাকলের মত টুপ টুপ করে 


৪২ একালের চোঁখে 


মগজের মধ্যে এসে খসে পড়বে, আর মধ্যে মধ্যে আমাদের 
শ্রীমুখনিঃস্থত বানী বেদ-বেদান্তের সূচনা করবে__এ কল্পন! মধ্যবিংশ 
শতাব্দীতে একটু দুঃসাধ্য হয়ে উঠছে নাকি? তাই, যতদিন না! 
বিপুলসংখ্যক আর একদল অনার্য দাসজীতিকে পাকড়াও করা৷ 
যাচ্ছে ততদিন পর্যন্ত তথাকথিত 01817. 115100-এর সঙ্গে আমাঁদের 
high thinking-এর সামপ্তস্ত ঘটান শক্ত । এই দিক থেকে অবশ্য 
সনাতন জাতিভেদ-প্রথাকে জিইয়ে রাখার জন্য সনাতনীদের বিপুল, 
উদ্মের একট! সুত্র পাওয়া যায় (অবশ্য সনাতনীরা৷ এতদূর তলিয়ে 
বিচার করেন এ অপবাদ দিতে কিছুটা! সংকোচ বোধ করছি)! 

সহজ জীবন আর উচ্চ চিন্তা কার না কাম্য? কিন্তু উচ্চ 
চিন্তার জন্য যে মানসিক প্রস্তুতি প্রয়োজন সেই মানসিক প্রস্তুতির 
জন্য আবার আগে দরকার সামাজিক প্রস্তুতির, অর্থাৎ সমাজের 
বৈষয়িক বুনিয়াদকে এমনভাবে সংগঠিত করতে হবে যে সেই 
কাঠামোর মধ্যে ব্যক্তি আত্মরক্ষার দায়িত্ব থেকে মুক্ত হয়ে নিরুদ্বেগে 
আত্মবিকাশের চেষ্টার মনোনিবেশ করতে পারে । সেই সামাজিক 
সংগঠন কঠোর সংগ্রামের মাধ্যমেই লভ্য, পলায়নে অসম্ভব । 

অবশ্য আধুনিকতার সব কিছুই কাম্য এই দাবি একান্তই 
বাতুলতা। মানবসভ্যতার প্রতি স্তরেই ভাল মন্দের সমন্বয় ঘটেছে । 
সমাজসংগঠনে অবাঞ্ছনীয় দিক বা অসঙ্গতি না থাকলে সংশোধন 
তথা অন্যতর সমাজ সংগঠনের কোন প্রশ্নই ওঠে ন!। অসঙ্গতিই 
সামাজিক প্রগতির পথিকৃৎ। ধনতান্ত্রিক সভ্যতার অস্তিম পর্যায়ে 
যে-অসঙ্গতি তীব্র হয়ে দেখা দিয়েছে, তারই সুত্র ধরে আগামী 
সামাজতান্ত্িক সভ্যতা আমাদের সামনে এসে হাজির হয়েছে৷ 
সেই নৃতনকে আহ্বান করে আনাই আমাদের দায়িত্ব, তার দিকে 
পিঠ ফিরিয়ে গতাম্থুকে আঁকড়ে ধরে জীবনের কোন সার্থকতা, 
সংগ্রামের কৌন সুরাহা খুঁজে পাওয়া যাবে না__আমাদের শ্রদ্ধেয় 
সনাতনপন্থীদের সমীপে এই আজিই অর্বাচীনের দল পেশ করছে ॥ 


করণিক প্রসঙ্গে 


বাঙালী কেরাণীর জাত। হালে নাকি অনেকের কাছে কথাটা , 
ভাল ঠেকছে না । তা, যদি বলি ভদ্রলোকের জাত, তবে নিশ্চয়ই 
কোন আপত্তি উঠবে না! এবার ভেবে দেখুন, আসলে ভদ্রলোকও 
যা কেরানীও তা-ই | বলুন, ঠিক কি না? তবে আমাদের কেরাণীর 
জাত বললে আর আপত্তি কিসে ? ( বলা নিশ্রয়োজন যে আমাদের 
আলোচ্য বিষয় নাগরিক চৌহদ্দিতেই জীমাবদ্ধ। কেরাণী বলতে 
আমরা যা বুঝি তা" নাগরিক অর্থেই প্রযুক্ত । ). 

ভদ্র'সমাজে করণিক প্রাধান্য শুধু সংখ্যাগরিষ্ঠতা নয়। একটু 
লক্ষ্য করলেই বোঝা যাবে, এই করণিক প্রভাব নাগরিক জীবনে 
ত বটেই সমগ্র বাঙালীজীবনের প্রতিটি স্তরে বিস্তৃত হয়েছে । 
কেরাণীই বাঙালী জীবনের উচ্চাদর্শ। বাঙালীর সমাজধারা আচার- 
ব্যবহার শিক্ষাদীক্ষা সবেরই লক্ষ্য খাটি কেরাণী গড়া। কেরাণীর 
বৈশিষ্ট্য কি? ভাল কেরাণী হবার জন্য কোন কোন গুণ 
অত্যাবশ্যক? কলম-পেষায় বুদ্ধি শুধু অপ্রয়োজনীয়ই না, খাঁটি 
কেরাণী হবার অন্তরায়ও বটে (আজ্ে হা, যে বাঙালী বুদ্ধির দন্তে 
দিগ্বিদিক জ্ঞানশৃহ্য সেই বাঙালীর প্রধান পেশায় বুদ্ধির কোন স্থান 
নেই!) ৷ প্রয়োজন এমন একটি নমনীয় ক্ষীণস্বাস্থ্য দেহের, যে 
দেহকে খুব সহজে কুঁজো করা যায়। নিজেকে উপযুক্ত কেরাণীরূপে 
প্রতিষ্ঠিত করতে হলে এই দেহ-গঠন একান্ত প্রয়োজন, প্রথমতঃ 
দশটা থেকে পাঁচটা অবধি এক নাগাড়ে (আধ ঘণ্টাখানেক বিরতি 
থাকে বটে।) এক টেবিলে মুখ গুঁজে কাজ করার পক্ষে শক্ত, 
সটান, সুস্থ দেহ একান্তই অনুপযুক্ত (ওই রকম টচাষাড়ে’ চেহারা 
ভদ্রজনোচিত নয়ও বটে!), দ্বিতীয়ত, সর্বদাই উপরওয়ালাদের 
সামনে কুঁজো হয়ে থাকতে হয়; এইদিক থেকে সটান দেহ 
physically 00৮1 তাই এই ধরণের বেয়াড়া শরীর যাঁতে না 


3৪ একালের চোখে 


গড়ে ওঠে সেই দিকে বাঙালীর ছোটবেলা থেকেই নজর রাখা 
হয়। দেখুন, বাঙালী মায়েরা ছেলেদের চোখের আড়ালে যেতে 
.দেন না। যে ছেলে যত চুপচাপ, কুনো এবং মায়ের আচল-ধরা 
সে তত “লক্ষ্মী ছেলে? । দৌড়-ঝপ হুটোপুটি করে এমন দুরন্ত 
অবাধ্য ছেলেদের মায়েদের মুখ দেখান ভার । তাই, ভাল করে 
বসতে না শিখতেই ঘরের এককোণে মাথাগুজে বসিয়ে ধারাপাত, 
নীতিকথা ইত্যাদি মুখস্থ করান হয়। ভবিষ্যতের আদর্শ কেরাণী- 
জীবনের মাথাগুজে বসার ট্রেনিং এই ভাবেই সুরু হয়। আবার 
দৌড় ঝণাপে শরীর শক্ত সমর্থ হয়ে উঠতে পারে, সে ভয়ও আছে 
বুঝি ! 

তারপর আটশৈশব সাধনায় যে কেরাণী-দেহটি তৈরী কর! হয়, 
তাকে আবার সযত্বে ধাতস্থ রাখতে হয়। তাই কেরাণীর পক্ষে 
খেলাধুলা, ভ্রমণ কি অন্য কোন উপায়ে যুক্ত হাওয়া সেবন বিষবৎ 
পরিত্যজ্য। ভোরে ওঠা নিষেধ; ধেশয়াটে রান্নাঘরে যদি 
সম্ভবপর না-ও হয় তবে অন্তত গলির কোন অন্ধকার চাঁয়ের 
দোকানের কোণে বসে ডিস্পেপ_টিক-চা সহযোগে পরচর্চা বাঞ্চনীয় 
(পরচর্চা ইত্যাদি বিভিন্ন করণিক পদ্ধতি যে-মানসিক সন্কীর্ণতা- 
স্থষ্টিতে সহায়তা করে, তা সম্ভবত দৈহিক পুষ্টিকেও প্রতিরোধ 
করে, দেহ-মনের এই যোগাযোগ নিয়ে অনেক মনস্তাত্বিক এবং 
চিকিৎসক ভাবছেন )। বিকেলের আলো দেখার ভয় নেই। 
দশটা -পাচটা"র সুচিন্তিত সময়-বিন্তাসের জন্য বিকেলের আলে! 
কেরাণী জীবনে অদৃশ্য । বাড়ী ফিরে এসেও সেই দেহ সাধনায় 
শৈথিল্য নেই। যে সব খেলা কুঁজো হয়ে বসে খেলতে হয়,_যেমন 
তাস, পাশা প্রভৃতি,_সেই ধরণের খেলাতে বা কিছুটা পরচর্চায় 
দেহটাকে এবং মনটাঁকেও কিছুটা ধাতস্থ রেখে বাড়ী ফিরে কিছু 
গেলা। 


গেলার প্রসঙ্গে মনে পড়ে গেল, বাঙালী খাগ্াখাগ্যের 


করণিক প্রসঙ্গে ৪৫ 
ব্যাপারেও অত্যন্ত সাবধানী । খাছ পুষ্টিকারিতাকে সযত্রে 
পরিহার করা হয়। এমন কি মাছ তরিতরকারী প্রভৃতি খাদ্যও 
যাতে প্রোটিন বা ভিটামিন কিছুমাত্র অবশিষ্ট না থাকে সেজন্য সব 
1কছুই বিশেষভাবে ভেজে নেওয়া হয়। তারপরও যদি বা অবশিষ্ট 
থাকে সেজন্য প্রচুর পরিমাণে মসলা ব্যবহার করে খাস্তকে 
একেবারে নির্দোষ করে নেওয়া হয়। ছুধ-ঘির ব্যাপারে গোয়াল 
এবং ব্যবসায়ীরা যথেষ্ট সহযোগিতা করেন, ভেজালে তাদের 
কার্পণ্য নেই। 

এই করণিক শরীর-গঠনে সমাজ ব্যবস্থা এবং আচার ব্যবহারের 
অবদানই কি কম? বাঙলার জননীদের কথা ভেবে দেখুন । 
সকলেই জানেন মায়ের স্বাস্থ্যের উপর সন্তানের স্বাস্থ্য অনেকটা 
নির্ভরশীল । তাই আমাদের দেশে মেয়েদের শরীর কোনক্রমেই 
যাতে বেয়াড়া রকমে পুষ্টিলাভ না করে সেদিকে বিশেষ নজর রাখা 
হয়। যেমন, প্রথমত ভোর থেকে মধ্যরাত্রি পর্যন্ত হেসেলের আচে 
রেখে তাদের শারীরিক ভারসাম্য বজায় রাখা হয়। মেয়েদের 
পক্ষে শারীরিক ব্যায়াম বা সমার্থক শরীর সঞ্চালন এদেশে 
অতিশয় নিলঞ্জ ব্যাপার, প্রায় গো-হত্যার মতই কল্পনাতীত । 
সবাই জানি, আমাদের দেশে মেয়েরা স্বাস্থ্যের প্রতি লক্ষ্য রাখাকে 
কি রকম গহিত বলে মনে করেন। তাদেরও পরচ্চী একমাত্র অবসর- 
বিনোদন, কৌদল একমাত্র রাজনীতি । মোটকথা, এই জননীদের 
গর্ভে সুস্থ সন্তানের জন্ম, জলে পাথর ভাসার মতই কষ্টকল্পনা সাধ্য । 

আদর্শ কেরাী হবার দৈহিক প্রস্তুতির মত মানসিক প্রস্তুতিতেও 
ক্রুটি নেই। কায়িক পরিশ্রমের দিকে যাতে কোন রকম ঝোঁক 
ন| আসে সেইজন্য সামাজিক আবহাওয়াকে বিশেষভাবে নিয়ন্ত্রিত 
রাখা হয়। আমাদের দেশের লিখিত বা অলিখিত আইন, কান্থুন, 
মানুষের আচার, ব্যবহার প্রায় রবীন্দ্রনাথের “তাসের দেশের’ মতই। 
কোন রকম সামান্য পরিবর্তনও ঘটান মুস্কিল । আমাদের সনাতন 


ভি. একালের চোখে 


ধর্মের দেশে অনাচার চলবে ন!! মনু-কৌটিল্য যা বলে গেছেন 
তার উপর আবার কথা থাকতে পারে নাকি? ‘চিরদিন’ যা 
চলেছে, এ পুণ্যভূমিতে চিরদিন তা চলবে । ‘ছোটলোক’ চিরদিনই 
ছোটলোঁক থাকবে । খেটে খাবে ভদ্রলোকের ছেলে ?_ওমা, কি 
ঘেন্নার কথা ! লেখাপড়ায় অমনোযোগী বালকের পক্ষে সবচেয়ে 
কঠোর ধিক্কারের নমুনা__“লেখাঁপড়া শিখবে কেন? যাও চাষ 
করে খাওগে, যাও” বলুন ত, চাষ করার মত লঙ্জাকর কাজ 
আর কিছু হতে পারে? না, সেদিকে বিশেষ ভয়ের কারণ নেই। 
ছোটবেলা থেকেই বাঙালী বালক দেহে মনে আদর্শ কেরাণী 
হয়ে গড়ে ওঠে ( অবশ্য সকলে যে কেরাণী হবার সৌভাগ্যলাভ 
‘করে তা নয়, কিন্ত সে কথা অবান্তর )। 
আদর্শ কেরাণীর আর একটি গুণ কি?-_নিবিচার আনুগত্য, 
ওপরওয়াল। যা বলেন, সেইভাবে কলম পেশা । চিন্তার কোন 
অবকাশ নেই। চিন্তা করার বদভ্যাস থাকলে কেউ কোনদিন ভাল 
.কেরাণী হতে পারবে না। এই দিকেও আমাদের ব্যবস্থার ত্রুটি 
নেই। ছোটবেলা থেকেই আমাদের ভালছেলেদের মানসিকতা 
কেরাণী-সুলভ করার ব্যবস্থা আছে। মুখে কথা ফুটতে ন! ফুটতে 
'শেখানো হয়, “সকালে উঠিয়া আমি মনে মনে বলি 
সারাদিন আমি যেন ভাল হয়ে চলি। 
আদেশ করেন যাহা মোর গুরুজনে--.--» ইত্যাদি । 
আমাদের শিক্ষা পদ্ধতির কথা ভাবুন। দীসস্ুলভ অন্ধ মনো- 
বৃত্তির পক্ষে এই শিক্ষাপদ্ধতি কত কার্যকরী ভেবে দেখুন । 
মুখস্থ্রীতি, নীতিকথামীলা, চার দেওয়ালের গণ্ডীর মধ্যে ক্লাস, 
অর্দতুক্ত দরিদ্র বিপর্যস্ত শিক্ষকের শিক্ষাদানে চূড়ান্ত অবহেলা, 
আত্মনির্ভরতার অমোঘ প্রতিষেধক পরীক্ষা পাশের নোট, “Made- 
Easy” ইত্যাদি,এক কথায়, আমাদের শিক্ষাপদ্ধতি যে মনের 
বিকাশকে সুনিশ্চিতভাবে রোধ করে এবং আমাদের ভদ্রলোকের 


করণিক প্রসঙ্গে 5৭ 


ছেলে’-দের জীবন সংগ্রামের একান্ত অনুপযুক্ত করে তোলে সে কথা 
দুযুখরাও স্বীকার করবেন। প্রয়োজনীয় পরমুখাপেক্ষী দাস মনো- 
বৃত্তি তাই সহজেই গড়ে ওঠে । 

কেরাঁণী জীবনের মূলমন্ত্র “চলো নিয়ম মত।” গতীন্ুগতিকতার 
কোন বিচ্যুতি চলবে না। অনেকে বিপ্লবের প্রতীক হিসাবে 
লাল রঙকেই ধরেন, মত পার্থক্য সত্বেও রক্তপতাকাই সমাজ- 
বিপ্লবপন্থী অধিকাংশ দলের নিশান। তাই বুঝি কেরাণীর এত 
লালাতঙ্ক! লালাতম্ক ছাড়া, পাচ মিনিট দেরিতে পৌছানর জন্য 
সামান্য লাল পেন্সিলের একটা দাগের বিভীষিকার আর কোন 
ব্যাখ্যা চলে না। যে বাঙালীর (বা ভারতবাসীর ) সময় জ্ঞানের 
অভাব বিশ্ববিখ্যাত, সেই বাঙালী অফিসের বেলা হলে দুর্ঘটনায় 
আহত নিজের ভাইকেও হাসপাতালে পৌছে দিতে ইতস্তত করবে, 
অফিসে ‘লেট’ হয়ে বাবে যে! আপনারা ত অনেক মনস্তত্বের কথা 
পড়েছেন; বলুন ত, এই ব্যবহারের আর কি ব্যাখ্যা থাকতে 


পারে? 


মাইক-সংস্কৃতি 


পণ্ডিতেরা বলেন, স্থানকালপাত্রভেদে সংস্কৃতির একটা সামগ্রিক 
রূপ থাকে, এবং তার কোন বিশিষ্ট চরিত্র অনুযায়ী প্রায়শই সেই 
সংস্কৃতির নামকরণ হয়। তাই যদি হয়, আমি বলি বাংলার বর্তমান 
নাগরিক সংস্কৃতিকে তবে “মাইক-সংস্কৃতি” নাম দেওয়া হোক । 
কথাট। খুব বেঠিক্‌ নয়। 

ভেবে দেখুন, যে কোন সঙ্গীতানুষ্ঠানে মাইকের অনুপস্থিতি 
কল্পনাতীত। আমাদের শিল্পীরা ক্ষুদ্রতম প্রকোন্ঠেও মাইক ছাড়া 
গান গাইবার কথায় আতঙ্কগ্রস্ত হন। বক্তৃতা মাইক ছাড়! চলে 
না। আজকাল দু-একটি শ্রাদ্ধেও নাকি মাইক-সহযোগে মন্ত্র 
আবৃত্তি করে শোনান হয়। রাজনৈতিক, সাংস্কৃতিক, সামাজিক, 
এমন কি ধর্মীয় অনুষ্ঠানও মাইক ছাড়া অচল। মাইক ছাড়া 
দূর্গাপূজা, সরম্বতীপুজ। ব! কালীপূজা! কল্পনা করুন ত! শহরবাসী 
হওয়া অবধি যতগুলি পুজা-পার্ণকে মাঝে আমর! ভুলে গিয়ে- 
ছিলুম মাইকের দৌলতে ক্রমে ক্রমে সেগুলির নার প্রচলন 
হচ্ছে। আগে বিশ্বকর্মাপুজা সম্বন্ধে মিল-ক্যাক্টরীর কর্মচারী বা 
কর্মকারেরা ছাঁড়া আর কেউ বেশী সচেতন ছিলেন না । গত ছুই- 
তিন বছর ধরে মাইকের দৌলতে বিশ্বকর্মা-পূজা সার্বজনীন হয়ে 
গেছে। হাসপাতালেও আজকাল তিন দিন ধরে মাইক চলে ! 

বাঙালীর বৈশিষ্ট্যের প্রতীক মাইক। আপনারা সকলেই 
শুনেছেন, বাঙালীর অন্যতম বৈশিষ্ট্য হ'ল বুদ্ধি। এদেশে বুদ্ধির বড় 
কদর। কায়িক পরিশ্রম যারা করে তারা ‘ছোটলোক’! স্কুল 
কলেজে ধার! পড়েছেন তাদের সকলেরই মনে আছে, খেটে পড়া- 
শুনো করাকে তারা কি রকম লজ্জাকর বলে মনে করতেন। যদি 
বা কেউ একটু পড়াশুনা করেও থাকেন, তিনি সে কথা সহপাঠীদের 
কাছে ঢাকবার জন্য আপ্রাণ চেষ্টা করেছেন ; কারণ, খেটে পড়াশুন] 


মাইক-সংস্কৃতি 3 ৪৯ 
করে ভাল ফল করলে কোন কৃতিত্ব নেই, তাতে শুনতে হয়-_ও 
রকম গাধার মতন খাটলে সবাই ফাষ্ট হতে পারে আর ফেল 
করলে,_নিঃসংশয়ে গবেট”। পরিশ্রম করবে 'উড়ে-মেড়ো- 
খোট্রা'রা! আমরা বাডালীরা ছোটবেলা থেকেই অসাধারণ 
বুদ্ধিমত্তার পরিচয় দিয়ে থাকি। আমরা মাষ্টারমশাইদের লেখা 
নোটবই মুখস্থ করে কত সহজে পাশ করে যাই! শুধু শুধু "গাধার 
মত’ খাটব কেন? বলতে পারেন এট! ফাঁকি দিয়ে পাশ করা, 
কিন্ত আমার বক্তব্য, এই ফাকি দেওয়ার কৌশলই আমাদের এক 
মহৎ গুণ। বুদ্ধি না থাকলে কি কেউ ফাকি দিতে পারে? 

মাইক হচ্ছে ফীকির প্রতীক । সেকেলে গুণীরা (গুণী বটে, 
কিন্তু ‘বুদ্ধ’ ) সঙ্গীত সাধনা বলে একটা কথার প্রচলন করেছিলেন । 
সঙ্গীতবিশারদ হ'তে গেলে প্রাণান্তকর খাটতে হ'ত! “নেড়ে? 
আর “মেড়ো'রা এখনও খাটে । অথচ বাঙালী “আর্টিষ্ট'দের 
তুলনায় তারা সংখ্যায় কত নগণ্য। অলিতে-গলিতে আমাদের 
আর্টিষ্ট! ওরা মাইকের কদর জানে না বলেই না এখনও অমন 
''গাধার” মতন খাটছে! মাইকের দৌলতে কসাধনার কোন _ 
প্রয়োজন আমাদের হয় না। বাংলা আধুনিক-সঙ্গীত বাংলার 
মাইক সংস্কৃতির এক অনবদ্য অবদান, বাঙালী-বুদ্ধির অপূর্ব এক 
নিদর্শন | পদরচনা থেকে আরম্ভ করে গান গাওয়া অবধি রচয়িতা, 
সুরকার, গায়ক, কাউকেই কখনও বেশি পরিশ্রম করতে হয় না। 
শুনেছি কোন কোন রচয়িতার কাছে চাদ” “চামেলী” ব্যথা” 
“বিরহী” ইত্যাদি অনেকগুলি দরকারী শব্দ লিষ্টি করা তৈরী থাকে। 
আমাদের আধুনিক গানের "শিল্পীরা তাদের ফরমায়েস করামাত্র 
রচয়িতা কতকগুলি শব্দ একত্র করে গান রচনা করে দেন। 
স্থরকাঁরদেরও কাজ সহজ। ফিল্মের দৌলতে অনেক রকম 
সুর প্রায় তৈরীই পাওয়া যায়। তাছাড়া, অনেক সরকারের 
কাছেই বিলিতি গানের বাছাই রেকর্ড আছে। বুদ্ধি থাকলে নূতন 

সুরস্থষ্টির জন্য আর খাঁটতে হয় না। গায়কদের কথা ত বলার 
প্রয়োজনই করে না। 
সাহিত্যের ক্ষেত্রেও একই ব্যাপার । বাংলা সাহিত্যে এটা রম্য 
রচনার যুগ । কোনরকমে কলম ঘষে কতকগুলি শব্দ ছেড়ে দিলেই 
হ'ল। সব রম্যরচনা সম্বন্ধে অবশ্য কথাটা খাটে না। কিন্ত 
অধিকাংশ সাহিত্যিকের মধ্যেই (আজকাল “সাহিত্য সাধনা” কথাটা! 
শোনা যায় না) সস্তার বাজিমাৎ করার প্রবণতা বড় প্রকট হয়ে 
দেখা দিয়েছে । গল্প, কবিতা, উপন্যাস, প্রবন্ধ, সাহিত্যের প্রায় সব 
ক্ষেত্রেই একই মনোবৃত্তি। 
কলারসিক নই, কিন্ত এ সন্দেহ সম্ভবত অমূলক নয় যে 
চিত্রকলা, ভাস্কৰ্য প্রভৃতিতে একই ফাকি বা পরিশ্রম-বিমুখতাঁর যুগ 
বা হুজুগ চলেছে । ফিল্মেও অন্যথা নয়। কোনরকমে যে কোন 
সস্তাদরের একটি গল্প জোগাড় করে বাছা বাছ! কয়েকটা শব্দ 
সংলাপ জুড়ে দিয়ে, গান ঠেসে দাও; প্রধান ভূমিকায় বিখ্যাত 
অমুককুমার আর তমুক দেবী-_ব্যস, তারপর ছুই একমাস একটা 


ডিও ভাড়া করে ছবি তুলে নাও। টাক! থাকলে ফিল্ম তৈরী 


করার জন্য আবার খাটতে হয় নাকি ?__অধিকাংশ ছবিই এই 
ফরমুলার ফলিত নিদর্শন | 

পেশাদার মঞ্চের অবস্থা ভাল নয়। তার কথা ছেড়েই দিলাম । 
সখের থিয়েটারের কথা যদি ধরা হয়, তবে একথা বলা চলে যে অল্প 
কয়েকটি নাট্যসম্প্রদায় ছাড়া অধিকাংশ অভিনয়ই হয় পুরোনো 
নাটকের ওপর, কারণ, নতুন নাটক সফল করতে হ'লে যে পরিমাণে 
পরিশ্রম এবং অধ্যবসায়ের প্রয়োজন, তার জন্য অভিনয়খ্যাতি- 
কাঙাল অভিনেতারা (বা অভিনেত্রীর!) প্রস্তুত নন। “ষ্টেজে 
মেরে দেব” কথাটা বাংলায় সার্জনবিদিত। 

খেলাধুলোর ব্যাপারেও “গা-ঘামান’টা ক্রমশঃ কমে আসছে। 
আরও একটা পরিবর্তন লক্ষ্য করবার মত। কয়েক বছর আগেও 

অধিকাংশ ছেলেই নিজেরা খেলত ; আজকাল দেখি অধিকাংশই 
নিজেরা খেলোয়াড় হবার চেয়ে খেলার সমঝদ্রার হওয়াটা পছন্দ 
করে। 

জীবিকার ক্ষেত্রেও সেই ব্যাপার। কায়িক পরিশ্রমের কথা 
আগেই বলেছি, ব্যবসাও ভন্রজনোচিত নয় ! 

উড়িয্যার অধিবাসীরা ‘কৌশল’ অর্থাৎ বুদ্ধি কথাটা খুব ব্যবহার 
করেন। বাডালীরাও জীবনসংগ্রামে ‘কৌশল’ করে হেরে যাচ্ছে! 


প্রচারনৈপুণ্য আমাদের আরেকটি বৈশিষ্ট্য, আর মাইক হচ্ছে 
প্রচারের প্রতীক । বাঙালীর! নিজেদের সম্বন্ধে যত হীকডাক করতে 
পারে অন্য কেউ তা পারে কিনা সন্দেহ। একথা আপনাকে 
মানতেই হবে যে প্রচারনৈপুণ্য আধুনিক সভ্যতার একটি প্রধান 
অঙ্গ । ইংল্যাণ্ড, আমেরিকা প্রভৃতি দেশে বিজ্ঞাপনের কদর কত! 
যে নাৎসী-জার্মানরা নিজেদের জাতকে (নিক ) পৃথিবীর সর্বশ্রেষ্ঠ 
জাত বলে দাবি করত ( এবং প্রচারও করত ), সেই সভ্যতম জাত 
প্রচারসচীব গোয়েবলস্‌কে কত উচ্চে স্থান দিয়েছিল তা আপনাদের 
জানা । কাজেই দেখুন, প্রচারনিপুণ বাঙালীরা ভারতের অন্যান্য 
প্রদেশবাসীর চেয়ে সভ্যতায় উন্নততর । 

পাড়ায় আপনারা পুজো করছেন। রাস্তার মোড়ে মোড়ে মস্ত 
বড় লাল শালুতে তার বিজ্ঞাপন। পাছে তাও লোকের চোখে না 
পড়ে, তাই দ্রিবারাত্র মাইক সহযোগে গান শুনিয়ে সবাইকে 
জানিয়ে দেওয়া হচ্ছে। পুজাকমিটির কর্মকর্তারা কেন মোটা 
মোটা টাদা দেন তা জানেন ত আপনারা । 

দানধ্যান নাকি লোকে আগে অগোচরে করত। এখন তা" 
অবিশ্বাস্ত। খবরের কাগজে ক্ষুদে নেতাদের বিবৃতি দেবার ঘটাঁকে 
বিজ্ঞাপন ছাড়া আর কি বলব। তারপর ধরুন আপনার আত্বীয়- 
স্বজনের মধ্যে কেউ বিখ্যাত বা ‘বড়লোক’ আছেন । এট! অনায়াসে 

ধরে নেওয়া যেতে পারে যে একথা আপনার বন্ধুবান্ধব, অন্যান্য 
আত্মীয়স্বজন, পরিচিত, সহকর্মী, মায় আপনার অফিসের পিওনটা 
পর্যন্ত জানে । মাইনে আমার দেড়শ’ টাকা, কিন্ত আমার হাবভাবে 
পোষাকপরিচ্ছদে সবাইকে বুঝিয়ে দেব আমি কম্সে-কম চারশ’ 
টাকা পাই। বিয়ে-শ্রাদ্ধ-ক্রিয়াকর্মে আমাদের জাকের পেছনে 
এক মনোবৃত্তিই কাজকরে। নিজেকে জাহির করা । 

বেশী আর লিখব না, লোকে হয়তো বলবে লেখাটার জন্য 
আমি পরিশ্রম করেছি__খোট্া বলে আমায় গালাগাল দেবে । 
কাজেই সরাসরি আমার প্রস্তাব উত্থাপন করি। 

এই কিছুদিন আগেই সরম্বতীপুজ। হয়ে গেল। আবার এর 
পরেও বছর-বছর হবে, সেই কথা মনে রেখেই আমার এ প্রস্তাব। 
সরস্বতী শুধু বিদ্যা বাজ্ঞানেরদে ন'ন। তিনি সমস্ত কলাশিল্প, 
এক কথায় সংস্কৃতির প্রতীক হিসেবে পুজিতা হ'ন। যে হাসটি 
সরস্বতীর বাহন, তার কোন সার্থকতা ত দেখতে পাই ন|। বাংলার 
সংস্কৃতি যখন এতটা “মাইক*নির্ভর ব। মাইকসর্বস্ব তখন বাংলাদেশে 
সংস্কৃতির দেবীকেও মাইক-বাহনা করে পুজো করা হ'ক। 
অমায়িকতাকে আমরা যখন সর্বক্ষেত্রেই পরিহার করছি তখন আশা 
করি বাংল! সংস্কৃতির ধারক-বাহক-সেবকের1 স'মাইক' সরস্বতী 
বানাবার জন্য কুমোরপাড়ায় ফরমাস দেবেন। তাতে বাংলার 
বর্তমান সংস্কৃতির যথার্থ পরিচয় পাঁওয়। যাবে । 


রবীন্দ্রজয়ন্তী 


সারা বৈশাখমাসব্যাগী রবীন্দ্রয়ন্তীমূলক সাংস্কৃতিক অনুষ্ঠানের 
ছড়াছড়ি বর্তমানে বাংলার একটি প্রধান বৈশিষ্ট্য । বাংলাদেশে 
বর্তমানে সাংস্কৃতিক অনুষ্ঠানের ধূম পড়ে গেছে। সারা বছর ধরে 
এদেশে এত অনুষ্ঠান হয় যে, অনুমান, পৃথিবীর অন্যত্র কোথাও 
সাংস্কৃতিক অনুষ্ঠানের এত প্রাচুর্য নেই। 

আপাতদৃষ্টিতে এই সাংস্কৃতিক সচেতনতা অনেকের কাছেই 
গৌরবের বলে মনে হবে। কিন্তু নিরপেক্ষ বিচারে এই গৌরব 
কতখানি টিকবে সে বিষয়ে সংশয় জাগে । এই অনুষ্ঠান উদ্োগের 
পেছনে সাংস্কৃতিক সচেতনতা আদৌ সক্ৰিয় কিনা, কিম্বা এগুলি কি' 
পরিমাণে হুজুগ বা অনুস্থ আত্মপ্রচার-প্রবণতার অভিব্যক্তি, তা 
বিচার করার সময় আজ এসেছে। 

রবীন্দ্রজয়ন্তীর নামে যে অনুষ্ঠানগুলি বর্তমানে চলে, তাঁদের 
স্বরূপ কি? কয়েকটা গান, নাচ আর আবৃত্তি, একটা বা নৃত্যনাট্য 
এবং সুচনায় রবীন্দ্রনাথের উপর এক বা একাধিক গতানুগতিক 
বক্তৃতা--যা নেহাৎ না থাকলে বুঝি ভাল দেখায় না, কিন্তু তা ষে 
একান্ত অনাকাঙ্খিত এ বিষয়ে বক্তা এবং শ্রোতা উভয়পক্ষই একমত 
(একথা বোঝা যায় বক্তার জবাবদীহিতে, আর শ্রোতার অধৈর্ষে)। 
এই হুল অনুষ্ঠানের চেহারা । এই গান বা কবিতাগুলি যে উদ্যোক্তা 
বা পরিবেশকের কাছে কোন গুণগত স্বীকৃতির ফলে পরিবেশিত 
হয় একথা মানতে আমরা রাজী নই। নিতান্তই রবীন্দ্রজয়ন্তী,_ 
আর রবীন্দ্রনাথ কয়েকট! গান আর কবিতাও যখন লিখে গিয়েছেন, 
তখন রেওয়াজ-অন্ুযায়ী তার গান ও কবিতাই পরিবেশন করা 
উচিত! রবীন্দ্রজয়ন্তীতে রবীন্দ্রসঙ্গীতের সঙ্গে সঙ্গে ফরমায়েস 
অনুযায়ী দু-একটা ফিল্পীগানা বা তথাকথিত আধুনিক গানও 
কোথাও কোথাও পরিবেশিত হ'তে আমরা শুনেছি। 


৫৪ একালের চোখে 


অনুষ্ঠানের শ্রোতারাও কি খুব সাংস্কৃতিক সচেতনতার পরিচয় 
দিয়ে থাকেন? গান শুনতে সবাই ভালবাসেন। পাড়ার জলসা 
(হিন্দী ‘তামাশা’ শব্দটিই এখানে ঠিক খাটে ) হচ্ছে, যাই শুনে 
আসি--এই মনোভাব কি- অধিকাংশ শ্রোতার মনে প্রধান না? 
রবীন্দ্র-সংক্গীত বা৷ সাহিত্য সম্বন্ধে সচেতন appreciation নিয়ে 
কজন শ্রোতা এই জলসাগুলিতে আসেন? 

উদ্যোক্তা কারা? রবীন্দ্রজয়ন্তীর উদ্যোক্তারা পাড়ার সব 
অনুষ্ঠানেরই সরকারী উদ্যোক্তা__পাড়ার দুর্গাপূজা, সরস্বতীপুজা, 
উচ্চাঙ্গ সঙ্গীতের জলসা থেকে সুরু করে রাজকাপুর সন্বর্ধন। সভার 
অয়োজন এরাই করে থাকে । মোড়ের চায়ের দোকানে এদের 
একাংশের উপস্থিতি অত্যন্ত অগ্রীতিকরভাবেই পাড়ার মহিলারা 
অনুভব করেন। 

এই যদি অবস্থা, হয় তবে সংস্কৃতি সচেতনতা-কোথায় ? 
" বরঞ্চ মনে হয় রবীন্দ্রয়ন্তীর অনুষ্ঠানগুলি বর্তমান বাংলার 
সর্বব্যাপী হুভুগপ্রিয়তারই আর একটি অসুস্থ প্রকাশ । যে হুজুগের 
অতিশয্যে আমরা মোহনবাগান-ইষ্টবেজলের খেলা দেখার জন্য 
তিনদিন আগে থেকেই ‘কিউ’তে দাড়াই, যে হুজুগে আমরা নতুন 
ফিল্মের (বিশেষত হিন্দী ছবি ) উদ্বোধনীতে নায়ককে সশরীরে 
দেখবার জন্য প্রেক্ষাগৃহের সামনে ভিড় করে রাস্তা ‘জাম’ করে 
দিই, যে হুজুগে “লারে-লাগ্া” গানের একান্ত অনুরাগী ভক্তরা সারা- 
রাত হিমেল ফুটপাথের উপর বসে (বা শুয়ে) উচ্চাঙ্গ সঙ্গীত 
শোনার নাম করে ঝিমোন, সেই হুজুগেই আমরা আজকাল রবীন্দ্র- 
জয়ন্তী তথা সাংস্কৃতিক অনুষ্ঠান নিয়ে মাতামাতি করছি। আত্ম- 
প্রচারও (উদ্যোক্তাদের পক্ষে প্রযোজ্য,_এবং অনেক ক্ষেত্রেই 
এই অনুষ্ঠানগুলিতে শ্রোতাদের চেয়ে উদ্যোক্তাদেরই সংখ্যাধিক্য 
দেখা যায় ) যে এই অনুষ্ঠানগুলির পিছনে একটা প্রধান প্রেরণা 
সে বিষয়েও বোধ হয় অনেকেই একমত হবেন । 


রবীন্দ্রজয়ন্তী ৫৫ 


বর্তমানে তথাকথিত রবীন্দ্রজয়ন্তী বা সাংস্কৃতিক অনুষ্ঠানগুলির 
মধ্যে যে অন্তঃসারহীন হুজুগ এবং অসুস্থ আত্মপ্রচারপ্রবণতা 
আমরা লক্ষ্য করেছি, ত! মূলত সমাজসমস্তা। 

সামাজিক রূপান্তরের পটভূমিকায় অস্থির সমাজমীনস আদর্শ 
হীন জীবনসংগ্রামে বিশৃঙ্খল এবং বিপর্যস্ত । গ্রামীণ সামন্ততান্ত্রিক 
মূল্যবোধগুলির বিলুপ্তির মুখে যুগসন্মত মূল্যবোধসমষ্টি এখনও দানা 
বেঁধে ওঠে নি। আমাদের বিচার-বিশ্বাসের ভিত্তিমূল এখনও 
জামন্ততান্ত্রিক, কিন্ত আচারের বহিরঙ্গে আমরা পাশ্চাত্য ভাবধারায় 
বিপুলভাবে প্রভাবিত এবং সেই প্রভাব আমাদের বিচার-বিশ্বীসের 
ভিত্তিমূলে ফাটল ধরিয়ে দিয়েছে একথাও সত্য ৷ তাই রূপাস্তর- 
মুখী সমাজ-মানসের অন্তনিহিত বিশৃঙ্খলা ছাড়াও পাশ্চাত্ত্যের মুযূর্যু 
ধনতান্ত্রিক সভ্যতার অশান্তির অংশীদারও আমরা হয়েছি । 

আধুনিক নগরসভ্যতায় আনন্দের উপকরণের প্রাচুর্য থাকা 
সত্বেও আনন্দের একান্ত অভাব আমরা প্রসঙ্গীন্তরে উল্লেখ 
করেছি।* এ যুগে, বিশেষত নগরে, আনন্দের উপকরণ অসংখ্য 
এবং অনায়াসলভ্য ॥ কিন্তু তাতে আমরা আনন্দ পাই না, কেননা! 
বিশৃঙ্খল মানস আনন্দ উপভোগের উপযুক্ত নয়; নাগরিক 
আমোদ প্রমোদ অনায়াসলভ্যতায় অভ্যাসে দীড়িয়ে গিয়ে তাদের 
আনন্দদায়ী শক্তি হারিয়ে ফেলে। বৃথাই আনন্দলাভের মরিয়া 
প্রয়াসে সমীজ-মানস উপকরণ থেকে উপকরণান্তরে ছুটৌছুটি 
করে ব্যর্থকাম শেষ প্রয়াসে একদিকে যেমন পুরাতন উৎসবাদির 
মধ্যে আনন্দের সন্ধান করে, তেমনি অন্যদিকে নূতন উৎসব 
স্থষ্টিরও প্রচেষ্টা করে। রবীন্দ্রজয়ন্তী এইরূপ একটি নূতন উৎসব 
রবীন্দ্রজয়ন্তীর মধ্যে আমাদের স্বাভাবিক বীরপৃজার প্রবণতা 
বা অন্যান্য কারণ অস্বীকার না করেও একথা সহজেই বলা চলে 


* “একালের ধর্মীয় উৎসব’ দুষ্টব্য । 


৫৬ একালের চোখে 


যে রবীন্দ্রজয়ন্তীর যে রূপ আমরা প্রত্যক্ষ করছি তার মধ্যে আনন্দ- 
বন্ধ্যা সমাজে উৎসব স্থষ্টির প্রয়াসই সবচেয়ে বেশী প্রকট । কিন্তু 
পরিবর্তনমুখী আমাদের সমাজের অস্থির পরিস্থিতি উভয় প্রয়াসকেই 
বাধাহত করেছে স্বভাবতই । পুরাতন মূল্যবোধের বিলুপ্তির মুখে 
পুরাতন উৎসবগুলি তাৎপর্য হারিয়ে ফেলেছে, আধুনিক মন 
আনন্দের সার্থকতা সেখানে খুঁজে পায় না। অন্যদিকে যে-বিভিন্ন 
সাংস্কৃতিক উৎসবের প্রচলন হচ্ছে, তাতে যেন মন ভরে না। কারণ 
আমরা কি চাই সে প্রশ্নে যতক্ষণ না নিঃসংশয় হ'তে পারি, ততক্ষণ 
পর্যন্ত তৃপ্তি সুদূুরপরাহত । 

আনন্দকামী মনের উপরোক্ত দিশাহারা প্রয়াসেরই অভিব্যক্তি 
হ'ল যাকে আমরা বলি হুজুগ। সুনিশ্চিত-লক্ষ্য সুস্থির মনে 
হুজুগের কোন স্থান নেই। আগন্তক যুগের সহচারী মূল্যবোধ সমষ্টি 
সস্থিত হ'লে সমাজ-মানসে হুজুগের স্থান অনেক সংকুচিত হয়ে 
যাবে এ আশা অলীক নয়। 


যে আত্মপ্রচার-প্রবণতা আমরা রবীন্দ্রজয়ন্তী তথা সাংস্কৃতিক 
অনুষ্ঠানগুলিতে লক্ষ্য করেছি তা আধুনিক ধনতান্্রিক যুগের ব্যক্তি 
সর্বস্বতারই অন্যতম অভিঃপ্রকাশ। আমাদের বর্তমান বর্ণসংকর 
সভ্যতায় ধনতান্ত্িক সমাজ-ব্যবস্থার অন্যান্য দিক যতই অপূর্ণ বা 
অগঠিত হোক না৷ কেন পাশ্চান্তের ভাবধারার সুত্রে ধনতান্ত্রিক 
মীনসিকতার এই দিকটি আমাদের নগরসমাজের মজ্জায় প্রবেশ 
করেছে। এই ব্যক্তিসর্বস্বতা ধনতান্তিক সমাজধারার অনিবার্য 
পরিণতি । ধনতন্ত্রের প্রাথমিক বিকাশের যুগে ব্যক্তিস্বাধীনতা 
ধনতন্ত্রের বিকাশের জন্য অপরিহার্য ছিল- ব্যক্তিস্বাধীনতা বৈষয়িক 
প্রতিযোগিতার ( Competition ) অবিচ্ছেগ্চ অঙ্গ । আবার 
ধনতান্ত্রিক ব্যবস্থার অন্যতম ভিত্তি-স্থাপক হ’ল এই বৈষয়িক 
প্রতিযোগিতা । বৈষয়িক প্রতিযোগিতামূলক এই ধনতন্্ইই কিভাবে 


রবীন্্রজয়ন্তী ৫৭ 


একচেটিয়া পুঁজিবাদে রূপান্তরিত হয়, তা আমরা দেখেছি। 
তেমনি এই একচেটিয়া পুঁজিবাদের আওতায় ব্যক্তি-স্বাধীনতা 
পরিণতি লাভ করেছে ব্যক্তিসর্বস্বতায়। কাল ম্যানহাইম 
( Karl Mannheim ) তার অনবদ্য বিশ্লেষণে বলেছেন, 
4..ঢে0১58819ণ compitition has also effect of taking 
him (man ) out of his social milieu breaking up family 
ties and generally tending to isolate him to such an 
96017 that he nearly becomes asocial. This is when 
competitive pattern gain such a hold on the minds 
of people that it undermines their whole character. 
No longer does it affect only part of a man's behaviour, 
but it changes the whole personality pattern of the 
participants of social drama’’ (‘Freedom Power and 
Democratic Planning'—Chap IX ). 
ধনতান্ত্রিক সমাজ-ব্যবস্থায় বৈষয়িক প্রতিযোগিতা! এইভাবে 
শুধু সমাজের বৈষয়িক ভিত্তিমূলই নয়, গোটা সমাজকেই রূপান্তরিত 
করে দিচ্ছে__এমনকি মানুষের ব্যক্তিত্বকেও করে তুলেছে ভিন্নতর | 
মানুষের আত্মীয়তার এবং পরিবারের গণ্ডী সংকুচিত হ'তে হ'তে 
প্রায় বিলুপ্ত হ'তে চলেছে ; উপকরণ-সর্বন্ষ ‘Brave New World’- 
এর কল্পনা আজ বাস্তবের সীমান্তে উপনীত। সম্পূর্ণ সমাজ- 
বিচ্ছিন্ন ন| হলেও মানুষ হয়ে উঠেছে অসামাজিক (990019] ), 
আত্মসর্বস্ব। এই আত্মসর্বন্তায় মানুষ শুধু সামীজিকভাবেই 
খণ্ডিত এবং সংকীর্ণতর হচ্ছে তা নয়, তার নিজস্ব সত্তাকেও খণ্ডিত 
করছে চূড়ান্তভাবে! আধুনিক মানুষের সত্তা অনেকাংশেই 
বিচ্যুত । 
এই সত্তা-বিচ্যুতি (alienati০n ) অবশ্য সভ্যতার স্ুত্রপাত 
থেকেই সুরু। মানুষ নিজের জীবনের অপরিপূর্ণতা৷ সম্বন্ধে 
মর্মান্তিকভাবে সচেতন। তার কামনা বাসনার সম্পূর্ণ চরিতার্থত৷ 


৫৮ একালের চোখে 


লাভ অসম্ভব। এমনকি আত্মবিকাশের . (self-expression ). 
পূর্ণতাও জীবনে সে পায় না। কোন মানুষই তার আদর্শকে নিজের 
জীবনে রূপায়িত করতে পারে না। তাই সে তার আদর্শ গুণ- 
সমষ্টি দিয়ে বিভিন্ন প্রতীকের (857001) স্থষ্টি করে নিজের পূর্ণতা 
খোজে । ঈশ্বর, দেব-দেবী, অথবা পুরাণের ( mythological ) 
নায়ক-নায়িকার স্থষ্টি কতকটা এইভাবেই । শুধু দেবতা নয়, 
মানুষের সামাজিক প্রতিষ্ঠান (19861681078 ) সমাজ-ব্যবস্থা, 
আইন-কানুন থেকে আরম্ভ করে তার দৈনন্দিন কর্ম * পর্যন্ত 
মনু্য-জীবনের সর্বস্তরে বিভিন্ন প্রতীকের মধ্যে আপন সত্তাকে 
বিচ্ছিন্ন করে মানুষ বর্তমানে প্রায় ব্যক্তিত্বশূন্যতায় পর্যবসিত 
হয়েছে। ক্রমশ মান্ুব তার নিজের স্থষ্ট এই প্রতীকের কাছে 
সম্পূর্ণ কবলিত হয়ে পড়েছে। মানুষের এই সত্তাবিচ্যুতি আজ 
চরমে উঠেছে। এরিক ফ্রোম ( Eric Fromm ) বলেন__ 
“Alienation as we find it in modern Society is almost 
total ; it pervades the relationship of man to his works 
to the things he consumes, to the state, to his fellow : 
man, and to himself. Man has created a world of man" 
made things as it never existed before....the more 
powerful and gigantic the forces are which he unleashes, 


the more powerless he feels himself as a human being.” 
( ‘The Sane Society’. P. 195) 


আপনার স্থষ্ট প্রতীকের মধ্যে মানুষের এই সত্তা-বিচ্যুতির 
পরিণতিতে আধুনিক মানুষ এক অদ্ভুত শূন্যতা বোধ করে। এই 
শূন্যতাবোধ তাঁকে দ্রুত গ্রাস করে ফেলছে। সে তার কবল থেকে 


* আধুনিক শ্রম-বিভাগ ব্যবস্থায় (70৮51510701 Labour ) ধনতান্রিক 
উৎপাদনে মানুষ যে কাজ করে তার সঙ্গে মানুষের কোন আত্মীয়তা নেই, সে যে- 
বস্তর উৎপাদনে অংশ গ্রহণ করে তার স্বত্ব-স্বামীত্বের কোন দাবি সে কল্পনাও করে না} 
তার উৎপাদিত অংশের পরিণতি বা সার্থকতা! সম্বন্ধে পর্যন্ত প্রায়শঃই সে অচেতন । 


রবীন্দ্রজয়স্তী ৫৯ 


মুক্তি পাবার জন্য ব্যকুলভাবে ছুটোছুটি করছে। সে আত্মগত 
থাকতে পারে না, তার কিছু না কিছু সঙ্গ চাই। সে সান্নিধ্য 
খোজে কাজের মধ্যে, মানুষের মধ্যে, হুজুগের মধ্যে, স্কুত্তির মধ্যে, 
কিশ্ব। নিজ স্থষ্ট অন্য কোন প্রতীকের মধ্যে । অধিকাংশ ক্ষেত্রে 
মানুষ জীবনকে, সময়কে উপভোগ করার কথা ভুলতে বসেছে। 
তার লক্ষ্য কোন রকমে “সময় কাটান” (%০ kill the time’ ) | 
কাজ না থাকলে সময় কাটাতে সে সিনেমাতে যায়, তাস খেলে, বই 
পড়ে বা যান্ত্রিক গান শোনে। অন্য কিছু না হোক অন্ততঃ একটা 
সিগারেটের সঙ্গ চাই । একলা সে থাকতে পারে না, আত্মগত সে 
হতে পারে না ; কারণ তার একলার মধ্যে আর অবশিষ্ট প্রায় কিছুই 
নেই, সেখানে শূন্যতা অক্টোপাসের মত তাকে জড়িয়ে ধরতে চায় । 
তাই সে চায় পালাতে। অনুষ্ঠানাদি মাধ্যমে নতুন হুজুগের 
মধ্যেও মানুষ আশ্রয় খোঁজে এই শূন্যতার থেকে পরিত্রাণের 
আশাতেই। 

বাইরে তার গণ্ডী যতই ক্ষুদ্র হয়ে আসছে, অন্তরে তার সত্তা 
যতই সঙ্কুচিত হয়ে আসছে, ততই মানুষ নিজের অস্তিত্বকে আপনার 
কাছে এবং জগতের কাছে স্বীকার করিয়ে নিতে উদগ্র-প্রয়াসী হয়ে, 
উঠছে। তাই আত্মপ্রচার এ যুগের ধর্ম অবশ্য আত্মপ্রচার যে 
অন্ত কোন যুগে ছিল না একথা বলা চলে না, কিন্ত এ যুগের 
মূল্যবৌধে আত্মপ্রচার যেভাবে স্বীকৃত অন্য কোন যুগে তা? ছিল 
কিনা সন্দেহ। রাঁজ-রাজড়ার আড়ম্বর, কীন্তিপ্রচার প্রভৃতিকে 
সামাজিক অর্থে আত্মপ্রচারের পর্যায়ভুক্ত করা সঙ্গত হবে না। 
আলোচনাসাপেক্ষ হলেও একথা স্বীকার করতেই হবে যে 
রাঁজগৌরবে জনসাধারণ আত্মগৌরবই অনুভব করত। কিন্তু 
এখানে সে আলোচনা অবান্তর ৷ 

স্বভাবতই আত্মপ্রচারকে অসুস্থ মানসিকতার লক্ষণ বলে 
চিহ্নিত করা চলে। আত্মবিকীশ আর আত্মপ্রচার. এক নয়। 


-৬০ একালের চোখে 


আত্মবিকাশ পূর্ণতার সাক্ষ্য বহন করে, আত্মপ্রচার অপূর্ণতার 
দৈন্য প্রকট করে। আত্মবিকাশ যেন বাগানে অনেক ফুলের 
মধ্যে অরেকটি ফুল ফোটা । সে-ফোটার মধ্যে সবাইকে ছাপিয়ে, 
সরিয়ে, ডিলিয়ে নিজেকে জাহির করার অসুস্থ প্রয়াস চোখে 
পড়ে না, যা আত্মপ্রচারে লক্ষণীয়। আত্মবিকাশের অন্তনিহিত 
সুর, “তোমাদের মধ্যে আমিও আছি ভাই”; আত্মপ্রচার 
বলে, “তোমাদের চেয়ে আমি কম নই।” নিজের ক্ষুদ্রতা সম্বন্ধে 
হীনমন্ততা থাকলেই আত্মপ্রচার-প্রবণতা দেখা দেয়। 

তাই রবীন্দ্রয়ন্তী বা সাংস্কৃতিক অনুষ্ঠানের যে দৈন্য, যে 
অন্তঃসারহীনতা৷ আমাদের গীড়া দেয়,__সংস্কতিজগতের যে আশু 
সমস্তায় আমর] বিব্রত তার সমাধান একান্তভাবেই সমাজবদলের 
সঙ্গে জড়িত। যতদিন পর্যন্ত সেই মূল প্রশ্ন অমীমাংসিত থাকবে 
ততদিন পর্যন্ত সেই দৈন্যের অবসান আশাতীত । 


সাহিত্যের সামাজিক দায়িত্ব 


সাহিত্যের সঙ্গে সমাজের অচ্ছেছসন্বন্ধ আছে এবং সাহিত্যে 
যে বাস্তবতা অপরিহার্য, একথা ক্রমশঃই ভাববাদী প্রতিবাদ 
ডিঙ্গিয়ে প্রায় স্বীকৃত হ'তে চলেছে । কিন্ত সাহিত্যিকের সামাজিক 
দায়িত্ব সম্বন্ধে সুস্পষ্ট ধারণা সম্ভবত এখনও গড়ে ওঠে নি। যদি 
বলা হয় যে লেখকের একটা সামাজিক দায়িত্ব আছে, লেখা শুধু 
তার আত্মতৃপ্তি বা আত্মবিকাশেই সীমাবদ্ধ রাখলে তার সাহিত্য 
খণ্ডিত হয়, তবে কথাটাকে হয়ত অনেকেই আল্গাভাবে মেনে 
নেবেন; কিন্তু যথাযথভাবে ক'জন একথার তাৎপর্য উপলব্ধি 
করেন সে-বিষয়ে সন্দেহ আছে। 

এই দায়িত্ব কি, এবং দায়িত্বপালনের মাপকাঠিই বা কি 
এই প্রশ্নগুলি সাহিত্যিকের পক্ষে, বিশেষত প্রগতিবাদী লেখকের 
পক্ষে অত্যন্ত মূল্যবান । 

সংসারের অন্যান্য যাবতীয় কর্মের মত সাহিত্যস্থষ্টিও একটা 
কর্ম এবং এই অর্থে সাহিত্যিকও কর্মী এবং চাষী ও মজুরের সঙ্গে 
একই শ্রেণীতে এসে দীড়ায়। চাষী ও মজুরের বেলায় যেমন 
সাধারণ পণ্যবস্ত, তেমনি সাহিত্যিকও সাহিত্যকে বর্তমানের 
সামাজিক কাঠামোতে অনেকাংশে পণ্যবস্তরূপেই হাজির করে। 
চাঁধী-মজুরের যেমন দায়িত্ব হ'ল জনসাধারণের খোরাক মেটান, 
কর্মী হিসেবে গণমানসের পুষ্টিসমৃদ্ধি, জনসমীজের মনের খোরাক 
জোঁগানোই তেমনি সাহিত্যিকের প্রাথমিক সামাজিক দায়িত্ব। 
এই দায়িত্বপালনে অক্ষম হ’লে, সাহিত্যে ভেজাল বা অখাদ্য সৃষ্টি 
করলে, সেই সাহিত্য কখনই সংসাহিত্যের শ্রেণীতে পড়তে পারে না। 

এই দায়িত্ব যথাযথভাবে পালন করতে হলে প্রথমেই প্রয়োজন 
সমাজ-সচেতনতার। সমীজচেতনার অর্থ এই না যে, প্রত্যেক 
সাহিত্য-সৃষ্টিতেই সমাজের কথা থাকবে, যেমন সব কবিতার 
মধ্যে সমাজের ছবি থাকতে পারেনা; অনেক প্রবন্ধের বিষয়বস্তু 


৬২ একালের চোখে 


সামাজিক সমস্তাবলীর গণ্ডী ছাড়িয়ে যেতে পারে। কিন্তু 
কবিতায়ই হোক, বা প্রবন্ধেই হোক যে-সাঁহিত্যে সমাজমানসের 
যোগসাধন ঘটবে না, সেই সাহিত্যস্থপ্ি ব্যর্থ । 

সমাজ-চেতনার তিনটি অঙ্গ--দেশ-চেতনা, কাল-চেতনা এবং 
'পাত্র-চেতনা । 
“দেশ-চেতনা 2 

দেশকে ( অথবা স্থান-কে ) জানতে হবে, বুঝতে হবে ; দেশের 
সামাজিক ইতিহাস সম্বন্ধে, জনসাধারণের এঁতিহ্থ, কৃষ্টি এবং স্বভাব 
সম্বন্ধে সুস্পষ্ট ধারণ! থাকা আবশ্যক । না হলে সাহিত্য ভাসাভাসা 
এবং জোলে! হয়ে দাড়ায় । কিন্ত সাহিত্যে সংকীর্ণতার কোন 
স্থান নেই । বিদেশের সাহিত্য এমন কি ঘটনাবলীও অন্যদেশের 
সাহিত্যে ছাপ ফেলে। একথা অনস্বীকার্য যে, ইংরাজী, ফরাসী 
প্রভৃতি বিদেশী সাহিত্য বাংলাসাহিত্যের উপর প্রচুর প্রভাব 
বিস্তার করেছে। তেমনি ফরাসীবিপ্লব, রুশিয়ার বিপ্লব প্রভৃতি 
আন্তর্জাতিক ঘটনাবলীও বিভিন্ন দেশের সাহিত্যকে বিপুলভাবে 
প্রভাবিত করেছে। 
কাল-চেতন। বা যুগ-চেতনা $ 

যুগচেতনাও সাহিত্যের আবশ্যিক অঙ্গ। সমাজ অচলায়তন 
নয়। উৎপাদন-সম্বন্ধের ভিত্তিতে পরিবর্তনশীল সামাজিক 
কাঠামোতে বিভিন্নকালে সামাজিক মূল্যবোধ, মেজাজ,_এক কথায় 
'সমীজ-মানসই বদলে যায়। তাই একযুগের আবেদন অন্যযুগে 
শিথিল হয়ে আসা স্বাভাবিক । অবশ্য একথাও বল! ঠিক নয় যে 
একযুগের সাহিত্য অন্যযুগে অচল। বহু সার্থক সাহিত্যস্থষ্টির 
আবেদন হয়ত বা চিরন্তন থেকে যায়। 
পাত্র-চেতন। বা গ্ণ-চেতন! ঃ 

সমাজের সব মানুষের রুচি, মত, বিশ্বাস, প্রবণতা এবং বিচার- 
বোধ এক রকমের হয় না। বিশেষত শ্রেণীবিভক্ত সমাজে বিভিন্ন 

শ্রেণীর মানুষের মধ্যে কৃষ্টিগত পার্থক্যও থাকবে প্রচুর। তাই প্রশ্ন 
ওঠে সাহিত্য কার জন্য লেখা হবে। কুত্রপাতে সাহিত্য সামাজিক 
ছিল এবং সাহিতাস্থষ্টিতে সকলেরই হাত ছিল। আমাদের দেশে 
কিছুকাল আগেও গ্রামে মুখে মুখেই সাহিত্যস্থষ্টি হ’ত, এবং মুখে 
মুখেই তা ছড়িয়ে পড়ত। এটা প্রায় সব দেশেই দেখা যায়। উগ্র- 
ব্যক্তিবাদের যুগেই সাহিত্য সমাজ থেকে পৃথক হয়ে এসে আত্মগত 
হয়ে পড়েছে । সাহিত্যের এই আত্মগতি প্রায় সাহিত্যিক আত্ম- 
রতিতে পর্যবসিত হতে চলেছে; বিশেষত আধুনিক কবিতায় এই 
লক্ষণ স্পষ্ট । বলা বাহুল্য, এই আত্মরতি কখনই মানসিক সুস্থতার 
পরিচায়ক নয়। ক্রমশঃ সাহিত্য জনসমাজের মুষ্টিমেয় একাংশের 
মধ্যেই সীমায়িত হয়ে পড়ে । ধনতন্ত্রের অন্তিম অবস্থায় সাহিত্য 
আবার সাধারণের মুখোমুখী হয়েছে। ' স্বভাবতই পাত্রভেদে 
সাহিত্যের চরিত্রও বদলাতে হবে। এই সুত্রে একথাও স্মরণ 
রাখতে হবে যে গণসাহিত্য স্থষ্টি করা খুব সহজ নয়। সাহিত্য 
এখনও বুদ্ধিজীবীদের কুক্ষিগত। লেখকের মানসিক শ্রেণী-বিচ্যুতি 
{ psychological de-classification) সহজ নয়। সহানুভূতি 
বা দরদ আর আত্মীয়করণ এক জিনিষ নয়। যতক্ষণ পর্যন্ত 
লেখক মজুর, চাবী তথা মেহনতী জনসাধারণের সঙ্গে একাত্ম 
না হ’তে পারেন ততদিন পর্যন্ত তার সাহিত্য সত্যিকারের গণ- 
সাহিত্য হয়ে উঠবে না। কিন্তু বর্তমান সাহিত্যিকগণের পক্ষে 
তা’ কতখানি সম্ভব সেকথা বিবেচনাসাপেক্ষ। তা’ সত্বেও একথা 
মানতে হয় যে সাহিত্যকে ক্ষুদ্র শ্রেণীসাহিত্যের গণ্ডী থেকে মুক্তি 
দিয়ে ক্রমশঃ সার্বজনীন করে তোলা একান্ত প্রয়োজন । এইজন্য 
লেখাকে প্রথমেই সাধারণের বোধ্য করে তুলতে হবে। ভাব 
ও আঙ্গিকের কস্রতীতে রচনাকে সাধারণের ছূর্বোধ্য করে 
তোলায় আত্মস্তরিতার তৃপ্তি হ'তে পারে, কিন্ত তাতে সৎ- 
সাহিত্যের স্থষ্টি হয় না। শিল্প-সঙ্গীত-সাহিত্যে এই কালোয়াতী 


৬৪ একালের চোখে 


মনোভাব বিকৃত ধনতন্ত্রযুগের উগ্র ব্যক্তিবাদেরই প্রতিফলন 
মাত্র। 


দেশকাঁলপাত্র ভেদে সমাজমাঁনসের রূপায়ন এবং প্রতিফলন 


সাহিত্যের কর্তব্য । আমরা যেমন আয়নায় নিজেদের প্রতিবিন্ব 
দেখে প্রয়োজনবৌধে বেশবাস ঠিকঠাক করে নিই, সমাজের 
পক্ষেও তেমনি আরনার প্রয়োজন, এবং সাহিত্যই সেই আয়নার 
কাজ করে। সামাজিক মূল্যবোধসমষ্টিই সমাজের বেশবাঁস। 
সাহিত্য যে সামাজিক মূল্যবোধ সমষ্টির হেরফের করতে যথেষ্ট 
সাহায্য করে তা’তে সন্দেহ নেই । সমাজমানসের সঠিক প্রতিফলনের 
জন্য সাহিত্যিককে বাস্তবনিষ্ঠ হ'তে হবে। বল! বাহুল্য, সমীজ- 
মানসের রূপায়নের জন্য সমীজচেতনার প্রয়োজন আরো বেশী । 
কারণ প্রতিকলনকে সরস ও সজীব করে তুলতে না পারলে তার 
. রূপায়ন সম্ভব না। সমাজে বহু সমস্যা আছে, বিভিন্ন সমাজের 
বিভিন্ন গুণও থাকে । সাহিত্যের কর্তব্য তাদের মধ্য থেকে 
বিশিষ্ট গুণ বা সমস্ত! নিবর্বাচন করে, সেই সমাজ বা সমাজ- 
মানসকে রূপায়িত করে তোলা-_তার স্বকীয় চরিত্রকে প্রতিষ্ঠিত 
করা। সমাজচেতন! না থাকলে ভুয়ো সমস্যার আবির্ভাব ঘটে, বা 
সমাজের অপ্রয়োজনীয় দিকে আলোকসম্পাত করা হয়, যার ফলে 

. সেই সাহিত্যের মাধ্যমে সমাজমানসের উপযুক্ত রূপায়ন ঘটে না! 
তা ছাড়া, সমাজমানসের সমৃদ্ধিসাধন সাহিত্যের অন্যতম কর্তব্য 

এবং সাহিত্য স্থষ্টির সার্থকতা সমাজপ্রগতির সহয়তায়। নূতন 
চিন্তাধারা গঠনে নূতন মূল্যবোধের স্থষ্টিতে সমীজমীনস সমৃদ্ধ হয়ে 
ওঠে সাহিত্যের মাধ্যমে। আবার, সমাজ যে এগিয়ে চলেছে একথাও 
সুনিশ্চিত। হতে পারে সে অগ্রগতি নিরবচ্ছিন্ন নয়,_এ নিয়ে 
পণ্ডিতমহলে গবেষণার অন্ত নেই, কিন্তু যে-কোন মূল্যমীনেই 
বিচার করা যাক না কেন, একথা স্বীকার করতেই হবে যে আদি- 


রা 

মানবগোষ্ঠী বা জেক্িস খীর সমকালীন সমাজের তুলনায় বিংশ- 
শতাব্দীর মানবসমাজ নিঃসংশয়ে এগিয়ে এসেছে। সমাজবিজ্ঞান 
এর সাক্ষী। তাই প্রসঙ্গত একথা বলা চলে যে, যে-সাহিত্য 
অতীতপুজার আতিশয্যে অতীত সম্বন্ধে অহেতুক মোহ এবং 
বর্তমান বা ভবিষ্যৎ সম্বন্ধে অবভ্ঞার স্থষ্টি করে, সেই সাহিত্য- 
বিলাসকে প্রতিক্রিয়াশীল আখ্যা দেওয়া অনুচিত নয়। অবশ্য 
ভবিষ্যৎগঠনে অতীতের কাছে আমরা যে শিক্ষা বা সাহায্য পাই 
তা!’ গ্রহণ করতেই হবে। বলা বাহুল্য, সমাজমানসের সমৃদ্ধি- 
সাধনও সমাজ চেতনার উপর নির্ভরশীল। 

সমাঁজমানসের খোরাক জোটান ছাড়াও সাহিত্যের অন্ততম 
দায়িত্ব হচ্ছে সমাজ-মীনসের বিপর্যয় এবং প্রত্যাগামিতা 
( Regression ) রোধ করা। সামাজিক ব্যবস্থার সঙ্গে সামাজিক 
জীব মাত্রেরই স্বীয় স্বাভাবিক বৃত্তির (108650$) নিগৃঢ় সম্বন্ধ 
আছে। সামাজিক ব্যবস্থা বিপর্যস্ত হয়ে পড়লে সামাজিক সুত্রে 
আহত বৃত্তিগুলি বিমূঢ় হয়ে পড়ে এবং প্রায়শঃই স্বভাব পশ্চাদ্মুখী 
হয়। সমাজ-বিজ্ঞানীগণ একে সমাজমানসের প্রত্যাগামিতা বলে 
বিবৃত করেছেন। ব্যক্তিজীবনের আশাআকাজ্কার লোপ ব্যক্তি- 
মানসে যেমন প্রত্যাগামিতার স্থষ্টি করে, তেমনি মোটামুটিভাবে 
অমাজ-মানসেও এই প্রত্যাগামিতার উদাহরণ পাই । জার্ল্মানিতে 
নাৎদীবাদের সার্বজনীন আবেদন, ভারতবর্ষে ১৯৪৬৪৭-এর উন্মত্ত 
সাম্প্রদায়িক দাঙ্গা এই সামাজিক প্রত্যাগামিতারই উদাহরণ । 
প্রাণীসমাজেও প্রত্যাগামিতা পরীক্ষিত ঘটনা । মৌমাছিদের নিয়ে 
R. Brun # এবং Von H. 73889] Reepen-এর গবেষণা 

৬৬ একালের চোখে 


আমাদের সমাজ এখন রূপান্তরমুখীন। এই পরিবর্তনের মুখে 
সামন্ততান্ত্রিক মূল্যবোৌধসমষ্টি ভেঙ্গে যাচ্ছে, অথচ নূতন মূল্যবোধ- 
সমষ্টি এখনও গড়ে ওঠে নি। স্বভাবতই সমাঁজমানসে একটা 
ফীকের (982) স্থপতি হয়েছে। এই অবস্থায় অমাজ-মানসকে 
স্থপরিচালিত করতে না পারলে বিপর্যয়ের স্থষ্টি হয় এবং 
সমাজমাননে পশ্চাদ্মুখী প্রবণতা দেখা দেয়। এইখানেই এসে 
পড়ে সাহিত্যিকের দায়িত__নূতন মূল্যবোধ স্থষ্টির দায়িত্ব, সমাজ- 
মানসকে পথনির্দেশের দায়িত্ব। প্রধানত তাকেই এই দায় বহন 
করতে হবে। রাজনীতিকগণের দায়িত্ব মূলতঃ রাজনৈতিক কাঠামোর 
গঠন-পোষন এবং প্রয়োজন হ’লে পরিবর্তনে সীমাবদ্ধ । পূর্ব্বতন 
সমীজব্যবস্থায় সমীজসংস্কারক বা ধর্ম্মনেতারা সামাজিক মূল্যবোধ 
স্থষ্টি করার দায়িত্ব অনেকাংশে বহন করতেন, কিন্ত আগামী 
বিপ্লবোত্তর, এমনকি বর্তমান বিপ্রবমুখী সমাজেও তাদের কর্মপরিধি 
অত্যন্ত সংকীর্ণ। তাই এই বিপ্নবমুখী সমাজে সমাজমানসের বিপর্যয় 
রোধ করে কালোপযোগী নূতন সুস্থ মূল্যবোধ স্থষ্টি করার অলঙ্ব্য 
দায়িত্ব এসে পড়েছে সাহিত্যিকের উপর । 


প্রাদেশিকত৷ 


ভারতবিভাগকে যারা নিরন্ধুশ শুভ ব্যবস্থা বলে স্বীকার না 
করেন, তারা একথাও মনে করেন যে এই দেশ-বিভাগ ঘটেছিল 
সাম্প্রদায়িকতার একান্ত বিষময় ফলন্বরূপ। এই সাম্প্রদায়িকতা 
হিন্দুদের বেশী আচ্ছন্ন করেছিল, না মুসলমানদের করেছিল, সে 
প্রশ্ন অবান্তর। কিন্ত সাম্প্রদায়িকতা যে হিন্দু মুসলমান উভয় 
অন্প্রদায়কেই যথেষ্ট ক্ষতিগ্রস্ত করেছে একথা অনস্বীকার্য । আজ 
জান্প্রদায়িকতা যদি বা স্তিমিত (হয়ত শুধুমাত্ৰ রাজনৈতিক 
ক্ষেত্রেই ), কিন্তু তার স্থান অধিকার করে নিচ্ছে এক নূতন উপসর্গ, 
যা কোন অংশে সাম্প্রদায়িকতার চেয়ে কম মারাত্মক নয়। 
প্রাদেশিকতাকে সাম্প্রদায়িকতারই সহোদর বলা চলে, সংকীর্ণ 
গোটিমন্ততা উভয়েরই জননী । 

আদি যুগে গোষ্টিবদ্ধতা মানুষের জীবন-সংগ্রামে অপরিহার্ধ 
কৌশল ছিল এবং তার প্রয়োজন আজও শেষ হয়নি । গোষ্টিবদ্ধতার 
সর্বাত্মক ব্যাপ্তিতে আদিমানবের ব্যক্তিসত্তা আর সমাজসত্তা 
একাকার হয়ে মিশে ছিল। গোষ্টিবদ্ধতার সেই চিরন্তন অভ্যাসেই 
এখনও মানুষ যে কোন পার্থক্যে সগোত্রসন্ধান করে; আজ 
গোষিবদ্ধতা মানুষের স্বাভাবিক প্রবণতা । কিন্তু এই প্রবণতা 
অপরিবন্তিত থাকলেও গোষ্ঠীর কল্পনাতীত রূপান্তর ঘটেছে। 
আদি যুগের পারিবারিক গোষ্ঠী একদিকে ক্ষুদ্র গ্রাম্যগোষ্ঠী থেকে 
জাতিগো্ঠী (5600 ) এবং অন্যদিকে টোটেমিক ( Totemic ) 
গোষ্ঠী থেকে ধর্মীয় গোষ্ঠী পর্যন্ত অবিশ্বান্ত বিস্তুতির মধ্যেও আর 
সীমাবদ্ধ থাকতে চাইছে না। শুধু তাই না, মানুষের সমাজসত্তাও 
আজ বহুধা-বিভক্ত। একই ব্যক্তি একাধারে ভারতীয়, বাঙ্গালী, 
হিন্দু, ব্রাহ্মণ, বেহালা-নিবাসী, ভদ্রলোক, গায়ক, মোহনবাগানের 
খেলোয়াড়, শান্তিনিকেতনে প্রাক্তন ছাত্র, কমুঘনিষ্ট এবং সেন্ট্রাল 


৬৮ . একালের চোখে 


ব্যাংকের কর্মচারী হতে পীরেন। তার এই বিভিন্ন রূপ বিভিন্ন 
গোষ্ঠীর পরিচয় বহন করে এবং প্রত্যেক গোষ্ঠীতে তার পৃথক 
অস্তিত্ব আছে (আধুনিক যুগে তার ব্যক্তিসত্তাও অবিচ্ছিন্ন নয় )। 
এই সব গোষ্ঠী সাধারণত পরস্পরবিরোধী নয়, বরঞ্চ প্রায়শঃই 
পরিপূরক, যেমন বাঙালী মাত্রই ভারতীয় ব! ব্রাহ্মণ মাত্রই হিন্দু । 
আবার সন্বন্ধহীন গোঁষ্ঠীতে সব জাতির সর্বধর্মের অথবা সব 
অফিসের লোক থাকতে পারে । যতক্ষণ পর্যন্ত এই সব বিভিন্ন 
গোষ্ঠীর স্বার্থবিরোধ না ঘটে ততক্ষণ পর্যন্ত গোষ্ঠিসংস্থায় 
আত্মসনাক্তির কোন জমস্তা দেখা দেয় না, সমস্যার স্থুচনা হয় 
বিভিন্ন গোষ্িস্বার্থের সংঘাতে, যেমন ভারতীয় হিসাবে আমার যা 
স্বার্থ বা দৃষ্টিভঙ্গি বাঙালী হিসাবে তার অন্যথা ঘটতে পারে। 
মূল প্রশ্নই তাই প্রাথমিক আত্মসনাক্তির, আমি প্রথমে 
ভারতীয় না প্রথমে বাঙালী । সভ্যতার বিকাশের সঙ্গে মানবের 
সমীজসত্তার যে বিস্তৃতি ঘটেছে তার প্রভাব সকলের মনে সমভাবে 
নিহিত হয় নি। দাঁক্ষিণাত্যের গ্রামে বর্ণের (০8০) প্রান্মে 
যে উগ্রতা আজও চোখে পড়বে, কলকাতায় তাঁর অভাব থাকাই 
খীভাবিক। আবার কলকাতায় কোন রেস্ট,রেন্টে এক টেবিলে 
কোন শুদ্রজীতীয় ভদ্রলোকের সঙ্গে বসে যে-ত্রাহ্মণ ভদ্রলোক 
খাবার খেতে কোন দ্বিধাবোধ করবেন না, তিনি হয়ত তাঁর ব্রাহ্মণ 
পাচকের সঙ্গে পাশাপাশি বসে খাওয়ার প্রস্তাবে ঘোরতর আপত্তি 
করবেন। স্পষ্টতই গোষ্ঠিচৈতন্য বর্ণ-গোী (০886০ ) থেকে শ্রেণী- 
গোষ্ঠীতে রূপান্তরিত হয়েছে। 
গোিচৈতন্যের এই পরিবর্তনের কারণ কি? একটু তলিয়ে 
. দেখলেই বোঝা! যাবে, এই পরিবর্তনের মূল কারণ ভারতীয় বৈষয়িক 
পরিস্থিতির পটপরিবর্তন। সামন্ততান্ত্িক সমাজব্যবস্থায় ধর্শ্মের 
(অর্থাৎ যে অর্থে ইংরেজী শব্দ 16li6i০৷ ব্যবহৃত হয় ) প্রাধান্য 


অনিবার্য, কারণ যে-ক্রমপর্যায়ী আনুগত্য এবং বিশ্বাস সামন্ততন্ত্রে 


প্রাদেশিকতা ৬৯ 


ভিত্তিম্বরূপ তা'ই ধর্মের ধারক ও বাহক, তাই সামন্ততন্ত্র এবং 
ধর্মের সমান্তরাল অস্তিত্ব অনিবার্ষ। .এই সমাজব্যবস্থার সব কিছু 
শেষ পর্যন্ত ধর্মের নামেই নিয়ন্ত্রিত হয়। বিশেষত ভারতবর্ষে 
সমাজ জীবনের সঙ্গে ধর্ম একাকার হয়ে গিয়েছে । যতদিন 
পর্যন্ত সামন্ততান্ত্রিক সমাঁজব্যবস্থা ভারতবর্ষে অটুট ছিল, ততদিন 
ভারতীয় সমাজে যে গো্িবিস্তাস চলে এসেছে, আজ তার ভিত্তি 
টলে উঠেছে। ভারতীয় সামন্ততন্ত্রের নাভিশ্বাস দেখা দিয়েছে। 
যে আকারেই আসুক ভারতে শিল্পায়ন আসন্ন । বিশেষত ভারতীয় 
নগরগুলি বা্তবক্ষেত্রে প্রায় সম্পূর্ণ সামন্ততন্ত্রের প্রভাবমুক্ত (যদিও 
মানসিকতার সামন্ততান্ত্রিক আবহাওয়ার থেকে সকলে এখনও মুক্ত 
হতে পারেন নি )। সামন্ততান্ত্রিক সমাজ ব্যবস্থায় যে গণ্ডিবদ্ধতা 
স্বাভাবিক, এমন কি প্রয়োজনীয়, ধনতন্ত্রের বিকাশে সেই গণ্ডি- 
বদ্ধতাই প্রকাণ্ড বাধার স্থষ্টি করে। সামস্ততান্ত্রিক গোষ্ঠীও তাই 
অনিবার্য রূপান্তরের মুখে নূতন চৌহদ্দি খু'ঁজছে__বর্ণগোষ্ঠী 
রূপান্তরিত হচ্ছে শ্রেণীগো্ঠীতে । অবশ্য গোষিচৈতন্যের এই 
রূপান্তর মোটেই সরাসরি ভাবে ঘটছে না। ইতিমধ্যে ধর্মীয় 
গোষ্িটৈতন্য এবং প্রাদেশিক গোট্িচৈতন্য তাদের স্ব স্ব ভূমিকায় 
ভাঁরতীয় সমাজের ইতিহাসে ছাপ ফেলেছে । 

ভারতবর্ষে প্রাদেশিক চেতনা একান্তই আধুনিক । প্রাগার্য 
ভারতবর্ষে অ-দ্রীবিড় জনসমাঁজের গোষ্িচৈতন্য টোটেমিক পর্যায়ে 
ছিল এ অনুমান কর! চলে । দ্রাবিড় সভ্যতা নিঃসন্দেহে উন্নত, 
কিন্ত তার সমাজব্যবস্থার সঠিক চিত্র এখনও লভ্য নয়। তাই 
প্রাদেশিকতার প্রশ্ন তখন উঠতেই পারে না। ভারতীয় ইতিহাসের 
মধ্যযুগেই অর্থাৎ মুসলমান শাসনকালেই গোষ্টিচৈতন্যের ধর্মীয় 
ভিত্তি সম্ভবত ভারতবর্ষে সর্বপ্রথম স্পষ্টপ্রাধান্ত পায়। ইতিপূর্বে 
গোষ্ঠিচৈতন্য বৰ্ণ-ভিত্তিক ছিল ( বৰ্ণ-ব্যবস্থার সঙ্গে ধৰ্ম্ম ওতপ্রোত- 
ভাবে মিশে গেলেও বর্ণ আর ধন্ম যে সমার্থক নয় একথা মনে 

রাখতে হবে৯।) তারপর থেকে একাদিক্রমে সমস্ত উনবিংশ- 
শতাব্দী পর্যন্ত এই ধৰ্মীয় গোষ্ঠিচেতনারই একাধিপত্য । মুসলিম 
রাজত্বে শাসনের ভিত্তি ছিল ধন্মীয়। এই যুগের বৈষয়িক বুনিয়াদ 
সামন্ততান্্িক, তার সঙ্গেও ধর্ম অঙ্গাঙ্গিভাবে জড়িত। তাই গোষ্ঠি- 
চৈতন্য স্বভাবতই ধর্মীয় ভিত্তিতেই কারেমী হয়েছে। বৃটিশ 
আমলে শাসনের ভিত্তি বাণিজ্যিক হলেও চতুর ইংরাজেরা ধৰ্ম্মীয় 
বিভেদকে তাদের শাসন কায়েমী করার জন্য বিশেষভাবে ব্যবহার 
করেছে, এবং তারা ধন্মাীর গোষ্ঠিচেতন্যকে প্রবলতর করার জন্য চেষ্টা 
এবং ব্যবস্থার কোন ক্রটীই করে নি। 

প্রাদেশিকতা জাতীয়তাবোধের সংকীর্ণতর এবং অনেকক্ষেত্রে 
বিকল্প রপ। জাতীয়তাবোধ যে একশ’ বছর আগেও ভারতবর্ষে 
প্রায় অনুপস্থিত ছিল তার প্রমাণ সিপাহীবিদ্রোহের সংগৃহীত 
তথ্যাবলীর থেকে স্পষ্ট । সিপাহী-বিক্রোহের মূল প্রেরণা যে ধন্মীয়, 
এবং আদর্শ যে সামন্ততান্ত্রিক সে বিষয়ে কোন সন্দেহ নেই। তবে 
সিপাহী-বিদ্রোহের সময়েও বাঙালীদের পরিচয় বা সনাক্তি 
প্রদেশের ভিত্তিতে উল্লিখিত দেখিতে পাই । সিপাহীবিদ্রোহের 
সঙ্গে বাঙালীদের, বিশেষত শিক্ষিত বাঙালী সম্প্রদায়ের 
অসহযোগের ব্যাপারেই প্রাদেশিক সনাক্তি বৈশিষ্ট্যলীভ করেছে৷ 
প্রাদেশিকতা৷ যে বাঙালীদের মধ্যেই প্রথম অনুপ্রবেশ করেছে 
একথা মনে করার যথেষ্ট কারণ আছে। তবু একথায় লজ্জা পাবার 
কিছু নেই । প্রাদেশিক চেতনা বা বিকল্প জাতীয়তাবোধ সেকালের 
বাঙালী শিক্ষিত সমাজের আধুনিকতা তথা প্রগতির পরিচায়ক ৷ 


(১) বর্ণ শুধুমাত্র ধর্মভিত্তিক, একথায় আপত্তি উঠবে । নিঃসন্দেহে সামাজিক 
কর্ম্মবণ্টন ( division ০£18০এ৮) ভারতীয় বর্ণব্যবস্থার মূল কারণ । পুথিবীর 
নানা দেশে বর্ণব্যবস্থা প্রচলিত ছিল, কিন্ত ভারতীয় বর্ণব্যবস্থার মত চুড়ান্ত রূপ অস্ত্র 
কোথাও যে সম্ভবপর হয় নি, তার প্রধান কারণ ভারতীয় সামভতত্ত্রে এই বৈষয়িক 
ব্যবস্থার সঙ্গে ধর্মের সম্পূর্ণ সমন্বয় । 

বাঙালীদের আধুনিকতার পথও পাশ্চাত্য ভাবধারার সঙ্গে সহজতর 
ঘনিষ্টতার ফলেই উন্মুক্ত হয়। জাতীয়তাবোধ পাশ্চাত্যেও আধুনিক। 
প্রাক-রেনেশস ইউরোপে জাতীয়তাবোধ বিশেষ প্রচলিত হয়নি । 
ধনতান্ত্রিক সমাজব্যবস্থার আওতাতেই পাশ্চাত্যে জাতীয়তাবোদের 
ব্যাপ্তি সম্ভব হয়েছে২। যাই হোক, উনবিংশ শতাব্দীর ইউরোপে 
জাতীয়তাবৌধের প্রভাব সমাজমানসে অত্যন্ত প্রবল। তাঁর ঢেউ 
এসে শিক্ষিত বাঙালীর মনেও লাগল । উনবিংশ শতাব্দির শিক্ষিত 
বাঙালী সমাজ-মানসে এর. প্রতিক্রিয়া অদ্ভুত। ইতিপূর্বে যে 
ভারতীয় হিসাবে জাতিয়তাবোধ সম্পূর্ণ অনুপস্থিত ছিল তা বলাই 
বাহুল্য। অথচ ইংরেজের! বাঙালী অথবা অন্যান্য ভারতীয়দের 
ভারতীয় হিসেবেই সনাক্ত এবং যখন তখন লাঞ্ছনা অবমাননা করে 
এসেছে । এদেশের গোষ্িচৈতন্যের ভারতীয় জাতীয়তাবোধে 
রূপান্তরিত হওয়া এক্ষেত্রে স্বাভাবিক হলেও উনবিংশ শতাব্দী পর্যন্ত 
বাঙালীদের মনে জাতীয়তাবোধের সীমা প্রাদেশিক চেতনার উব্বেঁ 
উঠতে পারেনি । (রামমোহন, ঈশ্বরচন্দ্র প্রমুখ কয়েকজন আসাধারণ 
মনীষীর মনোভাবকে আমরা! বাদ দিচ্ছি)। প্রথমত, দাস-মনোভাঁব 
এবং যথার্থ শ্রদ্ধার সঙ্গে মিশে শিক্ষিত বাঙালীর মনোভাব যে- 
পরিমাণে পাশ্চাত্য সংস্কৃতির শ্রেষ্ঠতায় নিঃসন্দেহ ছিল, ভারতীয় 
সংস্কৃতি সম্বন্ধে সেই তুলনায় তার যথার্থ অদ্ধা একেবারেই ছিলনা । 
পরে ক্রমশঃ প্রাচীন ভারতীয় সভ্যতা এবং সংস্কৃতি নিয়ে যে নাচানাচি 
দেখতে পাই তার উৎস প্রধানত দীসজাতিস্ুলভ হীনমন্যতার 
(inferiority complex ) মধ্যেই খুঁজে পাওয়া যাবে। এই হীন- 
মন্থতার প্রভাবেই আবার বাঙালী শিক্ষিত সম্প্রদায় পাশ্চাত্ত্য 
সভ্যতার সঙ্গে তুলনায় স্বল্নপরিচিত অন্যান্য প্রদেশীয়দের যথেষ্ট 
অবজ্ঞার দৃষ্টিতে দেখতে অভ্যস্ত হয় এবং ভারতীয় হিসেবে গন্য না 
হয়ে বাঙালী হিসেবে আত্মপরিচয়ে উৎসুক হয়ে ওঠে । তাছাড়া, 


(২) Of. Hans Kohn—Ides of Nationalism (New York 1951) 

উত্তরভারতীয় উন্নাসিক ত্রান্মণকুল অনার্ধসংস্কৃতি প্রভাবিত 
বাংলাকে চিরদিনই ‘আর্যাবর্তে'র বাইরে স্থান দিয়েছে। বাংলার 
সাংস্কৃতিক এঁতিহাও যে ভারতীয় সংস্কৃতির মূল কাণ্ড থেকে 
কিছুটা বিচ্ছিন্ন একথাও অনস্বীকার্য । এই সব কয়েকটি কারণে 
প্রথম দিকে বাঙালী শিক্ষিত সম্প্রদায় ভারতীয় জাতীয়তাবোধকে 
ঠিক স্বীকার করে নিতে পারে নি এবং বহুদিন পর্যন্ত বাঙালী 
বাবুদের মধ ভারতীয় জাতীয়তাবোধের চেয়ে প্রাদেশিক চেতনাই 
প্রখর'ছিল। পরে অবশ্য নানা কারণে বিশেষত বৈষয়িক ও 
রাজনৈতিক ঘাত-প্রতিঘাতে বাঙালীদের মনে সত্যিকারের 
ভারতীয় জাতিয়তাবোধের সূত্রপাত হয়। তবে জাতিয়তাবোধের 
ধাপে ধাপে যে পরিণতি, তার বিভিন্ন প্রতিক্রিয়া বাঙালীদের মধ্যেই 
সর্বাগ্রে লক্ষ্য করা যায়। আবার এজন্য বক্ষম্ফীত করারও কোন 
কারণ নেই, কতকগুলি এতিহাসিক ঘটনাচক্রই এজন্য মূলত দায়ী। 

পাশ্চাত্য সভ্যতার সংস্পর্শে এসে জাতীয়তাবোধের বিকল্প 
স্বরূপ যে-প্রাদেশিকতার সূত্রপাত হয়েছিল, তারই জের এখন 
পর্যন্ত আমরা টানছি। ইতিমধ্যে ধন্মীয় সাম্প্রদায়িকতা গান্ধীজির 
তিরোধানের প্রতিক্রিয়ায় স্তিমিত হয়ে আসার পর থেকেই যেন 


এদেশের সংকীর্ণ গোষ্টিমন্যতা প্রাদেশিকতার মধ্যে পুনরুজ্জীবিত 
হয়ে উঠেছে। 


বর্তমানের যে-প্রাদেশিকতা ভারতবর্ষের একটি বিশেষ সমস্যা 
হিসেবে দেখা দিয়েছে তার প্রসার কিন্তু কেরাণীগিরির ভাগ- 
বাটোয়ারার প্রশ্নেই দেখা দিয়েছে। ইংরেজদের শাসন পরি- 
চালন| এবং ব্যবসার স্বার্থে যে-কেরাণীকুলের স্থষ্টি হয়েছিল, তা 
প্রধানত বাঙালীদের দ্বারাই পুষ্ট হয়েছিল। এই কেরাণীকুল 
বাংলাদেশের বাইরেও ছড়িয়ে পড়েছিল বিভিন্ন প্রদেশে এবং 
“যেখানেই তারা গেছে, প্রাদেশিক গোষ্ঠী-আুগত্যে সর্বত্রই স্বজাতি 


প্রাদেশিকতা ৭৩ 


পোষণ করে সেইসব স্থানে কায়েমী হয়ে বসেছে । পরবর্তা কালে 
স্থানীয় লোকও যখন পাঁশ্চাত্ত শিক্ষায় শিক্ষিত হয়ে কেরাণী পদ- 
প্রার্থী হয়েছে তখন এই প্রবাসী বাঙালী গোষ্ঠী তাদের কাছে বাধা- 
স্বরূপ হয়ে দেখা দিয়েছে । তা ছাড়া, ইতিমধ্যে বাঙালীদের দম্ভ এবং 
অবজ্ঞাও স্থানীয় লোকেদের কাছে বাঙালী বিদ্বেষের কাঁরণস্বরূপ 
হয়ে দীড়াচ্ছিল। আজ তাই বিভিন্ন প্রদেশে বাঙালী বিতাড়নের 
রব উঠেছে। এই পরিস্থিতি বিশেষত উত্তর প্রদেশ, বিহার এবং 
আঁসামেই লক্ষ্য করা গেছে তার কারণ এইসব প্রদেশেই বাঙালী 
কেরাণীদের সংখ্যাঁধিক্য ঘটেছিল সব চেয়ে বেশী। প্রাদেশিকতা৷ 
শুধু যে বাঙালী এবং অবাঙালীদের মধ্যে সীমাবদ্ধ একথা ভাবলে 
ভুল হবে। ইংরেজদের প্রবর্তিত শিক্ষা ব্যবস্থায় এবং কতকটা 
ভারতীয় জাতিভেদ প্রথার ফলে, এদেশের শিক্ষা আমাদের 
প্রধানত কেরানীগিরিরই উপযুক্ত করে তোলে; তাই ভারতের 
সর্বত্রই আজ কেরাশীপদের জন্য মারামারি। একই গোষ্টি- 
আনুগত্যে মাদ্রাজী অফিসার মাদ্রাজীদের উপর পক্ষপাতিত্ব 
করছেন, যেমন এককালে বাঙালীর! করেছেন । 

প্রাদেশিকতার সমস্তা তাই প্রধানত শিক্ষিত মধ্যবিত্তের 
( অথবা আমরা যাঁকে বলি ভদ্রলোকের ) সমস্যা । সমগ্র প্রদেশের 
(বা রাজ্যের ) স্বার্থের সঙ্গে একে মিশিয়ে ফেললে চলবে না । 

মূল প্রশ্নই তাই আত্মসনাক্তির। একথা যদি,আমরা মেনে 
নিই যে শুধু কেরাণী হওয়া ছাড়াও আমাদের অন্যতর বা মহত্তর 
লক্ষ্য আছে, তবে. ‘আমি আগে ভারতীয়’ এই স্বীকৃতিই বাঙালী 
অথবা ভারতের অন্যান্য যেকোন প্রদেশীয়ের পক্ষে স্বার্থের অনুকুল । 
দেশের সর্বাত্মক উন্নতির জন্য কি ব্যবহারিক কি মানসিক প্রসার 
একান্ত প্রয়োজন । দেশের শিল্পায়নের সঙ্গে সংকীর্ণ গোষ্টিমন্ততার 
সাহচর্য অসম্ভব । পাশ্চান্তে এ সত্য পরীক্ষিত, এ দেশের ক্ষেত্রে 
অন্যথা হ'তে পারে না। 

অলৌকিক 


ঘেব-রহস্) 


মান্ ছুইরকমের ঘটনার (01920279207) সন্মুখীন হয়। এক 
ধরণের ঘটন! তার পরিচিত এবং বোধগম্য__-বলা চলে লৌকিক; 
অন্ত ধরণের ঘটনা তাঁর অপরিচিত এবং বুদ্ধির অতীত-_বলা৷ চলে 
অলৌকিক । শুধু ঘটনা নয়, প্রাণী বা অপ্রাণী বিশ্বের সবকিছুই 
এইভাবে লৌকিক আর অলৌকিক, এই ছুই শ্রেণীতে বিভক্ত । 
লৌকিক ঘটন। বা বস্তুর সামনে মানুষ অস্বস্তিবোধ করেনা, কিন্তু 
অলৌকিক ঘটনা বা বস্তুর সম্মুখীন হলে মানুষ বিমুট এবং অনেক 
ক্ষেত্রেই আতঙ্কিত হয়ে পড়ে। এই ভাব শুধু মানুষে না, 
প্রাণীমাত্রেই লক্ষ্য করা যায়, মানুষ শুধু প্রাণী-মানসের জের টেনে 
চলছে মাত্র। ঘোড়] চাবুককে ভয় পায় ঠিক, কিন্ত চাবুক দেখে 
সে ভয়ে দিগ্বিদিগ জ্ঞানশৃহ্য হয় নাঁ_তা সম্ভব হঠাৎ তার সামনে 
একট! লাল বা হলদে ছাতা! খুলে ধরলে । শোন! যায় এরকম 
হঠাৎ ছাতা খুলে ধরলে সিংহ পর্যন্ত ভয়ে পালিয়ে যায়। লগ্ুনের 
চিড়িয়াখানায় একটা মরা ইদুরকে কাঠির সঙ্গে সুতোয় ঝুলিয়ে 
বাঘের খাঁচার মধ্যে ঢুকিয়ে দেওয়া হয়েছিল। তাই দেখে 
দোর্দগুপ্রতাপ বাঘ ত ভয়ে একেবারে কেঁচো! যতক্ষণ না 
ইদুরটাকে সরিয়ে নেওয়া হয়েছে, সে নাকি ভয়ে দাড়িয়ে কেপেছে 
আর গুডিয়েছে।১ নর 

এই অলৌকিকের ভীতিই মানুষের প্রথম পুজা বা দেবভজনার 
প্রেরণা জুগিয়েছে। রবীন্দ্রনাথের ভাষায়, “প্রচণ্ড দেবতার 
যথেচ্ছাচারের বিভীষিকা মানবজাতির প্রথমপূজার মুলে দেখতে 
পাওয়া যায়, তার কারণ মানুষ তখনও বিশ্বের মূলে বিশ্বনিয়মকে 


(3) Of, Edward Westermarck, “1159 Goodness of 0008+” 
London, 1996, p. 1. 


একালের চোঁখে 


দেখতে পায়নি এবং তখন সে সর্বদাই ভয় বিপদের দ্বার! 
বেষ্টিত 1৮২ 
আদিমানবের চতুদ্দিকেই বিপদ। বন্য পণ্ড, বিজাতীয় বা 

ভিন্নগোষ্ঠীর শত্রু, ঝড়, বন্যা, মহামারী__বিপদ আর দুর্যোগের ত শেষ 
নেই! পশু বা মানুষের আক্রমণ সে বুঝতে পারে, কিন্ত প্রাকৃতিক 
ছুর্যোগের কারণ কি? নিশ্চয়ই ঝড়, বন্যা, মহামারী, এরাও মানু 
আর পশুর মতই প্রাণী (অর্থাৎ ইচ্ছাশক্তি সম্পন্ন )। এদের 
অত্যাচার থেকে যুক্তি পাবার উপায় কি? উপায়, খাগ্ বা নৈবেছ্ 
ইত্যাদি সম্ভার দিয়ে তাদের তুষ্ট করা! । অনেক ক্ষেত্রে এন্দজালিক 
প্রক্রিয়ায় এইসব দেবতার (বা অপদেবতার ) ভয়ের সঞ্চার করে 
তাদের তাড়িয়ে দেবার প্রথাও চলিত হয়েছে । আমাদের দেশে 
এখন পধন্ত প্রচলিত গণেশ, শীতলা, মনসাঁ, চামুণ্ডা, মঙ্গলচণ্ডী, 
উড়নচণ্ডী, ইত্যাদি অসংখ্য দেব-দেবীর পৃজা এবং সংশ্লিষ্ট আচারগুলি 
'যে এই ভাবেই সুরু হয়েছে সে বিষয়ে কোন সন্দেহ নেই । এদের 
এঁতিহাও তাই অতি প্রাচীন, প্রাগার্য। আর্ধদের দেবতারাও 
অনেকেই একই সূত্রে জন্মলাভ করেছেন। রুদ্র অতি প্রাচীন 
‘দেবতা, পরে তিনি মঙ্গলময় শিব বা মহাদেবে রূপান্তরিত 
হয়েছেন। কিন্ত তার আদিরপ কি? ঝগবেদের প্রার্থনায় তার 
যে স্বরূপটি উদ্ঘাটিত হয়েছে তা মোটেই মঙ্গলময় বা ভদ্র নয় ঃ 

“হে রুদ্র, সন্তান-জননীকে বধ করিও না, আমাদের প্রিয় 

শরীরে আঘাত করিও না...রুত্রের হেতি (অস্ত্র) আমাদিগকে 

পরিত্যাগ করিয়৷ বাউক। তাহার মহতি দুর্মতিও 

আমাদিগকে পরিত্যাগ করিয়া যাউক। হে রুদ্র, তোমার 

ধনুর জ্যা শিথিল কর ।” (২। ৩৩) 

আরও দেখি, “রুত্্র দীপ্তিমান অস্ত্র” (৫ । ৪২। ১১) তিনি 

উগ্র, 'ভীমমৃগ” অর্থাৎ ভীষণ আরণ্যকতুল্য ধ্বংসকারী (২। ৩৩। ৯, 
0 কালাত্তর। 


দেব-রহস্ত্য ৭৯ 
১১১, রুদ্র শব্দই এসেছে রুদ্‌ ধাতু (রোদন ) থেকে । -«রোদয়তি 
( মন্ুষ্যান ) ইতি ৷? যজুর্বেদ এবং অথর্ববেদেও রুদ্রের ভয়ঙ্কর 
মহিমা কীন্তিত। এই সময় থেকেই ক্রমশঃ তিনি মহাদেবের রূপ 
নিচ্ছেন। শুরু যজুর্বেদে রুদ্রাধ্যায়ে শতরুদ্রীয় হোমের মন্ত্রে তার 
বিভিন্ন পরিচয় পাই। তিনি কদপাঁ, নীল-গ্রীব, নীল-লোহিত, 
প্রথম দৈব-ভিবক্‌, সহস্রাক্ষ, তাত্র-অরুণ-বক্রুবর্ণ। তিনি বিশ্বরূপ, 
সহজ রুদ্র । তিনি সর্বত্র বিচরণ করেন; শান্ত না করিলে তিনি 
উপদ্রব করেন। “মা হিংসী পুরুবং জগৎ’_পুরুষ ( মনু্য ), জগৎ 
{ অশ্ব গবাদি পশু) হিংসা করিও না। অর্্ববেদের প্রার্থনাও 
খাগ বেদেরই অনুরূপ £ 
“হে রুদ্র আমাদিগকে হিংসা করিও না। পুরুষ, গো, ছাগ, 
মেষ আকাজ্কা করিও না। হিংসক প্রজাদিগকে বধ কর। 
জ্বর-কাশি-উপজ্রবকারী রুদ্রকে নমস্কার করিতেছি। তুমি 
অরণ্য পণ্ড গ্রহণ কর, গ্রাম্য পশু গ্রহন করিও না। 
জরাদি রোগ দ্বারা, আমুধ দ্বারা, বিষ দ্বারা, বিদ্যুৎ দ্বারা, 
অগ্নি দ্বারা গ্রহণ করিও না। আমাদের বৃদ্ধ, শিশু, যুবা, 
পিতা, মাতা ও শরীর হিংসা করিও না। রুদ্রের গণদিগকে 
নমস্কার করিতেছি । কিরাতবেশী দেবের বৃহৎ মুখবিবর 
বিশিষ্ট কুকুরকে নমস্কার করিতেছি ।৮”৩ 
শুধু রুদ্রদেব না, তার চেলা-চামুণ্ডা ( গণদিগকে* ) মায় 
কুকুরটিকে পর্যন্ত তুষ্ট করার চেষ্টা! আমাদের দেব-আরাধনার 
সুত্রপাতে ভয় যে কতখানি ভূমিকা নিয়েছিল তার সাক্ষ্য বেদে 
অজ । মা দুর্গা বেদে ঠিক প্রকাশিতা হন নি। খগবেদে রুদ্রাণীর 
দেখা পাই না। তবে যজুর্বেদে অন্বিকাকে রুদ্রের ভগিনীরপে 
আরাধনা করা হয়েছে (‘শতপথত্রাহ্মণে’ অবশ্য অম্বিকা রুদ্রের পত্রী) 


(৩) 0%. যোগেশচন্ত্র রায় বিছ্যানিধি, “বেদের দেবতা ও ক্বষ্টিকাল,” পৃ. ৮৮ 


৮০ একালের চোখে 
তৈত্তিরীয় ত্রাহ্মণে' অস্বিকাকে শরৎ খতুরূপে বর্ণনা করা হয়েছে৷ 
তারই দ্বারা রুদ্র হিংসা করেন। সায়নাচার্য টীকা করেছেন__শরৎ- 
কালে “গীনস্‌ আর উৎপাদন হেতু” রুদ্র হিংসক, অস্বিকা হিংসিকা। 
শুরু যজুর্বেদের মন্ত্রের ভাত্তে মহীধর লিখেছেন, “অস্বিকা শরতরূপ 
ধারণ করিয়া জরাদি উৎপাদন করেন।” আমাদের মা-ছুর্গার 
প্রাথমিক কল্পনাতেও (মাৰ্কণ্ডেয় পুরাণ) তিনি ভয়স্করী, শত্রদলনী, 
মহিবমর্দিনী। দুৰ্গা পূজার এতিহ্যর সঙ্গে জড়িয়ে আছে আরো 
প্রাচীন আরো ভয়ঙ্করী প্রাগার্ধ দেবী চণ্ডীর পুজা। সুন্দরবন অঞ্চলে 
দক্ষিণরায়ের পূজা হয়। দক্ষিণরায় ব্যান্র-দেবতী। এই পুজার 
মুলে যে ব্যাম্রের উপদ্রব, সে বিষয়ে সন্দেহ নেই। মেদিনীপুর এবং 
বাংলার অন্যান্ সীমান্ত অঞ্চলে ব্যাপক ভাবে বনদেবতার পূজা 
প্রচলিত। এই বনদেবতারা কোথাও বাঘ, হাতি, ভালুক, সাপ 
প্রভৃতি জন্তরূপে কোথাও বা অন্তযূতিতে পূজিত, কিন্তু (সেক্ষেত্রেও 
এই সব জন্তরাই তাদের বাহন )। «এখনও লোধাদের গ্রামদেবতা! 
বড়াম ( বা'গড়াম ) বাঘ বা হাতির পিঠে চড়ে সর্বত্র ঘুরে বেড়ান: 
বলে তারা কল্পনা করে। বড়াম গ্রীত না হলে বা ক্ষেপে গেলে 
গ্রামে বাঘের দৌরাত্ম্য বাড়ে, এও তাদের বিশ্বাস। তাই বড়ামকে 
তারা পুজার্চনা করে। যুগী পায়রা বলিদান দিয়ে সন্তুষ্ট করতে 
হয়। তেমনি রুদ্রা ও চণ্ডীকেও করতে হয়।৮ (বিনয় ঘোষ» 
পশ্চিমবঙ্গের সংস্কৃতি” পৃ-৪৫৭ ), পূর্ব বাংলায় কুমীর পুজা এবং 
ংলার সর্বত্র সর্পপৃজার যে প্রচলন এখনও বিদ্যমান তার সঙ্গে 
প্রাচীন ফলনোৎসবের (1৮৮1 77869) বা. টোটেম-প্রথার 


সম্বন্ধ থাকলেও ভীতিও যে এইসব পুজার অন্যতম কাঁরণ সে বিবয়ে 
সন্দেহ নেই। 


প্রত্যেক দেবতাই যে ত্রাস-জাত তা বলা যুস্ষিল। ইন্দ্র 
প্রাচীনতম দেবতাদের একজন, রুদ্রের চেয়েও প্রাচীন ( পশুপতি 


দেব-রহস্ত  . ট 


রুদ্র খীঃ-পূ ৪৫০০ অব্দের কল্পনা বলে আচার্য যোগেশচন্দ্র রায় 
বিগ্ভানিধি অনুমান করেন। কিন্ত তার অনুমানে খগবেদ আট নয় 
হাজার বছরের। এই খগবেদের প্রাথমিক রচনাঁসমূহেও ইন্দ্র 
স্কাতি। খগবেদের প্রায় দশ হাজার স্ুক্তের মধ্যে আড়াই হাজার 
সুক্তই ইন্্র-্তুতি। ভারতীয় এবং ইরাণীয় আর্ধগণ যে একই শাখা- 
সম্ভূত সে বিষয়ে কোন সন্দেহ নেই। প্রাচীন ইরানীয় শান্ত 
অভেস্তা-তে ইন্দ্রের যেমন স্পষ্ট পরিচয় পাওয়া যায়, রুদ্রের সেরকম 
কোন বিশেষ পরিচয় পাওয়া যায় নাঃ । ইন্দ্রের একনাম বেদে বৃত্রদ্ৰ, 
বৃত্রান্থরের নিধনকারী। অভেস্তাতেও “ভেরেত্রান্ব* একজন প্রধান 
দেবতা । ইন্দ্রের স্বরূপ রুদ্রের মত ভয়ঙ্কর নয়, বস্তুত ইন্দ্র মানবের 
কল্যাণকারী দেবতা, বৃষ্টির দেবতা । বৃষ্টিরোধকারী বৃত্রাস্থুরকে 
পরাভূত করে তিনি বৃষ্টি আনয়ন করেন (খগবেদ ৫। ৩২। ১) 
" সূৰ্য এবং বরুণের পূজাও একই কারণে। 

বায়ু মেঘ বহন করে এনে বৃষ্টিপাতের সহায়তা করে, তাই বায় 
দেবতারূপে পুজিত। এইভাবেই অগ্নিদেবতার স্থষ্টি। সকলেই 
কল্যাণের দেবতা । আকাশ-গঙ্গাকে (ইংরাজীতে বলা হয় 
Milky Way ) খগ বেদে বলা হয়েছে সরস্বতী বা দিব্য সরস্বতী । 
“পূর্ব আকাশে সরস্বতী উঠিতে দেখিলাম। দিন কয়েক কিম্বা এক- 
মাস পরে বর্ষাকাল পড়িল । তখন বলিব সরস্বতীই বর্ষাকাল 
আনিয়াছেন। তিনিই আমাদিগকে বর্ষাখতুর আগমনকাল 
জানাইয়াছেন। তিনি জ্ঞানদাত্রী, বৃষ্িদাত্রী, অন্নদাত্রী। এইরূপ 
মূলভাব হইতে খগ.বেদের সরস্বতী কালক্রমে স্থনৃতা ও বাঁগ.দেবী 
হইয়াছিলেন” (যোগেশচন্দ্র রায় বিদ্যানিধি, “বেদের দেবতা ও 
কৃষ্টিকাল’ পৃ-১৭)। এই দেবী সরস্বতীই আবার কালে পুরাণের 


(৪) অব্য অপাং নপাৎ-কে যদি রুদ্রের সঙ্গে মিশিয়ে ফেলা হয় তবে অন্য 
কথা। বেদ এবং অভেস্তা উভয় সাহিত্যেই অপাং নপাৎ-এর বিশেষ উল্লেখ আছে। 


৬ 


৮২ একালের চোখে 


তিন প্রধান দেবীতে ভিন্ন হয়ে গেছেন ঃ “ইড়া,৫ ভারতী, সরস্বতী, 
সুরগন্গায় তিন স্থান ধরিয়া দিব্য স্রস্বতীরই তিন অংশ বলা যাইতে 
পারে। ইড়া বর্ষা খতুর, ভারতী শরৎ খতুর এবং সরস্বতী শীত 
খতুর যজ্ঞরূপা তিন দেবী। ইড়া হইতে পুরাণে লক্ষ্মী, ভারতী 
হইতে অস্থিকা এবং সরস্বতী হইতে আমাদের পূজনীয়! সরস্বতী 
আসিয়াছেন” (এঁ-পৃ-২১)। আর্যদের দেবদেবীরা সকলেই 
প্রাকৃতিক, এবং বৈষয়িক ফল আকাজ্কায় প্রাকৃতিক সাহায্যের 
আশাতেই এ'দের পূজার উদ্ভব। 

বিশ্বের বিভিন্ন বৈচিত্র্যে বিস্য়ও অনেক ক্ষেত্রে অলৌকিক- 
পূজার মূল। আকাশ প্রথম থেকেই মানুষের কাছে পরম বিস্ময় । 
আকাশ অবশ্য কল্যাণকারী রূপেও কল্পিত হয়েছে__আকাশই 
বৃষ্টিদাতা; সূৰ্য, বায়ু, ইত্যাদি যত শক্তি মানুষের কল্যাণ করে 
তার! আকাশ-চারী। কিন্ত নিঃসন্দেহে আকাশের বিশীলতায় এবং 
বৈচিত্র্ে মানুষের বিস্ময় থেকেই বেদ এবং আভেস্তার “গ্োৌ'-এর 
আরাধনা । (“ছো” থেকেই শ্রীক্‌ দেবতা 7 শব্দান্তরিত 
হয়েছেন ) শ্রী-পু ৫ম শতকের পারস্ত সম্বন্ধে [79:009%83 যে 
বর্ণনা দিয়েছেন তাতেও দেখি তৎকালীন এবং প্রাচীন পারস্তে 
প্রধান উপাস্ত দেবতা হলেন ‘দ্যৌ’ অথবা আকাঁশ। হেরোডোটাস্‌ 
“ছ্ৌ-কে নিজেদের দেবতা 29৪ নামেই বর্ণনা করেছেন। প্রাচীন 
মিশরে “দেবতা, বোঝাতে! নত্রত (৮) শব্দে । ‘নত্র>, শব্দের 
শেষোক্ত রুটি পরে লোপ পায় (XVIIIth dynasty ) এবং 
ন্যতে’ (০৮০) শব্দে রূপান্তর ঘটে। এই নত্র১ শব্দের 


(৫) লি' আর ডু’ মিশ্রিত যে আদি সংস্কৃত অক্ষরটি প্রচলিত ছিল, তা বাংল! 
ভাষায় অপ্রচলিত হয়ে গেছে। কিন্ত দাক্ষিণাত্যের বিভিন্ন ভাষায় এই অক্ষরটি 
এখনও প্রচলিত। মারাঠি প্রভৃতি ভাষায় ‘বালক’ শব্দ অনেকটা “বাড়ক' উচ্চারিত 
হয়। “ইড়া' শব্খটিরও বাংলায় তাই “ইলা” উচ্চারণ করা হয় । 


দেব-রহস্ত টি 


সঙ্গে প্রাচীন সংস্কৃত শব্দ নেত্র” (চক্ষু) শব্দের সম্বন্ধ থাকা অসম্ভব 
নয়। আকাশ সর্বব্যাপী, তাই সৰ্বদ্রষ্টা (বেদে যেমন ইন্দ্র সহআক্ষ)। 
দেবতারাঁও সর্বজ্ঞ, সর্বদ্রষ্টা। এইভাবে বিচার করলে মিশরে দেবতা- 
অর্থক শব্দের “নেত্র” উচ্চারণে সঙ্গতি, পাওয়া যায়, কারণ 
আকাশ থেকেই সভ্যতর জগতের .অধিকাংশ দেবতার উদ্ভব। 
( যেমন “দিব” শব্দ থেকে “দেব” শব্দের উদ্ভব । দিব অর্থ উজ্জল; 
আকাশের সূর্য চন্দ্র নক্ষত্রাদি উজ্জল জ্যোতিক্রাই যে বিভিন্ন 
দেবতারূপে নির্দিষ্ট হয়েছিলেন তা আমরা বুঝতে পারি)। 
আর্যদের কাছে আকাশই আদি এবং প্রধান আরাধ্য শক্তি। 
Wiedemann অবশ্য মিশরীয় নত্রত শব্দের অন্যরূপ ব্যাখ্যা 
করেছেন৬ যাই হোক, বিস্ময়ই আকাশ পুজার প্রধান প্রেরণা। 
বিখ্যাত সমাজ-বিজ্ঞানী Edward Westermarck বলেছেন £ 
“That the objects of religious worship as well as the 
forces applied to magic, are fundamentally more or less 
mysterious, awe-inspiring, Supernatural seems to me to 
be well established fact inspite of Durkheim’s assertion 
that the idea of the mysterious has a place in small 
number of advanced religions only. This is testified by 
language’' (‘The Goodness of Gods’, p. এ ) 


(৬) “Theo word 2৮৮ may be applied in two Senses, Viz, 
(1) to ‘strike’, “knock down’, ‘throw’ and their derivatives...... 
which while it is written, not with the symbol for ‘God,’ but 
with another syllabic sign, would nevertheless 
the figure of axe ; and (2) to ‘grow’, ‘thrive’, or ‘he young’..-...- 
—not however in the special sense of ‘to come periodically and 


3 Loret supposed (A. Weidemann; in Encyclo- 


accord with 


to be renewed’ a 
08018, of Religion and Ethics, ‘God’ Egyptian). 

তারপর উদাহরণস্বরূপ তিনি বিভিন্ন আদিবাসীদের ভাষায় দেবতা 
শব্দের উল্লেখ করে দেখিয়েছেন যে এইসব শব্দের অর্থই হল বিস্ময় 
বা রহস্ত-সুচক। ডাকোটাদের (উত্তর আমেরিকা) "910? শব্দ, 
হিদাৎসাদের ৷9॥০৮৭’, ফিজিদ্বীপে_ 1910১ নিউজিল্যাণ্ডের 
মাওরিদের %৮৩৪,__এই সমস্ত শব্দেরই তাৎপর্য হল - পবিত্র, 
ভৌতিক, বিস্ময়কর, ইত্যাদি অর্থ। মাওরিদের “আটুয়া” শবে শুধু 
দেবতাই নয়, বুদ্ধির অতীত সবকিছুই বোঝায়, যেমন নারীর 
খতুজাব, কিন্বা বিদেশীয়দের দিগ দর্শন যন্ত্র। মাদাগাক্কারে 
ন্দরিয়মানিত্ৰ? (ndriamanitra ) শব্দে শুধু দেবতাই বোঝায় না 
প্রয়োজনীয় অথচ নূতন এবং বুদ্ধির অতীত সবকিছুকেই বোঝায় । 
বই-ও (তাদের ভাবায় ‘তারাতাসি’) দেবতা, কারণ বই-এর 
অদ্ভূত ক্ষমতা--তাকাঁলেই সে কথা বলে দেয়। 

যা কিছু অদ্ভুত, বুদ্ধির অগম্য বা অস্বাভাবিক, সবই 
আদিম মানুষের পুজা পেয়েছে__বিরাট পাহাড়, বিপজ্জনক নদীর 
বাঁক, অদ্ভূত ব বিরাট গাছ, অস্বাভাবিক আকারের পশুপাখী, 
এমনকি বিকলাঙ্গ বা বিবর্ণ (যেমন শ্বেতিরোগগ্রস্ত মানুষ ) আদি- 
মানব সমাজে ভয় এবং পূজার পাত্র ছিল; তার প্রমাণ বর্তমান 
আদিবাসীদের মধ্যে অনায়াসলভ্য। গুষধিক গুণসম্পন্ন গাছ- 
গাঁছড়াকে পুজা করার রীতি আমরা আজও পৃথিবীর সর্বত্র দেখতে 
পাই। কোন নৃতন জীবজন্তর প্রথম দর্শনের সমকালে কোন দুর্যোগ 
বা দুর্ঘটনা ঘটলে আগে সেই জন্তকেই এ দুর্যোগের বাহন অথবা 
অপদেবতা বলে মনে করা হত। সাইবেরিয়াতে যেবার প্রথম 
উটের আগমন হয় সেবার নাকি খুব বসন্ত মহামারী দেখা দিয়েছিল, 
তাই কিছু আগেও উটকে ওখানে বসন্তের অপদেবতা। বলে জ্ঞান 
করা হত। বিভিন্ন দেশে এখনও কালো বেড়াল, পেঁচা প্রভৃতি 
পশুপাখীকে অপদেবতা জ্ঞান কর! হয়। 


আবার উপকারিতার জন্য গরু প্রভৃতি বিভিন্ন পশুকে পূজা 

করা হয়। টোটেম-প্রতীক হিসেবেও অনেক পশুপাখী বা 
বৃক্ষলতাকে পুজা করা হয়"। বাংলাদেশে হাতী, ঘোড়া, বাঘ, 
কচ্ছপ, ভালুক, সাপ, প্রভৃতি জন্ত এবং বিভিন্ন বৃক্ষ যে “টোটেম'- 
রূপে যে পুজিত হত তাতে সন্দেহ নেই । 'বাঘ' “হাতি” ইত্যাদি 
জাতিগত উপাধির মধ্যে আজও সেই “টোটেম-পুজার স্মৃতি 
বেঁচে আছে। গোপভূমের রাজবংশের একজন প্রবীন বংশধর 
শ্রীযুক্ত বিনয় ঘোষকে কথাপ্রসঙ্ষে বলেছেন যে ভালুক মরলে 
তাদের অশৌচ পালন করতে হত (“পশ্চিমবঙ্গের সংস্কৃতি? 
পৃঃ ৪৪ দ্রষ্টব্য )। এ প্রথা যে প্রাচীন বাংলার টোটেমিক এঁতিহোর 
সাক্ষ্য সে বিষয়ে সন্দেহ কি? 

বংশবৃদ্ধির কামনাতেও বিভিন্ন পূজাপদ্ধতি এবং সংশ্লিষ্ট দেবতার 
স্থষ্টি হয়েছে। মনসা পূজার সঙ্গে একদিকে যেমন সর্প-ভীতি মিশে 
আছে আবার প্রজননশক্তির প্রতীক হিসেবেও সর্পপূজার স্ুত্রপাত 
ঘটেছে। বস্তুত এক একটি পুজার সঙ্গে বিভিন্ন ভাবধারা এবং 
সাংস্কৃতিক বিনিময়ের ইতিহাস মিশে আছে। বষ্টী পূজাও 


(৭) “টোটেম' এক ধরণের আদিম সমাজ ব্যবস্থা । এই সমাজে কোন জন্ত, 
বক্ষ, লতা বা অন্ত কোন প্রাণীকে সেই গোষ্ঠীর আদি জনক বলে মনে করা হ'ত। সেই 
প্রাণীকে (বা বৃক্ষ, ইত্যাদি) সেই গোষ্ঠীর সকলেই পরমপবিত্র জানে পুজা করত। 
এইসব প্রাণী সংশ্লিষ্ট গোষ্ঠিতুক্ত মানুষের কাছে অবধ্য এবং হেই গোষ্ঠী এই 
প্রাণীর নামে চিহ্নিত হ'ত। পৃথিবীর সর্বত্র আদিবাসীর মধ্যে টোটেমিক সমাজ- 
ব্যবস্থা এখনও প্রচলিত আছে। আমদের দেশে “গোত্র' সম্ভবত টোটেমিক এতিহু 
বহন করছে। নাগ! প্রন্ৃতি জাতি টোটেমিক ব্যবস্থার সাক্ষাৎ পরিচর | বাংলাদেশের 
বিভিন্ন “টোটে-পুজার” উল্লেখ আমরা ইতিপূর্বেই করেছি। টোটেম সমাজ-ধারার 
সূত্রপাত সম্বন্ধে প্রচুর মত ভেদ আছে। এই সম্পর্কে সমাজবিভ্ঞানে এত গভীর 
এবং প্রচুর আলোচনা হয়েছে যে এ বিষয়ে সম্পূর্ণ আলোচনা এই প্রবন্ধে অসম্ভব ॥ 
টোটেম শব্দটি পলিনেশীয় শব্দ, ইউরোপীয় পণ্ডিতগণ এই শব্দটির কোন পরিভাষা 
ব্যবহার না করে এই শব্দটিকেই সমাজ-বিজ্ঞানে প্রচলিত করেছেন। আমরাও 
তাই বাংলায় টোটেমের প্রতিশব্দ আপাতত প্রয়োজনীয় মনে করি না। 


৮৬ একালের চোখে 


প্রজননশক্তির আরাধনা । আমাদের দেশে শিবপৃজার সঙ্গে 
লিঙ্গোপাসনার এতিহ্য মিশে আছে। শিব প্রথমে অনার্ধদের 
উপান্ত দেবতা থেকে আর্ধসমাজে পরে গৃহীত হয়েছেন। খগবেদে 
শিশ্বদেব নামে লিজোপাসক এক সম্প্রদায়ের উল্লেখ আছে। তারা 
ইন্দ্র-বিরোধী বলে বর্ণিত, কাজেই তারা যে অনার্য ছিলেন তা 
বোঝা যায়। y 


দেব কল্পনার মূলে ভয়, বিস্ময় বা অন্য যে-কোন ভাবই প্রধান 
হোক, বিভিন্ন দেবতার চরিত্রের মধ্যে, এমনকি একই দেবতার 
রূপান্তরের মধ্যে এক একটি সমাজের এবং তাঁর বৈষয়িক পরিস্থিতির 
ছাপ সুস্পষ্ট । আদিম সমাজে যখন মানুষ “বিশ্বনিয়মকে” বুঝতে 
শেখেনি, সেই অবস্থায় দেবতারা সকলেই জ্রুর ও ভয়ঙ্কর । তাঁদের 
হাত থেকে নিস্তার পাবার একমাত্র উপায় তাঁদের ঘুষ দেওয়া 
( অৰ্থাৎ পূজা ) অথব! এন্দ্রজালিক প্রক্রিয়ায় ভয় দেখিয়ে তাড়ান। 
বর্বর সমাজের দেবতারা প্রায় কেউই 'ভাল-মানুঘ” নয়। মাওরীদের 
দেবতারা সকলেই দুঃখ, কষ্ট, মৃত্যু, রোগ ইত্যাদি সমস্ত অনর্থের 
মূলে। ভাল কেউই করে না, তবে মন্ত্রতন্্-ঝাড়ফুঁকে (অর্থাৎ 
এন্দ্জালিক প্রক্রিয়ায় )- তাদের অকেজো! করে দেওয়া যায়, কিন্বা 
বলি দান করে বা নৈবেদ্য দিয়ে তাদের ক্রোধ ঠেকান যায়। তাহিতি 
দ্বীপের দেবতারাও কেউই মঙ্গলময় নয়। ফিজি দ্বীপের দেবতারা 
কারোর ইষ্ট করে না তবে অন্যের অনিষ্ট করার ফলে পরোক্ষে দ্বীপ- 
বাসীদের লাভ হয়ে যায়, যেমন বিদেশীদের জাহাজ ডুবিয়ে দিলে 
বা ঝড়ের ধাক্কায় চড়ায় এনে ভেঙ্গে ফেললে নান খাদ্য বা জিনিষ- 
পত্র দ্বীপবাসীদের জুটে যায়। এদের দেবতাদের যে সব বিশেবণে 
ভূষিত করা হয় তাতেই দেবতাদের স্বরূপ বোঝা যাবে,_কেউ 
লম্পট’, কেউ 'দাঙ্গাবাজ, কেউ খুনে’, আরো কত কি! (০. 
18, ভা 95091501901 ‘Goodness of 91008, 0, দ.)। আমাদের 

দেশের অধিবাসীদের দেবতাদের কথা মনে করুন। প্রায় সকলেই 
ভয়ঙ্কর এবং অনিষ্টকাঁরী। ভেরিয়ার এলুইন সাঁওরাদের ( বা শবর ) 
দেবদেবীর একটা তালিকা করেছেন, সংখ্যায় তারা ১৮০ জন। 
তাদের প্রত্যেকেই কোন না কোন রোগ, মহামারী, ক্ষতি বা 
সর্বনাশের কারণ ( ‘Religion of an Indian Tribe’, Bombay 
1955 ) কৃষির সুত্রপাঁত সম্বন্ধে সাওরাদের মধ্যে বিভিন্ন উপকথা 
প্রচলিত আছে নিয়োক্ত একটিতে তাদের দেবচরিত্র যে ভাবে 
উদবাটিত হয়েছে, তা’ বিশেষভাবে উল্লেখযোগ্য £ 


প্রথমে কোন ক্ষেত ছিল না । সব বনে জঙ্গলে টাকা । ক্রমে এই সব 
জঙ্গল সাফ করে মানুষ চাষ বাস সুরু করল। সাতরকমের বীজ বুনে তারা 
অঢেল শন্ত ফলাল । আগাছা নেই, পোকামাকড় নেই, কাজেই কোন ভাবনা! 
নেই,__বীজ বুনলেই নিধিবাদে ফসলে মাঠ ভরে যায়। এত ফসল দেখে ত 
দেবতাদের চক্ষু চড়কগাছ | কি সর্বনাশ, মানুষের যদি কোন অভাব না থাকে ত 
তারা দেবতার পুজা করবে কেন? দেবতারা সব শশ্তদেবতা কিট,ং-এর কাছে 
গিয়ে হাজির হ'ল। কিটুং রান্মা আর বিল্মাকে (রাম আর ভীম? ) পরামর্শ 
দিল ঘাস আর আগাছা জন্মাবার জন্ত। কিন্ত তা কোথায় পাওয়া যাবে? 
কিট,ং পরামর্শ দিল, যাও সাতমাসের গর্ভপাত জ্রণ যোগাড় করে মধ্যরাত্রে উলঙ্গ 
হয়ে ক্ষেতের মধ্যে গিয়ে পুঁতে দেবে । এইভাবে আগাছা জন্মাবে। আগাছা 
জন্মালে তা' সাফ করতেই মানুষের চাষের অধেক সময় নষ্ট হয়ে যাবে, পুরো 
ফসল ফলবে না । এইভাবে আগাছার সুষ্টি হ'ল। তারও উপর আবার 
আরেক দেবতা জন্মোলস্বম পোকামাকড়ের স্থষ্টি করে মানুষের শশ্ত-সম্পদ আরও 
কমিয়ে দিল। ফলে অভাবও আর শেষ হয় ন! ; আর অভাব এবং তজ্জনিত 
ছুঃখকষ্ঠের লাঘব করার জন্ দেবতার পুজারও কোন ব্যঘাত ঘটছে না। 
কয়েকজন দেবতা অবশ্য পূজা নৈবেদ্য পেলে মানুষের ভালো 
করে। তবে নিখুত সদাশয় দেবতা কেউই নয়। এমন কি সত্য 
আর ন্যায়ের দেবতা যে উয়ুংস্ম, তিনিও শিশুদের জরাক্রান্ত করেন, 
বৃদ্ধদের কুষ্ঠরৌগ এনে দেন। ধর্মের দেবতা ধরম্মসুমকে কুষ্ঠ আর 
সন্যাস রোগের জনক বলে মনে করা হয়। শস্ত দেবতা কিট্‌ং 
যেমন মানুষের উপকার করেন, তেমনি অপকীরও কম করেন না । 


(৮) Of. Verrier Elwin, “Religion of an Indian Tribe", p.-98. 


৮৮ একালের চোখে 


কোক্সোয়াগম্যুট এক্ষিমোদের বিশ্বাস প্রেতজগৎ (বা 
দেবলোক ) তুঙ্গ আক (0৪ Ak ) নামক মহাপ্রেতের অধীন। 
ইনি সাক্ষাৎ মৃত্যু; এ'র কাজ হল শুধু যন্ত্রনা দেওয়া। আফ্রিকার 
বিভিন্ন উপজাতীয়রা অলৌকিক শক্তির মঙ্গলকর অবদান স্বীকার 
করলেও সমস্ত অমঙ্গলের মূলেই অলৌকিক শক্তিকে দায়ী করে। 
বেচুয়ানাদের মধ্যে পঁচিশ বছর বাস করে মিশনারী শ্রীযুক্ত মোফাট 
কোনদিন শুনতে পান নি যে তাদের প্রধান দেবতা মেরিনো 
কারোর ভাল করেছে। নানা তথ্য খতিয়ে দেখে Westermarck 
তাই সিদ্ধান্ত করেছেন যে বর্বর সমাজের দেবতার! মানুষের 
স্বার্থ সম্বন্ধে একেবারেই উদাসীন, মানুষের নৈতিক আচার 
আচরণেও তাদের বিশেষ ভ্রক্ষেপ নেই। তীর! ব্যস্ত নিজেদের 
স্বার্থ নিয়েই ঃ 


“Jt seoms that most Sods of the uncivilized peoples are 
thoroughly selfish beings who care about nothing else 
than what concerns their own Personal interest— that 
thoy are utterly indifferent to men’s behaviour towards 
their fellowmen, neither disapproving of vice or punish- 
ing thoir wicked, nor approving of virtue or reward- 
ing the good......... We are directly told by competent 
Observers that the Supernatural beings of savage belief 
frequently show the utmost disregard to all questions 
of worldly morality’’> 


॥_ বর্ধরদের অপরিণত সমাজে দেবতার চিত্র অন্যথা হতে পারে 
ন|। প্রীকৃ-কৃষি মানবসমাজে জীবিকার সংস্থানে মানুষ খুব বেশী 
প্রকৃতি-নির্ভর ছিল না। শিকারজীবী মানুষ শিকারের অভীব ঘটলে 


১০১ ১১২ লা, 
(৯) Edward Westermarck, ‘The Goodness of Gods’ P.-10. 


দেব-রৃহস্ত ৮৯ 
বনান্তরে বা স্থানান্তরে যেত । পশু-পালক সমাজেও মানুষ অত 
প্রকৃতি-নির্ভর ছিল না। সেজন্য এ সব সমাজে প্রকৃতির দাক্ষিণ্যও 
মানুষের চোখে পড়ে নি, প্রকৃতির শক্রতাই তার চোখে পড়েছে 
বেশী। কাজেই তার দেবতার এই রূপ । 

কৃষি-প্রধান সমাজে পরিস্থিতি অন্যরূপ। কৃষক কখনো 
যাযাবর থাকতে পারে না । তাকে একস্থানে স্থায়ীভাবে বসবাস 
করতে হয় এবং সেইস্থানের ভৌগোলিক তথা প্রাকৃতিক অবস্থার 
উপর তাঁকে নির্ভরশীল হয়ে পড়তে হয়। এই নির্ভরশীলতার ফলেই 
ক্রমশঃ প্রকৃতির দাক্ষিণ্যও চোখে পড়তে আরম্ভ করে, দেবতা 
মঙ্গলময় হয়ে ওঠে। 

বেদের দেবতারা এই সামাজিক রূপান্তরের সাক্ষ্য । আর্ধরা 
ভারতবর্ষে আসার প্রাক্কালে প্রধানত পশুপালকগোষ্ঠী ছিল বলেই 
মনে হয়। খগবেদে শুধু গরু নয়, মেবাদি অন্যান্য পালিত পশু 
সম্পর্কেও উৎকঠা নানাস্থানে লক্গণীয়। খগংবেদে অশ্বের উল্লেখ 
প্রচুর, কিন্ত প্রাচীন আর্যাবর্ত’ অর্থাৎ পাঞ্জাব এবং পার্শ্ববর্তী অঞ্চল 
সমূহ অশ্বের দেশ নয়। আচার্য যোগেশচন্তর রায়ের অনুমানে 
আর্ধগণ তাদের আদি বাসস্থান কাস্পিয়ান হৃদ অঞ্চল থেকে 
প্রচুর অশ্ব এদেশে আনেন £ “এশিয়ার মধ্যভাগে কাম্পিয়ান হুদের 
পূর্বদিকে অশ্বের আদি নিবাস । পুরাণে সে দেশের নাম কুশদ্বীপ । 
লোকে এই দেশেই বন্য অশ্ব মৃগয়া করিয়া তাহার মাংস ভক্ষণ 
করিত । আর্ধগণও করিতেন, নচেৎ অশ্বমেধ আসিত না৷” (‘বেদের 
দেবতা ও কৃষ্টিকাল’ পৃঃ-১২৪)! আর্ধরা যে শুধু অশ্ব মৃগয়াই 
করত নাঁ, এবং জীবিকার অঙ্গ হিসাবে যে অশ্ব পালন করতেও সুরু 
করেছিল. একথা ধরেই নেওয়া যায়। পশুপালন জীবিকায় 
মানুষকে যতটা আকাশের সান্নিধ্যে আসতে হয়, অন্ত কোন 
জীবিকায় তত নয়। তাই কি খগ.রচনার প্রাক্কালে “ছ্ৌ-এর 
এত প্রাধান্য ? ‘দ্যৌ' যে ভারতে আসার আগে দেবতাদের প্রধান 


৯০ একালের চোখে 


ছিলেন তা পারস্তের দেবতাদের প্রসঙ্গেই স্পষ্ট হয়েছে৯০। অথচ 
ভারতে এসে কৃষি-জীবী সভ্যতায় সুস্থির হবার পর বৃষ্টির দেবতা 
ইন্দ্র প্রাধান্য পেলো । পারস্তে সমাঁজপ্রগতির সঙ্গে সূর্য বা ‘মিত্ৰ’ 
(বর্তমান উচ্চারণ ‘মিথ? ) প্রধান দেবতা হয়ে উঠলেন। এদেশও 
প্রাকৃতিক নিয়মগুলির সম্বন্ধে বোধ যত স্পষ্ট হতে থাকল ততই 
ক্রমশঃ সর্ষের প্রাধান্য স্বীকৃত হতে লাগল । ক্রমশঃ সূর্য-পরিক্রমা 
এবং তার সঙ্গে খতুর সম্বন্ধ আবিষ্কৃত হল। সঙ্গে সঙ্গে বিষ্ণুর 
কল্পনা এবং প্রাধান্ স্বীকৃত হতে লাগল । “যেমন অন্যান্য সূর্যের 
শক্তি, বিষ্ণুও তেমন সুর্যের বাধিক গতিশক্তি।” অবশ্য অন্যান্য 
সমস্ত কৃষিসভ্যতার মত বৈদিক সমাজেও সৃর্যই সর্বপ্রধান দেবতা 
রইলেন ( খগ.বেদ ১1১৬৪ )। কৃষি-নির্ভর মিশরেও সূর্যদেব “রাই 
চিরদিন প্রাধান্য পেয়ে এসেছেন১১। 

বোধের বিকাশের সঙ্গে সঙ্গেই যে ত্রাস-জাত দেবতারা লুপ্ত 
হয়ে গেলেন তা মনে করার কোন কারণ নেই। তারা পাশাপাশি 


(30) “The premier position amongst early Persian devinities 
assigned by Herodotus to the sky is in perfect consonance wibh 
the supremacy which the Sky-god enjoyed amongst the Indians 
under the name of Dyaus or later under that of Varuna” 


(BE. Edward, in ‘Encyclopedia of Religion and Ethics, ‘God’ 
(Iranian)”, 


(557 In an carly prehistoric day, the various commu- 
nities of Egypt, not yet consolidated under a, single government 
had each its Special deity. This local deity, presiding jealously 
059৮ the interests of its own People, came naturally to greater 
Or less importance in proportion to the growth or decay of the 
community over which it presided.. 

Thus it is clear that in the time of the New 
Thebes became the capital and chief centre of the empire, Amen 
the local god of Thebes came to &ssume an importance hitherto 
denied to him. At last it was even customary to identify Amen 
with Ra, the greatest god of all, or the hing of the gods, and the 
compound name Amen—Ra came into Use.” (The Historians’ 
History of the World, Ed. by Henry Smith Williams. Vol. 1» 
Part IT, Chap সু, p. 220 London, 1907.) 


Kingdom when 


দেব-রহস্ত ৯১ 


পূজিত হয়েছেন। বিশেষত অলৌকিকের ভীতি আজও পর্যন্ত 
বর্তমান। তাই আমরা পাশাপাশি ইন্দ্র অগ্নি, বরুণ প্রভৃতি 
কল্যাণের দেবতাদের সঙ্গে রুদ্র, অন্বিকাঁ, গণেশ, প্রভৃতির ভ্রাসজাত 
দেব-দেবীর পুজা দেখতে পাই। তবে সামাজিক পরিবর্তনের সঙ্গে 
সঙ্গে এদের আবার রূপান্তর ঘটেছে। সব দেবতারই সামাজিক 
পরিস্থিতি অনুযায়ী রূপান্তর ঘটেছে। বৃষ্টির দেবতা ইন্দ্র ক্রমশঃ 
দেবরাজ এবং জয়ের দেবতা হয়ে উঠলেন, কেননা ভারতে এসে 
আর্ধগণকে সর্বদা অনার্ধদের সঙ্গে সংগ্রাম করতে হয়েছে । এই 
অবস্থায় কোন পরাক্রান্ত দেবতার সহায়তা একান্ত প্রয়োজন ৷ 
সেকালের দেব-কুলে ইন্দ্রকেই সবচেয়ে পরাক্রান্ত বলে মনে করা 
হত। প্রথমত যিনি বজ্র (অর্থাৎ বাজ ) পরিচালনা করেন তিনি 
নিশ্চয়ই অতীব শক্তিশালী । তাছাড়া অনাবৃষ্টির মত এত ক্ষতিকর 
শক্ত যিনি নাশ করতে পারেন তার ক্ষমতায় কোন সন্দেহ থাকে 
না। খগবেদের বুস্থানে পণিদের নাম আছে। এক খবি 
বলছেন, “আগ্রিষজ্ঞরহিত, মিথ্যাভাষী, হিংসিতবাক্‌, শ্রদ্ধারহিত, 
বৃদ্ধিশৃন্ত পণিনামক দস্থ্যদিগকে বিদুরিত করুন।” (৭৬৩) 
পণিরা আর্যদের গোধন চুরী করে কোন দূরবর্তা নদীর পারে পর্বত- 
গুহায় লুকিয়ে রাখত। ইন্দ্র সেই পণিগণকে পরাস্ত করেছিলেন । 
খগবেদের একস্থানে বৃত্রকে ‘দাস’ বলে উল্লেখ করা হয়েছে । 
ইন্দ্র.সেই দাসকে বিনাশ করেছিলেন। বৈদিক এবং পৌরাণিক 
কাহিনীগুলিতে ইন্দ্রের সঙ্গে অস্ুরদের যুদ্ধ আর্য আর অনার্ধদের 
সংগ্রামেরই প্রতিচ্ছবি । এক গোষ্ঠীর সঙ্গে অন্য গোষ্ঠীর শক্রতায় 
ভিন্ন গোষ্ঠীর মানুষ দেবতারও শত্রু হয়ে দাড়ায় ; বেদ পুরাণের 
কাহিনীগুলি তারই প্রমাণ৯২। কতকগুলি কারণে মনে হয় মূলতঃ 


mpathies and antipatbhies are likewise 
transposed into the religious sphere, the foes and friends of the 
group becoming the foes and friends of the gods” ( Alfred 
Bertholet in Encyclopaedia of Social Sciences — Religion. 


(১২) “Natural human sy’ 


৯২ একালের চোখে 


একজাতীয় হয়েও আর্যদের যে গোষ্ঠী ভারতবর্ষে এসেছিল তাদের 
সঙ্গে ইরাণীয় আর্ধগোষ্ঠীর সংঘাত লেগেছিল। তাই পারস্তে 
'অস্থ্র” উপাস্ত আর ‘দেব’ শব্দ দানব অর্থে ব্যবহৃত৯৩। অন্থুর-ই 
পরে আহুর” এই ভাবে উচ্চারিত হয়েছে, জোরে! স্তিয়দের 
সবচেয়ে বড় দেবতা 'আহুরমাজদা,। ভারতে ঠিক বিপরীত। 
সংস্কৃতির বিকাশের সঙ্গে সঙ্গে দেবতাদের স্বরূপ আরও মার্জিত 
হয়ে আসে । Alfred Bertholet-এর ভাবায় £ 
“The progress of culture in Eeneral is accompanied bya 
gradual refinement and spiritualisation of religious and 
ethical concepts as well as of ceremony. The demonistic 
Spirits whose actions Are as a rule unpredictable are 
either gradually replaced by friendly deities or the evil 
Spirits are reduced to a position of melicious, but in the 
last analysis impotent antagonists’’ ( Ency. of Social 
Sciences—Religion ). 
আমাদের দেশে অনার্ধ অপদেবী চণ্ডী ধীরে ধীরে বাংলাদেশের 
বিভিন্ন সামাজিক পরিবেশে যে ভাবে ক্রমশঃ সর্বমঙ্গল| শিবাণী, 
জগন্মাতা ভবানী এবং হিমালয় দুহিতা উমায় রূপান্তরিতা হয়েছেন 
তা! Berth০le৮-এর উক্তি প্রমাণ করে১৪। ব্রহ্মার কল্পনার মধ্যে 
যে আধ্যাত্মিকতা প্রধান তা’ সভ্যতার অনেক পরবর্তা স্তরেই 
সম্ভব, তাই হাজার হাজার বছর ধরে রচিত হওয়া 
ব্রন্মার কোন উল্লেখ নেই । 


একটা সংস্কৃতি যখন অন্ত সংস্কৃতির সংস্পর্শে আসে তখন উভয় 


সত্বেও ঝগ বেদে 


(১৩) অভেন্তায় উক্তি আছে £ শঙ্ত ( গম ) পেষার সঙ্গে সঙ্গে দেবতার! ( অর্থাৎ 


দানবের! ) যন্ত্রণায় গোডায়” । “when corn is round the daevas (devils) 


Sroan"—Alfred Bertholet in Eney. of Social Science—Religion. 
(১৪) “শক্িপুজার রূপান্তর” দ্রব্য । 


দেব-রহস্ত ৯৩, 
সংস্কৃতির অনেক বৈশিষ্ট্যের বিনিময় ঘটে। আমাদের দেশের 
বিভিন্ন দেবদেবীর রূপান্তরের মধ্যে এই সাংস্কৃতিক বিনিময় বা 
মিশ্রণ (860018071590100 ) স্পষ্ট ফুটে উঠেছে। চত্তীদেবীর 
উল্লেখ আগেই করেছি। চণ্ডীদেবী নিঃসন্দেহে অনার্ধদেবী। সেই 
চণ্ডীদেবীই (অথবা চাণ্ডী”) পরে দুর্গাদেবীতে রূপান্তরিত হয়ে 
আর্ধসমাজে গৃহীতা হয়েছেন। এই রূপান্তর সহজে ঘটেনি । 
অনেক দন্দ ও সংঘাতের পর তিনি উচ্চতর সমাজে গৃহীতা 
হয়েছেন; তার ইঙ্গিত চণ্ডীমঙ্গল কাব্যে স্পষ্ট৯। তেমনি 
রক্তকলুষ নিত্বকৃৎ গণপতি হয়ে দাড়ালেন বিদ্বনীশন সিদ্ধিদাতা 
গণেশ (দেবীপ্রসাদ চট্োপাধ্যায়__'লোকায়ত দৰ্শন’, ওয়, 
পরিচ্ছেদ দ্রষ্টব্য )। রুদ্র কি সত্যিই আর্যদের দেবতা ছিলেন ? 
না ভারতে আসার পর অনার্য সমাজ থেকে গৃহীত হয়েছেন ? 
খগবেদের একস্থানে রুদ্রকে অনুর” বলা হয়েছে ( ৫৷৪২৷১১ ) ॥ 
ভারতে আসার আগে আরা রুদ্রোপাসনা করতেন না বলেই 
মনে হয়। 'অভেম্তা-য় রুদ্রের কোন উল্লেখ নেই। বিদ্যানিধি 
মহাশয়ও রুদ্রের কল্পনা খ্রীঃ-পূঃ ৪৫০০ হাজার বছর আগের বলে 
মনে করেন, অথচ খগবেদকে তিনি ৮৯ হাজার বছরের প্রাচীন 
বলে সিদ্ধান্ত করেছেন। অথর্ব বেদেও রুদ্রকে ‘কিরাতবেশী’ বলে 
বর্ণনা করা হয়েছে । “কিরাত'রা যে অনার্য জাতি সে বিষয়ে 
সন্দেহ নেই (সুনীতি কুমার চট্টোপাধ্যায়ের মতে তারা ন্দো- 
মঙ্গোলীয়’ (17710-010281010 ) শাখাসম্ভৃত। এক্ষেত্রে তাকে 
“কিরাতবেশী” বলে আর্ধসমাজভুক্ত করার প্রাথমিক প্রচেষ্টা করা! 
হয়েছে বলে মনে করা যায় নাকি ? 

সাংস্কৃতিক অগ্রগতির সঙ্গে সঙ্গে মানুষ একদিকে যেমন নতুন 
নতুন আবিষ্ষারে তার প্রয়োজন মেটাবার চেষ্টা করেছে, অন্যাদিকে 


(১০) 01. বিনয় ঘোয়, “বাঙালীর ছুর্গোধসব” শারদীয় মুখপত্র, ১৩৫৯ 


৯৪ একালের চোখে 


আবিষ্ধারই আবার নতুন প্রয়োজনের, নতুন চাহিদার স্থষ্টি করে 
মানুষের কর্মের পরিধি আরও বাড়িয়ে দিয়েছে । সঙ্গে সঙ্গে 
দেবতাদের প্রভাবের সীমা বিস্তৃত হয়েছে বা নতুন দেবতার স্থ্টি 
হয়েছে। কৃষিসভ্যতার প্রসারের সঙ্গে সূর্য এবং বিষ্ণুর প্রভাবের 
বিস্তৃতি লক্ষণীয়। আগুনের ব্যবহার আবিষ্ষারের পর থেকেই 
অগ্নিদেবতার উদ্ভব ; তেমনি সভ্যতার পরবর্তী ধাপে ধাপে বিশ্বকর্মা 
প্রভৃতি দেবতার স্থষ্টি হয়েছে১৬। 

মান্গষের সমাজ-পদ্ধতির সঙ্গে সঙ্গতি রেখে চলে দেবলোকের 
সমাজ। মানুষের পারিবারিক সম্বন্ধ দেবলোকেও প্রতিফলিত। 
মাছুর্গার সন্তানসন্ততিসহ যে-রূপের সঙ্গে আমরা পরিচিত তা 
বাংলার ঘরোয়া সামাজিক চিত্র। দেবতাদের পত্বী-পুত্র ইত্যাদি 
মান্গষের সমাজেরই প্রতিফলন । আবার দেখি পিতৃতান্ত্রিক সমাজে 
'দেবতাদের প্রাধান্য, মাতৃতান্ত্রিক সমাজে দেবীদের । খগ.বেদের 
প্রাথমিক যুগে বাক্‌ দেবীর কিছুটা প্রতিপত্তির পর দেবীদের 
স্থান পরে নিতান্ত নগন্য হয়ে এসেছে, তার কারণ আর্ধরা ক্রমশঃ 
পিতৃতান্ত্িক সমীজব্যবস্থায় স্থিতিলাভ করছিল । পরবর্তী যুগের 
ছুর্গা, চণ্ডী, মনসা ইত্যাদি দেবীরা! প্রধানত অনার্ধ সংস্কৃতির 
সংমিশরণের ফল। দ্রাবিড় সমাজ প্রধানত মাতৃতান্ত্রিক ছিল, তাই এই 
সব সমাজে দেবতার চেয়ে দেবীর প্রাধান্য বেশী । চণ্ডীমঙ্গল কাব্যে 
ধিনপতি” আর্ধসমাজের প্রতিনিধি। তিনি তার স্ত্রী খুল্লনা’কে 
চণ্ডীপুজা করতে দেখে অতীব কুদ্ধ হয়েছেন। তখন আর্ধকুলে 
পিতৃতাপ্ত্রিক সমাজধারা৷ এমন এক পর্যায়ে পৌছেছে যে সমাজে 


(১৬) “Every step in cultural progress extends the sphere 
‘of existing gods or creates new ones. For it widens the range 
‘Of human needs and human needs in turn call into being gods 


uly can satisfy them”— Alfred Bertholet, in Encyclopaedia of 
“Social Scionces, ‘Religion’. 


দেব-রহস্ত ৯৫ 
নারীর কোন সামাজিক স্বীকৃতিই নেই, এমন কি স্্রী-দেবতার পূজা 
করতে তারা নারাজ ঃ 

“এতেক বলিয়া সাধু জলে কোপানলে। 
লঙ্ঘিয়া দেবীর ঘট ধরে তার চুলে ॥ 
ভূমিতে দেবীর ঝারি গড়াগড়ি বায় 
নিকট হইয়া সাধু ঠেলে বাম পায় ॥ 
কেমন দেবতা এই পুজিস ঘট ঝারি 
স্ত্রীলিঙ্গ দেবতা আমি পূজা নাহি করি ॥” 
উপরোক্ত চিত্র অবশ্য আর্-অনার্ধ সাংস্কৃতিক সংঘাতেরও 
প্রতিচ্ছবি বলে গণ্য হ'তে পারে। 
এবার দেবতা-কল্পনার বিভিন্ন পর্যায়গুলি খতিয়ে দেখলে দেব- 
রহস্ত আমাদের কাছে পরিক্ষার প্রতীয়মান হবে (অন্তত সমাজ- 
তাত্বিক দৃষ্টিকোণ )। প্রথম পর্যায়ে বিশ্বনিয়ম সম্বন্ধে অজ্ঞতা- 
প্রস্থৃত ভয় থেকে স্থত্রপাত হয় কাল্পনিক অলৌকিক শক্তির সম্বন্ধে 
ধারণা । এই অলৌকিক শক্তিগুলি ইচ্ছাশক্তিসম্পন্ন বলে মনে করা 
হত, কেননা তারা ঝড়, বৃষ্টি, মহামারী ইত্যাদি প্রাকৃতিক 
€ আদিমানুষের চোখে অলৌকিক ) ঘটনা সংঘটিত করে । যাঁর 
ইচ্ছাশক্তি আছে, তার নিশ্চয়ই কামনা-বাসনা-অন্থুরাগ-বিরাগ- 
(লৌভ-ভয়-ঈর্ষা-দেষ সম্বলিত মনও আছে'এবং মন আছে অথচ দেহ 
নেই একল্পনা আমাদের আদিপুরুষদের সাধ্যাতীত ছিল, কাজেই 
ধীরে ধীরে দেবতার যুতি কল্পিত হল। এই মুতি-কল্পনার পিছনে 
অবশ্য এন্দ্রজালিক ক্রিয়ীপদ্ধতির অবদান আছে, কিন্ত বর্তমান 
প্রসঙ্গে তার আলোচনা সম্ভব নয়। 
মৃতি কল্পনাই দেবতার বিকাশের শেষ পর্যায় নয়। শুধু 
মানুষের মত হলে দেবতাদের চলবে কেন? মানুষের চেয়ে উন্নত 
হওয়া চাই। তাই একদিকে যেমন আমাদের দেশে মৃতিরও 
নানা বিকাশ ঘটেছে তেমনি অন্যান্য দেশে আবার অধিকাংশ 


৯৬ একালের চোখে 


ক্ষেত্রে যৃ্তিকল্পনাই পরিত্যক্ত হয়েছে। দেবতার ক্রমবর্ধমান 
আধ্যাত্মিকতার সঙ্গে সামপ্রস্ত রাখতে হলে সমস্ত বাস্তবতাই 
বর্জন করতে হয়, তাই দেবতার দেহ-কল্পনাও বর্জন করা হল৯১৭। 
শুধু ইসলাম এবং শ্রপ্টীয় ধর্মে নয়, আমাদের দর্শনেও চিন্ময়, অক্ষয়, 
অব্যয় ঈশ্বরের কল্পনা স্থায়ীভাবে প্রতিষ্ঠিত হ'ল । 

জগদীশ্বর, বা পরমেশ্বরের কল্পনা সভ্যতার অনেক পরবর্তী 
স্তরের, যদিও এ বিষয়ে সমস্ত সমাজবিজ্ঞানীরা একমত নন। 
অষ্ট্রেলিয়ার আদিবাসীদের ‘আদিপুরুষ’ ( Dawn-Beings ) বা 
অন্তান্য বিভিন্ন স্থানের ‘মহাপ্রেতের’ (৫1০ 91048) কল্পনা 
থেকেই ঈশ্বর কল্পনার এবং একেশ্বরবাদের সুত্রপাঁত বলে Ande 
74825 প্রভৃতি পণ্ডিতগণ মনে করেন৯৮। অনেকে আবার এই 
আদিপুরুষ বা ‘পরমপিতা’র ধারণা খৃষ্টান মিশনারীদের সংস্পর্শের 
ফলে আদিবাসিদের মধ্যে সঞ্চারিত হয়েছে বলে মনে করেন, যেমন 
আমাদের দেশে সাওরাদের মধ্যে মাঞ্রন” ( মহাপ্রভুর অপভ্রংশ ) 
বা পরমেশ্বর কল্পনা হিন্দুধর্মের প্রভাবের ফল ( cf. Sitapati, The 
Saoras, J. A. H. 9 Vol XIIT, p. 133—cited by V- 
Elwin in ‘The Religion of an Indian Tribe, p. 84)! 
সভ্যতার ক্রমবিকাশের সঙ্গে সঙ্গে রাজনৈতিক পরিস্থিতি 
দেবলোকের অধিপতিকল্পনার সহায়তা করেছে এবং ক্রমশঃ সব 


(১৭) “But the anthropomorphic god is not the last creation 
of his ( man’s ) imagination. The tendency to make gods more. 
and more perfect...... gradually led to the notion that materiality 
is a quality which is not becoming to a god. 
Voured, to the best of their ability, 
spiritual being, endowed with a mind, but without a material 
body.” (E. Westermarck, ‘The Goodness of Gods’, p. 6) 

(১৮). Gf. (1) 
Ethics—God (Pri 
="'Religion and 


Hence men endea- 
to grasp the idea of a purely 


A. Lang in Encyclopaedia, of Religion and 
mitive and Savage) (2) A. R. Radcliffe Brown 
Society” (Henry Myers Lectures, 1945.) 


দেব-রহস্ত ৯৭ 


দেবতার উর্দে ঈশ্বর-কল্পনা বিশেষভাবে প্রতিষ্ঠিত, হয় একথা ধরে 
নেওয়া চলে । বিজ্ঞানের অগ্রগতির সঙ্গে সঙ্গে বিভিন্ন প্রাকৃতিক 
নিয়মগুলি বোধগম্য হওয়াতে দেবতাদের যে ছাটাই সুরু হয়েছিল 
তার ফলে ক্রমশ আজ অনেক দেশেই স্বরূপ দেবতারা বিলুপ্ত, কিন্ত 
' দেবলোকের অধিপতি পরমেশ্বরের কল্পনার অরূপতা বা চিন্ময়তাই 
তাকে এই বৈজ্ঞানিক জগতে আজ পর্যন্ত অনাহত রেখেছে কারণ 
বিজ্ঞানের ধর্মে, যতক্ষণ পর্যন্ত না ঈশ্বরের অস্তিত্ব প্রমাণসম্ভব না 
হয় ততদিন পৰ্যন্ত বিজ্ঞান ঈশ্বরকে নিয়ে মাথা ঘামাবে না; অবশ্য 
ঈশ্বরের অস্তিত্ব মেনে নেওয়ার কোন প্রশ্নই ওঠে না। তাই ঈশ্বরের 
স্বাভাবিক মৃত্যু’ না ঘটলেও অবস্থা দৃষ্টে মনে হয় বিজ্ঞান তার 
পাশ কাটিয়ে গিয়ে তাকে বিস্মৃতির গর্ভে লুপ্ত করে দেবে । 


একালের ধৰ্ম্মীয় উৎসব 


গত কয়েকবছর ধরে দোল-ছুর্গোৎসব প্রভৃতি উৎসবগুলিতে অদ্ভুত 
বিকৃতি লক্ষ্য করা যাচ্ছে এবং তা স্বভাবতই দেশের চিন্তাশীল 
ব্যক্তিগণের দৃষ্টি আকর্ষণ করেছে। অনেকেই উৎকষ্ঠিত হচ্ছেন 
এবং তাঁদের একাংশ সব কিছুর দোষ আধুনিক যুগের ঘাড়ে 
চাপিয়ে দিয়ে পুরাতন ( বা ‘সনাতন’ ?) তপোবনের যুগে ফিরে 
যাবার সুপারিশ করছেন। এই উৎসবগুলির মধ্যে যে-বিকৃতি 
দেখা যাচ্ছে তা সমাজবিচ্ছিন্ন বা আকস্মিক নয় একথা সকলেই 
স্বীকার করেন, কিন্তু এক শ্রেণীর চিন্তানায়কগণ যে রকম ‘গেল গেল? 
আওয়াজ তুলে সামাজিক পশ্চাদপসরণের দাওয়াই দিচ্ছেন, সেই 
বিধান কতখানি সঙ্গত সে বিষয়ে সন্দেহ জাগে । 

প্রসঙ্গত বর্তমান সামাজিক পরিস্থিতি সম্বন্ধে আলোচনা 
স্বভাবতই এসে পড়ে । ভারতীয় সমাজধারা বুগসন্ধিক্ষণে উপস্থিত ৷ 
সামন্ততান্ত্রিক কাঠামোয় গভীর ফাটল ধরেছে। সামাজিক যুগ- 
সন্ধিক্ষণ স্বাভাবিক, কিন্তু ভারতবর্ষের বর্তমান পরিস্থিতি কিছুটা 
অদ্ভুত একথা অনস্বীকার্য! সম্ভবত বুটিশ শাসন এই পরিস্থিতির 
জন্য বহুলাংশে দায়ী ৷ 

একথা বললে বোধ হয় সত্যের অপলাপ হবে না যে ভারতীয় 
অর্থনৈতিক প্রগতিকে রুদ্ধ করে মধ্যযুগীয় গ্রামীণ সামন্ততান্রিক 
কাঠামো বজায় রাখা বৃটিশ রাজশক্তির অন্যতম লক্ষ্য ছিল! 
ফলে সামাজিক প্রগতিও বহুলাংশে পঙ্গু হয়ে পড়ে। তবুও ইংরেজের 
সংস্পর্শে এসে যন্ত্রসভ্যতার প্রভাব এদেশে অনিবার্ধভাবে পড়েছে। 
ইংরেজের সাম্রাজ্যশীসন ও বাণিজ্যিক স্বার্থে সৃষ্ট রেল ও ডাক- 
ব্যবস্থা স্থুনিশ্চিতভাবে সামন্ততান্ত্রিক কাঠামোর ওপর কঠিন আঘাত 
করেছে। সেই সঙ্গে পাশ্চাত্য শিক্ষা এমন এক শিক্ষিত শ্রেণীর 
প্রি করেছে ধারা দেশের ভাবধারা এবং মূল্যবোধকে গভীরভাবে 


একালের ধর্মীয় উৎসব . ঃ a» 


প্রভাবিত করেছেন। তাছাড়া গড়ে উঠেছে কতকগুলি নগর যাদের 
বর্তমান সমাজতাত্বিক কাঠামো বহুলাংশে ধনতান্ত্রিক। সমগ্র 
দেশের উপর এইসব নগরের সামাজিক এবং অর্থনৈতিক প্রভাবও 
তুচ্ছ নয় । মোট কথা, বলা চলে যে দেশের স্বাভাবিক প্রগতি 
ব্যাহত হওয়া সত্বেও প্রাগ্রসর পাশ্চাত্য ধনতান্ত্রিক সভ্যতার 
সংস্পর্শে এসে এদেশে একটা বর্ণসংকর সভ্যতার স্থষ্টি হয়েছে, যে 
সভ্যতায় সর্বাঙ্গীনতার নিতান্ত অভাব। এই সভ্যতার আওতায় 
নগরেও ধনতান্ত্রিক সমাজধার! সম্পূর্ণতা পায়নি। একদিকে যেমন 
ধনতন্ত্রের ব্যবসায়িক ধারা ( Finance Capital ) অগ্রসর, 
অন্যদিকে. শ্রমশিল্প (17:05967য ) তুলনায় নিতান্ত শৈশবে । 
আবার বহুকালব্যাগী বৈদেশিক শোষণের ফলে দেশের অর্থনৈতিক 
অবস্থ। বিপর্যস্ত, যার প্রতিক্রিয়া ইংরেজ রাজত্বের অবসানের দশ 
বছর পর এখনও অনুভূত হচ্ছে। আধুনিক নগর-জীবিকায় অবশ্য 
সামন্ততন্ত্রের কোন পরিচয় নেই, কিন্তু দেশের বৃহত্তর সমাজমানসের 
প্রভাবে নগরের মানুষ এখনো পুরাতন গ্রামীণ সভ্যতার মূল্যবোধ 
বিধি-বিধান এবং সামাজিকপ্রথা আকড়ে ধরে আছে, যদিও যথার্থ 
জীবনের সঙ্গে যোগ নেই বলে এই মূল্যবোঁধসমণ্রি এবং সহচারী 
অনেক সামাজিক প্রথা ক্রমশঃ ক্ষীয়মান হ'য়ে একে একে লয়প্রাপ্ত 
হচ্ছে। 

ফলে ভাবধারায় এক অভূতপূর্ব অশান্তি এসেছে। পুরাতন 
বিচার, মূল্যবোধ আর বিশ্বাসকে আর মেনে নিতে পারছি না। 
প্রচলিত সামাজিক প্রথাগুলির তাৎপর্য লোপ পেয়ে যাবার দাখিল, 
উচিত অনুচিতের ব্যবধান প্রায় লুপ্ত । অথচ নাগরিক নববিধানের 
পন্ধতার নূতন কোন জমাজব্যবস্থা এবং তদন্থ্যায়ী নূতন মূল্যবোধ- 
সমষ্টি গড়ে ওঠে নি । 

এই অবস্থায় বিশৃঙ্খলা অনিবার্ধ। নগরসমাজে আঁমাদের 
আনন্দের উপকরণ অসংখ্য এবং অনায়াসলভ্য ৷ কিন্ত বিশৃঙ্খলমানস 


১০০ একালের চোখে 


আনন্দ উপভোগের উপযুক্ত নয়। নাগরিক আমোদ প্রমোদ অভ্যাসে 
দাড়িয়ে গিয়ে তাদের আনন্দদায়ী শক্তি হারিয়ে ফেলে । আনন্দ- 
কামী অতৃপ্ত মন বৃথাই এক উপকরণ থেকে অন্য উপকরণে 
ছুটোছুটি ক'রে আনন্দ সংগ্রহ করার চেষ্টা করে। এই অবস্থা 
প্রায়শই দৃষ্টিভঙ্গিকে পশ্চাদাভিমুখী করে তোলে । ইতিহাসের 
অসম্পূর্ণ ধারণায় অতীতের সব কিছুই মধুময় বলে মনে হয়। আগে 
বারো মাসের তের পার্বণের মধ্যে যে আনন্দ পেতাম, মরিয়া হয়ে 
শেষে সেই উৎসবগুলির মাধ্যমে আনন্দের সন্ধান করি। কিন্ত 
পরিবতিত পরিবেশে সেই সব উৎসব-অনুষ্ঠান বর্ণসংকর সভ্যতার 
পন্ধুতায় অর্থহীন বিকৃত উল্লাস ছাড়া আর কিছুই আমাদের দিতে 
পারে না। 

আগে দোল-ছুর্গোৎসব ও বারো মাসে তেরো পার্বণ খতু- 
পরিবর্তনের মতই সহজ নিয়মে আসত যেত। সাধারণ মানুষ সহজ 
নিয়মেই উৎসব পালন করত সংশয়বিহীন সহজ আনন্দে । উৎসবের 
যথার্থতা নিয়ে তারা বিশেষ উদ্বিগ্ন ছিল না, উৎসব পালনেই ছিল 
তার সার্থকতা । বর্তমানে সব কিছুই আমরা দেখি প্রয়োজনের 
কষ্টিপাথরে বিচার করে, তাই আনন্দও হিসেবের খাতায় বন্দী! 
আধুনিক আনন্দ ব্যক্তিভিত্তিক, তার সমষ্টিগত রূপ ক্রমশঃ বিলুপ্ত ৷ 
এই পরিস্থিতিও অস্বাভাবিক নয়। স্থৈতিক সমাজে, যখন প্রচলিত 
সমাজব্যবস্থায় বিশ্বাস দৃঢ়তর থাকে, বৈষয়িক জীবনে স্বাভাবিক 
প্রাচ্য থাকলে সামাজিক প্রথা-উৎসবাদি সহজ নিয়মেরই অনুগামী 
হবে এটা আশা! করা যায়, কিন্তু পরিবর্তনমুখী সমাজে নিয়মের 
ব্যত্যয় ঘটে। ব্যক্তিভিত্তিকতা৷ ধনতান্ত্রিক সমাজের অনুচর, বর্তমান 
ভারতীয় বর্ণসংকর সভ্যতায় বিচ্ছিন্ন ভাবে ওৎকট্যলাভ করেছে 
মাত্র। 

প্রসঙ্গত একথাও আমাদের মনে রাখতে হবে যে বর্তমান 
নাগরিক মানসিকতার সঙ্গে পূর্বতন সামস্ততান্রিক গ্রাম-মানসের 


একালের ধৰ্ম্মীয় উৎসব হা 


ব্যবধান বিস্তর । গ্রাম-মানসের বৈশিষ্ট্য সৌহার্দ্ে-_মানুষের 
মধ্যে সহজ জঅম্পর্কে। এগুলি নাগরিক মানসিকতা থেকে 
বিচ্যুত। নাগরিকের জীবনে ভ্রুততা, জীবিকায় সহজ ব্যক্তি- 
সম্পর্কের বিলুপ্তি, মানসিকতায় আত্মপরায়ণতা এবং হৃদয়বিচ্ছিন 
বুদ্ধিনির্ভরতার সঙ্গে সঙ্গতি রেখে নাগরিক আনন্দান্ুষ্ঠান বা 
আমোদ-প্রমোদ যে রূপান্তর দাবী করে সেই দাবী দৌলনছুর্গোৎসব 
প্রভৃতি প্রাচীন সামাজিক উৎসবগুলি মেটাতে কতদূর সক্ষম সে 
প্রশ্ন অবান্তর নয়। 

প্রশ্ন উঠবে, কেন আগে কি নগর ছিল না? তখন কি নগরে 
সামাজিক উৎসব-অনুষ্ঠান পালন করা হত না, না তখনও উৎসবের 
নামে এই উৎকট উচ্ছজ্খলতা ছিল? 

আগেও শহর ছিল, আর এখনও গ্রাম আছে। কিন্তু তাদের 
স্বরূপ আলাঁদা। আগেকার শহরকে এক হিসেবে বলা চলে 
গ্রাম্যশহর-_গ্রামীণ সভ্যতার গীঠভূমি। আর এখনকার গ্রামেও 
পরিবর্তনের ঢেউ এসে লেগেছে। অন্তত আচারের বহিরঙ্গে যে 
একালের গ্রাম ভিন্নধ্মী নগরের অনুকরণকারী, তা স্পষ্ট। তাই 
আজ গ্রামের উৎসবের ধারাও নগরের অনুরূপ একই উৎকট 
উল্লাসে, রুচিবিকারে ও সৌন্দর্যহীনতায় পর্যবসিত। 

. স্বভাবতই মনে হবে, তবে কেন এই অস্থির সামাজিক পরিস্থিতির 

মধ্যে দিশাহারা পথ পরিক্রমা। প্রাক্তন সমাজে যদি একটা! 
স্থনিদিষ্ট ভাবধারা ছিল বলে স্বীকার করি, যার ফলে সমাজমানসের 


সমাজব্যবস্থাতেই ফিরে যাব না? ধ 
সম্ভবত ভুলে যান যে সমাজ গতিশীল (705287010)। প্রাক্তন 


সমাজব্যবস্থায় যে পরিস্থিতি ছিল তা সামগ্রিকভাবে বর্তমানে 
উপস্থিত নেই, তার অনেক কিছুই বদলে গেছে। চাষ করার জন্য 
যে-চাষ| লাঙ্গল কিনেছিল, সে যদি মিলে এসে কাজ নেয় তবে তাঁর 


১০২ একালের চোখে 


লাঙ্গলের প্রয়োজনীয়তা যে আর থাকবে না. একথা মেনে নিতেই 
হয়। পৌরোহিত্যের জন্য যে ব্রাহ্মণ সন্মানার্হ সে যদি পাটের 
দালাল হয় তবে অন্কারণে সে সম্মানার্ থাকলেও পৌরোহিত্যের 
প্রাপ্য সম্মান তাকে দেওয়ার কোন কারণ নেই। সমাঁজেও বৈষয়িক 
(99০07$৫) পরিস্থিতির রূপান্তর সামগ্রিকভাবে সামাজিক 
পরিস্থিতিকেই নবরূপায়নের সম্মুখীন করেছে। 

' তাই, আতঙ্কিত হবার কোন কারণ ঘটেছে বলে মনে হয় না । 
ইতিহাসের নিজন্ব ধারার সমাজ আপনার পথ ধরে এগোয়। 
শৈশবে বড় আনন্দে ছিলাম মনে করে কিশোরের পক্ষে খোকামি 
করতে যাওয়া হাস্তকর। আমাদের সমাজও পূর্ণতা লাভ করছে। 
বয়ঃসন্ধি পেরিয়ে নবকলেবরে ভারতীয় সমাজও আনন্দের নবরূপ 
উপলব্ধি করবে। ভারতে বৈদেশিক প্রভাব ও শোষণ সমাজে 
কিছুটা নূতন পরিস্থিতি ও অকালপকতা৷ এনে দিয়েছে মাত্র। 
এখন স্বাভাবিক নিয়মেই সে দোষ শোধরাচ্ছে। অতএব, সামাজিক 
বহিরঙ্গে অবক্ষয়ের লক্ষণ দেখা যাচ্ছে বলেই ইতিহাসের ঘড়ির কাটা 
ঘুরিয়ে দেবার চেষ্টাকে সমর্থন করা চলে না। এই অবক্ষয় যেমন 


প্রাক্তন অমাজব্যবস্থার আসন্ন মৃত্যুর লক্ষণ তা তেমনি নূতন 
সমাজের আগমনীও ঘোষণা করছে। 


দোল উৎসবের উৎস 


পন্মপুরাণে আছে কলিযুগে দোল উৎসব সকল উৎসবের মধ্যে 
গ্রধান। বস্তুতঃ আঞ্চলিক ভিত্তিতে দুর্গোৎসব, গণেশচতুর্থী প্রভৃতি 
কয়েকটি উৎসব বিভিন্ন অঞ্চলে দোলোৎসবের চেয়ে প্রাধান্যলাভ 
করলেও, সর্বভারতীয় ভিত্তিতে বিচার করলে দোলোৎসব বা 
হোলীকে সৰ্ব্বাগ্র স্থান দিতে দ্বিধা আসে না। 

দোলোৎসবের সূত্রপাত সম্বন্ধে ৎসুক্য স্বাভাবিক এবং এ 
সম্বন্ধে নানা ধারণা এবং মতবাদও বিদ্যমান। পুরাণে কথিত 
আছে যে রাজা ইন্দরছ্যন্ন এদেশে দোলোৎসবের প্রচলন করেন। 
বাংলাদেশে অনেকের ধারণা শ্রীচৈতন্যদেব দোলযাত্রার প্রবর্তন 
করেন । 

সাধারণের মধ্যে প্রচলিত ধারণায় দোলকে বসন্তোৎসব, 
মদনোৎসব বা যৌবনোৎসব হিসেবে, কতকটা সামাজিক আইন 
কানুনের বাধন থেকে সাময়িক মুক্তি কামনার বহিঃপ্রকাশ বলে, 
ধরা হয়। সমাজের হাজার হাজার আইন কানুন বাধানিষেধের 
বেড়াজালে মানুষের প্রকৃত-মন ( elemental mind ) হাপিয়ে 
ওঠে। সে চায় মুক্তি, অন্ততঃ সাময়িক ৷ বসন্ত ঝতু আবার এই 
মুক্তিকামনাকে দেয় আরে! উদ্দিয়ে। শীতের কঠোর নিষেধ উপেক্ষা 
করে যেই একটি কিশলয় উকি মারল, অমনি দেখতে দেখতে সার! 
প্রকৃতিতে যেন একটি বিপ্লব ঘটে যায়। লালে লাল হয়ে যায় 
সব। মানুষের মনেও লাগে প্রকৃতির এই রংবদলের ছোয়া; 
" মুহুর্তে মনের রঙে আর বনের রঙে মেশামেশি হয়ে যায়। এমন 
দিনে হোলী না খেলে আর উপায় কি? মানুষ নিজেকে খুঁজে 
পায় প্রকৃতির মধ্যে । এই দিনে সমাজের অনেকগুলি “না? স্তিমিত- 
স্বর হয়ে আসে; শৃঙ্খলা যায় বহুল পরিমাণে তছনচ হয়ে; সমস 
পারিপাট্যে শোভিত মানুষ নিজেকে উদ্ভট করে তোলে রউ-বেরঙে। 


১০৪ একালের চোখে 
সেই সঙ্গে ‘পুরাতনের প্রতীক” বুড়ীর ঘর পুড়ে ছাই হয়ে যায় 
ওঠে নবীনের জয়গান । 

বাহতঃ দোলোৎসবের এই যে ধারা, এই ধারার প্রচলন দেখতে 
পাওয়া যাবে সমস্ত দেশে, অন্ততঃ যেখানেই মানব সভ্যতা কৃষি- 
যুগের পর্যায়ে উন্নত হয়েছে। রোমের 860:5119, মিশরের 
Phamenoth, গ্রীসে Phagasia থেকে সুরু করে অধুনাকাল 
পর্যন্ত প্রচলিত ইউরোপের প্রায় সমস্ত দেশে অনুচিত “মে-উৎসব, 
বা ভারতবর্ষের হোলী উৎসব একই ধারার এঁতিহাবাহী ৷ 

এই উৎসবগুলির অদ্ভুত আন্তর্জাতিক সৌসাদৃশ্ঠ স্বভাবতই 
এঁতিহাসিকগণের দৃষ্টি আকর্ষণ করেছে। জেমস টড সাহেবের 
মতে শোয়ার কিন্বদন্তীর সঙ্গে দোলযাত্রার এবং বিভিন্ন দেশের 
অনুরূপ উৎসবাদির যোগাযোগ অত্যন্ত নিবিড় । “he apothe- 
0919 of Noah, whom the Hindu styles ‘Manu Vaivas- 
Wata’—the man, son of the sun, may have originated 
‘dol yatra’ of the Hindus, the ax] of Osiris, the ship 
Of Isis amongst the Suevi, in memory of forty days 
noticed in the traditions of every nations of the 
earth” (Annals of Rajasthan. Chap XII). অনুরূপভাবে 
বিভিন্ন এতিহাসিকগণ দোলযাত্রার উৎস সম্বন্ধে বিভিন্ন মতামত 
প্রকাশ করেছেন। সমস্ত মতামত এখানে লিপিবদ্ধ করা অসম্ভব ৷ 
কিন্ত মনে হয় দোলযাত্রা প্রভৃতি উৎসব বর্তমান কাঠামোয় ঠিক 
কবে থেকে আরম্ভ হয়েছে এ তথ্য এঁতিহাসিকগণ পরিবেশন 
করতে পারলেও এই উৎসবগুলির আদ্বিম উৎস সন্ধানের জন্য 
আমাদের অবশ্যই সমাজতত্বের দ্বারস্থ হতে হবে। সমাজতাত্বিক- 
গণের মতে দৌলোৎসব বা অনুরূপ উৎসবগুলির উৎস আরও 
গভীরে, মানবসভ্যতার আরও প্রাচীন স্তরে । 

প্রথমতঃ দোলোৎ্সবের কাল-নির্বাচন সম্বন্ধে বিচার করা যাক 


দোল উৎসবের উত্স ১০৫ 


দৌলোৎসব ফান্তন মাসের উৎসব ॥ পদ্মপুরাণে ফান্তন মাসের 
চতুর্দশ্ীতিথির অষ্টমযাঁমে অথবা প্রতিপৎ সদ্ধিকীলে দোলোৎসবের 
কাল নির্দেশ করা হয়েছে ।৯ এই ফাল্তন মাসের নামকরণের 
মধ্যে দোলোৎসবের উৎপত্তির কিছুটা আভাস পাওয়া যাঁবে। 
ফাল্তনী নক্ষত্র অনুযায়ী ফান্তন মাসের নামকরণ করা হয়েছে। 
এই ফান্তনী বা ফন্তন শব্দের উৎপত্তি স্পষ্টতই ‘ফল’ এবং 'গুণ! 
শব্দের আদিম অর্থ প্রজননশক্তির আধার বা লিঙ্গ । ইংরেজী 
Phallus শব্দ সংস্কৃত ( বা প্রাকৃসংস্কৃত ইন্দো-ইরাণীয় ভাষ!) ফল 
শব্দ থেকেই এসেছে। আমাদের শিবলিঙ্গের প্রতিরপ হচ্ছে 
মিশরের Pall৷॥৪ 0 0575 প্রজননশক্তি-গুণ-সম্পন্ন যে মাস, 
তাই হচ্ছে ফন্তন বা ফান্তন। 

ফান্তনকে প্রজননশক্তি-সম্পন্ন মাস বলে ধরা হয়েছে কেন? 
প্রথমতঃ শীতাবসানে এই মাসে প্রকৃতির যে পুনরুজ্জীবন হয় তা! 
আমাদের পূর্বপুরুষের দৃষ্টি এড়ায় নি। তা' ছাড়া ইন্দো-ইরাণীয় 
গোঠী এই সময়েই ফসল ঘরে আনত বলে মনে হয়। আচার্য 
যোগেশচন্দ্র রায় বি্ভানিধি মহাশয়ের মতে খত ক্রমশঃ পিছিয়ে 
যাচ্ছে। “অয়নের সহিত খতু পিছাইতেছে। কিঞ্চিদধিক ছুই 
সহস্র বৎসরে একমাস পিছাইতেছে,” (পুজাপাব্বন )। এই 
গ্রণনা অনুযায়ী চার হাজার বছর আগে নবান্ন উৎসব (যা এখন 
পৌধসংক্রান্তিতে হয় ) ফান্তন মাসেই হবাব কথা। কাজেই ফাল্কন 
মাসেই যে পুরাকালে শস্তোৎসব হত এ রকম মনে করার সঙ্গত 
কারণ আছে। এই শস্তোৎসব, মদনোৎসব বা ফলনোৎসব 
( fertility ites ) মূলত একই, এই সমস্ত উৎসবের পেছনেই 


(3১) চৈত্রমাসেও দোলযাত্রা হতে পারে, 
“চৈত্রমাসি সিতে পক্ষে দক্ষিণাভিন্ুখং হরি 
দৌলারূঢ সমভ্যর্চ মাসমান্দোলয়েৎ কলোঁ ॥ (গরুড় পুরাণ ) 
কিন্তু এই ব্যবস্থা স্পষ্টতই পরে সুবিধা অন্থযায়ী করা হয়েছে। 


১০৬ একালের চোঁখে 


থাকে মানুষের প্রাচুর্য্যের আকাজ্ষী। ফলে প্রায়শঃই বিভিন্ন দেশের 
উৎসবগুলির মধ্যে ফলনোৎসবের বিভিন্ন ধারা মিশে গেছে। এই 
জন্যই দোলোৎসব ইত্যাদিতে আবীর বা লালরঙের প্রচলন, কারণ 
আবীর হচ্ছে ফলনের বা প্রজননশক্তির প্রতীকচিহ্ন (প্রসঙ্গত বল৷ 
যায়, বিবাহাদিতে সিন্দূর প্রভৃতি ব্যবহারের মূলেও আছে এই 
কলনাকাত্খ। )। হিমালয়ের পার্বত্য ভুটিয়া জাতির শস্তোৎসব 
“রোপাই” উৎসবের প্রধান উপকরণ আবীর । 

এবার দৌলোৎসবের নায়ক সম্বন্ধে বিচার করা যাক। 
দোলোৎসবের নায়ক শ্রীকৃষ্ণ বা কানাই। কৃষ্ণ বিষ্ণুর অবতার, 
আবার বিষ্ণু এবং সূর্য মূলতঃ এক। বৈদিক সাহিত্যের একাধিক 
স্থানে একের গুণ অন্যের উপর আরোপ করা হয়েছে। মাঁঘমাসে 
অনুষ্ঠিত ‘ভাস্কর সপ্তমী”তে বিষ্ণুকে কুরধ্যবূপে পূজা করা হয় ( বরাহ 
পুরাণ দ্রষ্টব্য )। আবার Di০৭০৮॥৪-এর বর্ণনা অনুযায়ী মিশরের 
সূর্য্য দেবতার একনাম কন (Kn )। কন”ই যে কনহই বা! 
কানাই এ সিদ্ধান্ত স্বভাবতই করা যেতে পারে। শ্রীকৃষ্ণ এবং 
সূর্য্যের অভিন্নতার কথা মনে রাখলে দৌলোৎসবের প্রাথমিক 
কল্পনার সুত্র আবিষ্ষার করা অত্যন্ত সহজ হয়ে যায়। দোলে 
শ্রীকৃষ্ণ দোলেন, এই কল্পনাটি সুর্যের গতিবিধির প্রতীকমাত্র ৷ 
সুর্য একবার উত্তরায়ণে, একবার দক্ষিণায়নে দোলেন। তূর্য যখন 
উত্তরায়ণে চলেন তখন পৃথিবীর সমস্ত দেশেই মাসাধিককাল 
ব্যাপী এক উৎসবের সূত্রপাত লক্ষ্য করা যায়। এই উৎসবগুলি 
সমস্তই শস্তোৎসব বা ফলনোৎসব | সুর্য যখন উত্তরায়ণে চলেন 
তখন বসন্তাগমে প্রকৃতির পুনরুজ্জীবন আমাদের পূর্বপুরুষদের 
চোখে পড়েছে। এই সময় সুর্যেরও পুনরুজ্জীবন হয় বলে মনে 
করা হত। তা' ছাড়া শস্তের উপর সর্ষের প্রাণদারী সম্বন্ধ তাঁদের 

দৃষ্টি এড়ায় নি। এই সব কারণে সূর্যকেই সবদেশে শক্তদেবতা বলে 
_ পুজা করা হত। প্রকৃতির পুনরুজ্জীবনকে বৎসরেরও পুনরুজ্জীবন 


দোল উৎসবের উত্স ১০৭ 


বলে ধরা হত। পৃথিবীর বিভিন্ন দেশে অনুষ্ঠিত কতগুলি উৎসবের 
কথা আলোচনা করলেই এ কথা স্পষ্ট হয়ে উঠবে । 
মে-উৎসব ইউরোপের সমস্ত দেশেই অনুষ্ঠিত হয়। সুইডেনে 

অনুষ্ঠিত মে-উৎসবে ছুইদল অশ্বারোহীর মধ্যে ‘লড়াই’ ( mock 
£৪৮ ) হয়, একদল শীতের পক্ষে, অন্তদল গ্রীষ্মের (বা বসন্তের ) 
পক্ষে । বলা বাহুল্য, শীতের পক্ষ পরাজিত হয়। তারপর নৃত্য- 
গীতসহযোগে গ্রীষ্মের বিজয়োৎসব করা হয়। রাশিয়ায় বিভিন্ন 
প্রদেশে K০৪৮৷৮০॥৮০ প্রভৃতি উৎসবগুলি বিভিন্ন নামে একই 
বাৎসরিক বা প্রাকৃতিক পুনরুজ্জীবনের উৎসব । Kostrubonko 
উৎসবে একটি তরুণীকে সবুজে সজ্জিত কর! হয়। "সে এক জায়গায় 
মৃতবৎ পড়ে থাকে আর একদল তরুণ তাঁকে ঘিরে করুণ সুরে 
গাইতে থাকে? 

“Dead Dead is our Kostrubonko 

7090 Dead is our Dear one" 


হঠাৎ তরুণীটি লাফিয়ে উঠে বসে, আর সঙ্গে সঙ্গে সকলে 
সমস্বরে গাইতে থাকে £ 


Come to life, Come to life has our Kostrubonko 
Come to life, Come to life has our dear one. 
এই তরুণীটি যে প্রকৃতির প্রতীক এবং উৎসবটি যে প্রকৃতির 
পুনরুজ্জীবনের উৎসব, তা সহজেই বোঝা যায়২। 
কুপালো উৎসবে কুপালোর একটি খড়ের যুক্তি তৈরী করা হয়। 
তাকে নারীর পোষাকে সজ্জিত করে একটি কেটে-আনা-গাছের 
সামনে স্থাপিত করা হয়। গাছটিকে বলে 118:97%_এটি মৃত্যুর 
প্রতীক। তারপর কুপালোর গায়ে আগুন ধরিয়ে কুপালো আর 
মারেনাকে ঘিরে নৃত্যগীত উৎসব চলে। পরের দিন ভন্মাবশেষ 
নদীতে ভাসিয়ে দেওয়া হয়। এই রকম উদাহরণ পৃথিবীর সব 


(২) Of. James Frazer, ‘Golden Bough’, Vol. II 


১০৮ একালের চোখে 
দেশের বসন্তকালীন উৎসবের মধ্যেই পাওয়া যায়। সুইজারল্যাণ্ডে 


‘burning of the winter’s grand mothers’ ( burning of 
the viteh-ও বলে), বেলজিয়ম ফ্রান্স ও জাৰ্শ্মানীতে Lenten 
fires এবং Easter 11৮9৪, ক্কটল্যাণ্ডে Beltane fie প্রভৃতি 
অগ্নি-উৎসবগুলি সবই এ সব দেশীয় বসন্তোৎসব তথা শস্তোৎসবের 
সঙ্গে জড়িত। এই সব অগ্ন্যৎসবগুলির সঙ্গে আমাদের হোলিকা- 
দাহ প্রথার আশ্চর্য সাদৃগ্য লক্ষণীয়। সব উৎসবের চেহারাই 
এক। সবই বসন্তকালীন উৎসব, সব উৎসবেই পুরাতনের (বা 
শশ্গাত্মার ) প্রতীক 'বুড়ী” (বা! বুড়ীর ঘর ) অথবা ডাইনীকে 
পোড়ান হয়, সব উৎসবেই নৃত্যগীত অন্যতম অঙ্গ, অধিকাংশ 
ক্ষেত্রেই অসংযম বা উচ্ছ আলতা লক্ষণীয় এবং প্রায় সমস্ত উৎসবেই 
শস্তপ্রতীক দেবতা, বৃক্ষ বা সাজসজ্জা চোখে পড়ে । 

এই সৌসাদৃশ্য কখনই আকস্মিক হতে পারে না। স্বভাবতই 
এই ধারণ! করা যেতে পারে যে এই সমস্ত উৎসব আদি মানব 
সভ্যতার অনেকগুলি অলিখিত অধ্যায়ের সাক্ষ্য বহন করে আসছে। 
একথাও আমরা ধরে নিতে পারি যে আমাদের পূর্বরস্থরীরা শুধু 
আনন্দের জন্য এই সমস্ত উৎসবের প্রচলন করেন নি। তা” হলে 
এই ধরণের সাদৃশ্য ক্রমবহমান থাকা কখনই সম্ভবপর হত না। 
সমস্ত উৎসবগুলি বিশ্লেষণ করলে একথা খুব স্পষ্ট হয়ে ধরা 
পড়ে যে এই উৎসবগুলির সূত্রপাত সর্বত্রই মানুষের নিতান্ত 
বৈষয়িক প্রয়োজনে ৷ 

সভ্যতার প্রাথমিক যুগেই প্রাকৃতিক পরিবর্তনের সঙ্গে মানুষের 
জীবনের ঘনিষ্ঠ যোগাযোগ মানুষের চোখে পড়েছে। প্রকৃতির 
জীবনমরণের সঙ্গে জড়িত তার বাচা-মরার প্রশ্ন। এ সেই যুগ 
যখন তার ধারণা, এই বিশ্বের সমস্ত বস্তু, প্রকৃতির সবকিছুর মধ্যেই 
প্রাণ আছে, এবং সকলেই মানুষের মত কামনা-বাঁসনা-ভয়-লোভ 
সম্বলিত ইচ্ছাশক্তিসম্পন্ন মনের অধিকারী । কাজেই যেভাবে 

মানুষকে সম্ভষ্ট করে বা লোভ দেখিয়ে (অথবা ভয় দেখিয়ে ) 
তার দ্বারা কোন কাজ হাসিল করান যায়, তেমনি আদিম মানুষের 
ধারণায়, বিভিন্ন প্রাকৃতিক শক্তিগুলিকেও তোয়াজ ইত্যাদি 
প্রক্রিয়ায় বশীভূত করে সে তাঁর অভিষ্টফল লাভ করতে পারে। 
সমাজতত্বে এই বশীকরণকেই 1198 বা ইন্দ্রজাল বলা হয়। 
কোন প্রাকৃতিক ঘটনার অনুকরণ করে সংশ্লিষ্ট শক্তিকে সেই ঘটনা 
সংঘটিত করতে প্ররোচনা করাও এইরূপ ইন্দ্রজাল পদ্ধতি। 
প্রাকৃতিক পুনরুজ্জীবনের জন্য_যার সঙ্গে একীন্তভাবে জড়িত 
তার জীবনধারক শস্তের ফলন__মানুব যে নানা! এীন্দ্রজালিক 
প্রক্রিয়ার সাহায্য নেবে তা স্বাভাবিক । এইভাবে, অন্তান্ত সমস্ত 
পৃজাপার্র্ণ এবং সামাজিক উৎসবের মত দোলযাত্রারও সুত্রপাত 
ইন্দ্রজাল প্রক্রিয়ার মধ্যেই! প্রকৃতির অনুকরণ করে থে 
ধীন্দ্রজালিক প্রক্রিয়ার সাহায্য নেওয়া হ'তো তাকে ফ্রেজার 
‘Homeopathic’ বা Tmitative magic’ আখ্যা দিয়েছেন । 
ছোটনাগপুরের ওরণওদের ুরেত-শিকার' বা ‘ফাগুসেণ্ড 
রাজপুতদের গাল্পোরী” কিম্বা গুজরাতীদের গার্ববা’ উৎসব, এ 
সমস্তই imitative magic এর উদাহরণ আদি মানুষের ধারণা! 
ছিল (যেমন এখনও ওুঁরাওদের মধ্যে ধারণা আছে) রক্তের 
মধ্যে প্রজননশক্তি বা জীবনদায়ীশক্তি লুকিয়ে আছে। অতএব 
কোন প্রাণীকে কেটে টুকরো টুকরো করে যদি ক্ষেতে ছড়িয়ে দেওয়া 
যায় বা শুকনো মাংস গুঁড়ো করে যদি মাটির সঙ্গে মিশিয়ে দেওয়া! 
যায় তবে প্রচুর ফসল ফলবে (পরে প্রজননশক্তির প্রতীক আবীরের 
মধ্যেও এই ক্ষমতা আছে বলে বিশ্বাস করা হত 9) এই বিশ্বীসেরই 
পরিণতি 'ফাগুসেও্ বা ‘আহেরিয়া' (রাজপুতান। )। এই স্থত্র 
ধরে বিচার করলে বিভিন্ন দেশের পুরাকাহিনীগুলির (myth০- 
1087 ) তাৎপৰ্য্য ধরতে পারা যায়। বুঝতে পারি বিভিন্ন দেশের 
পুরাকাহিনীগুলির সঙ্গে যে সব পৌরাণিক নায়ক বা দেবতা জড়িত 


১১০ একালের চোখে 


_যেমন সিরিয়া, সাইপ্রাস এবং গ্রীসে 449538, মিশরে 09119, 
জ্রিজিয়ায় 4৮৮৪, রোমে 99০0৮, বা গ্রীসে 701005509 অথবা 
Bacchus, (যাঁরা প্রত্যেকেই সমাজবিজ্ঞানীদের কাছে শস্তপ্রতীক 
বলে অন্কুমিত৩ ) তাদের প্রত্যেককেই কেটে টুকরো টুকরো করে 
ছড়িয়ে ফেলার এবং তাদের পুনরুজ্জীবন কাহিনী সর্বদেশের পুরা- | 
কাহিনীতেই এত প্রাধান্য লাভ করল কেনঃ। 

কারণ আর কিছুই না, এই কাহিনীগুলি শস্তদেবতাকে ধরে 
রাখার প্রচেষ্টারই রূপকমাত্র। শস্তের মধ্যে তার আত্মা (com 
9016) আছে বলে বিশ্বাস করা হ'ত। সমস্ত ফসল কেটে নিয়ে 
এলে শস্তের মৃত্যু ঘটবে এবং মৃত্যুর পর শস্তের আত্মাও ক্ষেত 
ছেড়ে চলে যাবে বলে ধারণা ছিল। তাই তাকে তার দেহের 
টুকরোর মধ্যে বা ভন্মাবশেষের মধ্যে ধরে রাখার জন্য এন্দ্রজীলিক 
প্রক্রিয়ায় চেষ্টা করা হস্ত। এই শন্তাত্মাকেই বিভিন্ন দেশে শস্তমাতা 
€ com mother ), বুড়ী (০01 woman ) “ঠাকুমা” ( grand- 
mother ) ইত্যাদি বিভিন্ন নামে অভিহিত করা! হয়েছে। স্নাভদের 
মধ্যে বিভিন্ন স্থানে শস্তাত্মাকে ‘Rye-mother, ‘Wheat 
mother’, ‘Barley mother’ ইত্যাদি শস্ত অনুযায়ী বিভিন্ন 


(৩) ক্রয়েডীয় মতবাদী একদল সমাজবিজ্ঞানী অবশ্য এ সম্বন্ধে ভিন্নমত পোষণ 
করেন । Margaret Mead, Goza Roheim প্রভৃতি অনেকের ধারণা Dionysus 
প্রভৃতি ‘দেবতা বধ' কাহিনীর মধ্যে অথবা ‘Bouঃh॥০॥৭” ( ষড়কে হত্যা করে 
তার মাংস টুকরো টুকরো. করে কেটে সকলে ভাগ করে নেয়, পরে আবার সেই বাড 
হত্যার বিচার করা হয়_ইতালী, গ্রীস ) প্রথার মধ্যে আদি মাহুষের dips 
৫০1০২ পরিণতি লাভ করেছে। 

(৪) ভারতবর্ষেও উমার দেহ টুকরো টুকরো করে ছড়িয়ে ফেলার কাহিনীর মূলে 
সম্ভৱত একই ইতিহাস । কারণ উমা (বা অন্নপূর্ণা ইত্যাদি) যে শশ্ুদ্েবী তা 
জনিশ্চিত। প্রজননশক্তির দেবতা মদন ভম্মের কাহিনীও হয়ত একই ইঙ্লিত 
বহন করে। 


দোল উৎসবের উত্স ১১১ 


নামকরণ করা হয়েছে। হ্যানোভার প্রভৃতি অনেক জায়গায় তাঁকে 
Great mother বা Harvest mother বলা হয়। উত্তর জান্মানী 
এবং সাইলেসিয়াতে তাকে বলা হয় ‘01 70971 পোল্যাণ্ড এবং 
লিথুয়ানিয়াতে তাকে বলা হয় ‘বাবা’ (79৮৪) বা বোবা (Boba) 
__অথ বুড়ী। শস্তাত্মাকে যে শুধু বৃদ্ধ বা বৃদ্ধা হিসেবেই কল্পনা করা! 
হ’য়েছে তা নয়। বৃটেনের অনেক জায়গায় (যেমন £ Aberdine- 
shire, Dumburtonshire বা Sutherlandshire ) শস্তাত্াকে 
Maiden বা কুমারী হিসেবে কল্পনা করা হয়েছে। আবার এই 
শস্তাত্মার কল্পনা শুধু ইন্দো-ইউরোপীয় দেশগুলিতেই সীমাবদ্ধ নয়। 
ইন্দৌনেশিয়াতেও শস্তাত্বাকে ধরে রাখার চেষ্টা করা হয়। বন্মীর 
কারেনগণ ধানের “কেলা? (156121,) বা আত্মাকে ধরে রাখবার চেষ্টা 
করে। অআুমাত্রার Minangkabauerদের মধ্যেও ধানের আত্মাকে 
(5০৪ 5873") ধরে রাখার নিজস্ব পদ্ধতি আছে। চৈনিক 
নববর্ষে (বসন্তকালে ) যে শস্তোৎসব হয় তাতে যাড়ের একটি 
কাগজের প্রতিমূর্তি নির্মাণ করে তার মধ্যে পঞ্চশস্ত ইত্যাদি পোরা 
হয়। তারপর রাজার (বা জমিদারের ) উদাহরণ অনুসারে লাঠি 
এবং ইট পাটকেল দিয়ে এ ষাড়ের মূত্তিটাকে ছিন্নভিন্ন করে আগুন 
জালিয়ে দেওয়া হয়; পরে এর ভস্মাবশেষ পাবার জঙ্য কাড়াকাড়ি 
পড়ে যায়, কারণ চৈনিকদের ধারণা, যে এই ভন্মাবশেষ পাবে সে 
সার! বছর সমৃদ্ধি লাভ করবে। 

Saturn, Dionysus, Adonis প্রভৃতি বিভিন্ন শস্তদেবতার 
মৃতদেহের টুকরো ছড়িয়ে ফেলার কাহিনী এইভাবে স্পষ্ট হয়ে ওঠে। 
ভারতবর্ষে খোণু বা নাগাদের মধ্যে নরবলি দিয়ে নরমীংসের 
টুকরো ক্ষেতে পুতে দেওয়ার উদাহরণও উল্লেখযোগ্য । মেক্সিকোতে 
ভূটী-দেবীর ( Goddess of the White Maize Jl Maize 


(¢) James Frazer (Golden Bough) 


১১২ একালের চোখে 


6০৭৭০55) প্রতীকরূপে একজন কুমারীকে ছুই দিন ধরে পুজা 
করে তাকে হত্যা কর! হ'ত। শেষে তার রক্ত বিভিন্ন শস্তে মাখিয়ে 
দেওয়া হ'ত। 

পৃথিবীর বিভিন্ন দেশে অনুষ্ঠিত এই সব বসন্তকালীন 
শস্যোৎসবগুলি পুঙ্থানুপুঙ্ঘভাবে বিচার করলে আমরা এই 
সিদ্ধান্তেই আসি যে দোলাৎসব ইত্যাদি উৎসবগুলিও ইন্দ্রজাল- 
মুলক কলনোতসবেরই এতিহ্বাহী। দোলোৎসবের দুইটি প্রধান 
অঙ্গ হোলিকাঁদাহ এবং আবীর ও অন্যান্য লাল রঙের ব্যবহার 
এই এতিহ্যের সুস্পষ্ট সাক্ষী । 

অগ্নিউত্সবগুলির সম্বন্ধে অবশ্য আরও কয়েকটি ব্যাখ্যা 
আছে। Dr. Westermarck এবং Prof. Eugen Mogk প্রমুখ 
পণ্ডিতগণের মতে এগুলি আপদ বিদায়ের ( Expulsion of 
9119 ) এন্দজালিক পদ্ধতি। এই মতটি বিশেষভাবে অনুধাবন, 
যোগ্য, কিন্তু মনে হয় মূল ফলনোৎসবের সঙ্গে আপদ বিদায়ের 
পদ্ধতি মিশে গেছে। অন্য আর একটি মতে, আগুনকে স্ূর্যরূপে 
কল্পনা করে imitative magie-এর সাহায্যে শস্তোৎপাদনে 
স্থর্য্যের সহায়তা কামনার অভিব্যক্তি বলে এইসব উৎসবের বর্ণনা 
করা হয়েছে। অনেকের মতে আপদ-বিদায় এবং শস্তোৎপাদন 
এই দুই উদ্দেশ্যই সমানভাবে এই উৎসবের সুচন! করেছে। 


“The holi then appears to be a, complex rite, the chief 
intention being to promote fertility and dispel evil 
influences...It seems more Probable that these acts of 
indecency are intended as a piece-of sympathetic magic 
to induce fertility, than as Crawley (Mystic Rose; 
1902 Dp. 278) suggests, a means of purification and 
breaking with the 70986 by 2 completely inversion of the 
normal, decent course of ordinary life”. ( W. Crooke— 
Encyclopaedia of Religion & Ethics —Dravidian Feasts 
and Festivals). 


দোল উৎসবের উত্স এত 


এই রকম আরো কয়েকটি মত আছে। যাই হোক, এগুলির 
সূত্রপাত যে খন্দ্রজালিক প্রক্রিয়ার মধ্যেই ঘটেছে সে বিষয়ে 
মতানৈক্য এখন আর প্রবল নয়। 
ধীন্রজালিক প্রক্রিয়ার মধ্যে যে প্রথার স্বত্রপাত তা’ পুজার 
পর্যায়ে কি করে উঠল সে পরিণতি সহজেই অনুমেয় । দৌলোৎসব 
গোঁবিন্দের অর্চনীও বটে । আগেই বলা হয়েছে যে মাঁনবসভ্যতার 
_ আদি স্তরে মানুষের সম্ভবত বিশ্বাস ছিল যে এন্দ্রজালিক প্রক্রিয়ায় 
প্রকৃতিকে বুঝি ইচ্ছামত নিয়ন্ত্রিত করা যায়, অর্থাৎ দেবতা বা 
অপদেবতাকে (বাঁ লোকোত্তর শক্তিকে ) তুষ্ট করে অভীষ্ট 
সিদ্ধিলাভ করা যায়। কিন্তু ক্রমশঃ অভিজ্ঞতাস্থত্রে স্বভাবতঃই 
এই ধারণা শিথিল হল। মানুষ দেখল প্রাকৃতিক পরিবর্তনের 
পিছনে শুধু তার ইন্্রজাল একমাত্র নিয়ন্তা নয়, এর নিয়ন্ত্রণ আরো 


কোনে! এক মহত্তর শক্তির দ্বারা ঘট্‌ছে। এই মহত্তর শক্তির 


কল্পনাঁতেই বিভিন্ন প্রাকৃতিক শক্তির প্রতীক হিসেবে বিভিন্ন 
দেবতার স্থষ্টি ঘটেছে। অবশ্য এই' দেবতাদেরও সবকিছুই 
মাঁনবোঁচিত, অর্থাৎ মানুষের মতই তাদের জন্ম-মৃত্যু-বিবাহ- 
জীবন-__এক কথায় সবকিছু ৷ এন্দজালিক প্রক্রিয়ায় দেবতাদেরও 
সাহায্য করা যেতে পারে, এমন কি দেবতাদের পুনরুজ্ধীবনলাভও 
সম্ভব । এন্দ্রজালিক প্রক্রিয়ায় শস্তদেবতার পুনরুজ্জীবনলাভে 
সহায়তা করে আমাদের পূর্বপুরুষগণ শস্যোৎপাদন সুনিশ্চিত করত 
বলেই তাঁদের বিশ্বাস ছিল। কৃষ্ণ (বা ভূর্যদেব ) যে কৃষির 
দেবতা তা আগেই বলা হয়েছে। তা'হলে স্পষ্টই বোঝ! বায় 
যে দোলোৎসবের সঙ্গে যে কাহিনী জড়িত তা” সমাজের বহু 
প্রাচীন এন্দ্রজালিক প্রক্রিয়ারই জনপ্রিয় এতিহ্া বহন করে 
আসছে মাত্র । 

এইভাবে সমস্ত পৃথিবীর বিভিন্ন উৎসবগুলির সঙ্গে একত্রে 
বিচার করলে আমরা দেখতে পাই আমাদের দোলোৎসবও অন্যান 


৮ 


১১৪ একালের চোখে 


বিদেশীয় উৎসবগুলির মত মূলতঃ ফলনোৎসব বা শস্তোৎসব। তার 
সূত্রপাত এন্দ্রজালিক প্রক্রিয়ার মধ্যে এবং পরে তা” ধর্মীয় উৎসবে 
রূপান্তরিত হয়েছে। আন্মপুর্ষিক বিচার করলে একথা স্পষ্ট হবে 
যে এই উৎসবের সূত্রপাত কোন ভক্তিবাদ বা দেব-মাহাজ্যের মধ্যে 
খুঁজে পাওয়া যাবে না; এর সুত্রপাঁতি অন্যান্য সমস্ত সামাজিক 
উৎসবাদির মত আদি মানবগোষ্ঠীর নিতান্ত বৈষয়িক প্রয়োজনের 
তাগিদেই ঘটেছে। 


শক্তিপূজার রূপান্তর 


ছুর্গোৎসব বাংলার সর্বপ্রধান জাতীয় উৎসব। স্বভাবতই দুর্গোৎসব 
নিয়ে অক আলোচনা হয়েছে। কিন্তু আধ্যাত্মিক দৃষ্টিভঙ্গি 
নিয়ে যত আলোচনা হয়েছে তার তুলনায় এতিহাসিক বা 
সমাজতাত্বিক দৃষ্টিকোণে যে আলোচনা হয়েছে, তা নগণ্য । ফলে 
ছুর্গেৎসবের স্থত্রপাত বলতে অধিকাংশ লোকের ধারণা এই যে, 
অতীতে স্ুরথ নামে এক রাজা বিপন্ন হয়ে দুর্গার আরাধনায় বিপদ- 
মুক্ত হ'ন এবং তারপর থেকেই বাংলাদেশে তথা ভারতবর্ষে 
ছুর্গাপুজার প্রচলন হয়। এই স্ুরথরাজার কাহিনীর যে কোন 
এতিহাসিক ভিত্তি নেই এটা অনেকেরই অজানা ( অবশ্য অন্যান্ত 
পৌরাণিক কাহিনীর মত সুরথরাজার কাহিনীর মধ্যেও ইতিহাসের 
উপাদান মিশে থাকা অস্বাভাবিক নয় )। 

সুরথরাজার কাহিনীটি মার্কণ্ডেয়পুরাণের অন্তর্গত। এই পুরাণের 
মধ্যে চণ্তীমাহায্ম্যে আমরা দেখতে পাই যে মহিযাহ্থরের সঙ্গে 
যুদ্ধে ইন্দ্র এবং দেবগণ বিপন্ন হয়ে পড়েন। তখন ভ্রহ্মা, বিষ্ণু, 
মহেশ্বর এবং ইন্দ্রাদি দেবগণের শরীর থেকে তেজ নির্গত হয়ে 
জ্বলনশীল পর্বতের ন্যায় দীপ্ত হয়ে উঠল ; তারপর সেই তেজোরাশি 
এক নারীরূপে আবিভূতা হলেন । তিনিই মহিযাস্থুর বধ করেন, 
তাই তার নাম মহিষমন্দিনী; সকল দেবের সম্মিলিত শক্তি, তাই 
তিনি বিশ্বশক্তি। 

এই কাহিনীটি বিশেষ তাৎপর্যপূর্ণ । সত্তা-বিচ্যুতির মাধ্যমে 
কিভাবে মানুষ দেবতার স্থষ্টি করে এই কাহিনীটি তার অপূর্ব 
উদ্দাহরণ। ইন্দাদি দেবতারা প্রত্যেকে নিজ নিজ সত্তাকে খণ্ডিত 
করে এক সন্মিলিত শক্তি স্থ্টি করলেন। এই ইন্দ্রাদি দেবগন 
প্রত্যেকেই আবার মানুষের বিভিন্ন আদর্শগুণের, তার বিচ্যুত সত্তার 


১১৬ একীলের চোখে 


প্রতীক ৷ অন্তভাবে দেখলে, এই কাহিনীটি হয়ত ইতিহাসের একটি 
অনাবিদ্কৃত অধ্যায়ের গোপন সাক্ষী । আমরা জানি যে, পুরাণাদির 
অনেক কাহিনীই আর্ধ-অনার্ধ সংঘাতের প্রতিচ্ছবি। এই কাহিনীটিও 
এইরূপ একটি সংঘাতের ইতিবৃত্ত হওয়া অসম্ভব নয়। ভারতবর্ষের 
অনার্য সমাজে বিভিন্ন টোটেম গোষ্ঠীর অসংখ্য চিহ্ন বর্তমান । 
নিঃসন্দেহে ভারতবর্ষে টোটেমিক সমাজব্যবস্থা প্রচলিত ছিল ।* 
মহিবান্থুর বধের কাহিনী হয়ত কোন মহিষ-গ্রতীক অনার্য টোটেগ 
গোষ্ঠীর সঙ্গে আর্ধগণের সংঘাতের কাহিনী । কে জানে, হয়ত 
দেবীর সিংহবাহিনী হবার আসল ইঙ্গিত এই, যে উপরোক্ত সংঘাতে 
আর্ষগণ সিংহপ্রতীক কোন অনার্য গোষ্ঠীর সহায়তা পেয়েছিলেন ; 
যেমন, অনার্ধ রাবণের সঙ্গে যুদ্ধে রাম বানর, ভল্লুক এবং হনুমান 
প্রতীক কয়েকটি অনার্য টোটেম-গোগ্ঠীর সহায়তা পেয়েছিলেন 
বলে অনুমান করা হয় (পণ্ডিতদের মধ্যে অনেকেই এখন রামায়ণ 
কাহিনীর মধ্যে এই এতিহাসিক তাৎপর্ধের সন্ধান পান)! 
আর্ধগনের নিজেদের মধ্যেও বিভিন্ন গোষ্ঠীর অস্তিত্ব কল্পনাতীত 
নয়। এই ভাবে দেখলে, সম্ভবতঃ সমস্ত আর্ধগণ মিলিত হয়ে 
সিংহপ্রতীক কোন অনার্য টোটেম গোষ্ঠীর সহায়তায় পরাক্রাপ্ত 
মহিষপ্রতীক কোন অনার্য গোষ্ঠীকে পরাস্ত করেছিলেন; মার্কণ্ডের 
পুরাণে তারই কাহিনী বনিত ৷ 

যাই হোক, দুৰ্গা ৰা শক্তিপূজার উৎস মার্কণ্ডেয় পুরাণ বলে 
ধরা হলে নিতান্ত ভুল করা৷ হবে। শক্তিপূজার এতিহ্য অনেক 
প্রাচীন এবং নিঃসন্দেহে প্রাগার্ধ। বেদ বা উপনিষদ, এমন কি 


(১) সন্তা-বিচ্যুতি (8119250100.) নিয়ে আরও বিস্তৃত আলোচনার অন্ত 
“রবীন্্জয়ভতী” প্রসঙ্গ দ্রষ্টব্য । পাঠকগণ এই বিষয়ে Erie Eromm-এর “The 
98709300195? গ্রন্থটি পাঠে বিশেষভাবে উপক্বত হবেন । 

(২) “দেব-রহস্ত' প্রবন্ধে আমরা এ বিষয়ে সামান্চ আলোচনা করেছি । তা’ছাড়া 
এ সম্পর্কে অজস্র সমাজতাত্বিক আলোচনা আছে । 


শক্তিপূজার রূপান্তর ১১৭ 
প্রাচীন কোন পুরাণেও দুর্গার কোন উল্লেখ নেই ৷ ব্রহ্মবৈবর্তপুরাণ, 
দেবীভাঁগবত, মার্কণ্ডেয়পুরাণ ইত্যাদি যে সব পুরাণে দুর্গা বা চণ্ডীর 
উল্লেখ পাই তা অনেক পরবর্তী কালের । খগংবেদে অবশ্য বাক্‌ 
দেবীর আরাধনা আছে। এই বাক্‌ দেবীই বেদোক্ত সরস্বতী, যিনি 
পরে লক্ষ্মী, মেধা, ধরা, পুষ্টি, গৌরী, তুষ্টি, প্রভা, এবং ধৃতি এই 
অষ্টতন্তুতে কল্লিতা হয়েছেন ( মৎস্তপুরাণ )। কিন্তু তবুও খগবেদের 
এই দেৰীস্থক্তকে শক্তিপূজার উৎস বলে নির্দেশ করা চলে না। 
শক্তিপূজার উৎস আরও গভীর। মহাভারতের ভীম্মপর্বে (২৩ 
অধ্যায় ) অর্জুন কর্তৃক দুর্গার স্তবে দেবী কৌকমুখা এবং কান্তার- 
বাসিনী বলে বল্লিতা, তিনি ‘জম্মু; কতক’ ও “চৈত্য'-বৃক্ষের কাছে 
নিরন্তর বিরাজ করেন। ‘কোক!’ অর্থে বন্তকুকুর। ছূর্গীর 
আর এক নাম “শিবা” অর্থাৎ শৃগালী। বিদ্ধযবাসিনী, কান্তারবাসিনী 
দুর্গ। পার্বত্য অঞ্চলে অরণ্যে বাস করেন। বিনয় ঘোষ মন্তব্য 
করেছেন £ “বৃক্ষ ও বন্তজস্ত, পর্বত ও অরণ্য দুর্গার ধ্যানধারণার 
সঙ্গে জড়িত। কেন জড়িত? দুর্গার উৎপত্তি সেখান থেকে। 
আদিম অরণ্যবাসী ও পর্বতবাঁসীর ধ্যানের দেবতা দুর্গী।""পরে 
বাঙালী জাতির উপান্ত দেবী হয়েছেন । 
কান্তারবাসিনীর কথায় আমাদের বনছূর্গার কথা মনে হয়। বনুর্গা 
বাঙালীর গৃহস্র্গার পরিণত হয়েছেন । (‘পশ্চিমবন্দের সংস্কৃতি’ 
পু--৯৪) স্পষ্টতঃই মহাভারতের রচনীকালে এই অনার্ধ-পুজিতা 
দেবী আর্ধসমাজে গৃহিতা হতে আরম্ভ করেছেন, কিন্তু তখন পর্যন্ত 
তার অনার্য আকৃতির রূপান্তর ঘটেনি। এক সমাজের দেবতা 


অন্য সমাজে, এমনকি উচ্চতর সমাঁজেও কিভাবে গৃহিত হন তার 


উদাহরণ আমাদের দেশে অসংখ্য জাগ্রতা বলে ধারণায় কালী 
মনকি ইংরেজদের দ্বারাও 


বাংলার নানাস্থানে খ্রীষ্টান, মুসলমান, এ 
যে পূজিত! হয়েছেন এরকম তথ্য অনেক সংগৃহীত হয়েছে। 
হিন্দুরাও গীরের দরগায় পূজা দিয়েছে। লিজোপাসনা নিঃসন্দেহে 


অনেক পরে, দুর্গা সমগ্র 


১১৮ একালের চোখে 


প্রাগার্য প্রথা । খগবেদে শিশ্বদেব” বলে যে লিঙ্গোপাসক 
সম্প্রদায়ের উল্লেখ আছে তার! ইন্দ্রের বিরোধী বলে বর্ধিত, অতএব 
আর্ধদের বিরোধী অনার্য সম্প্রদায়বিশেষ ছাড়া আর কিছু নয়। 
আর্ধরা লিঙ্গের উপাসনা করতেন না। লিঙ্গের উপাসনার সঙ্গে 
পরে শিবের উপাসনা মিশে গেছে। এই শিবও অনার্য দেবতা 
বই অন্ত কিছু নন। অথচ পরে আর্যসমাজে লিঙ্গরগী শিবের 
আরাধনা অন্য অধিকাংশ দেবতার পুজাকে ছাড়িয়ে গেছে। 
মহাভারতোক্ত ছূর্গা ( বনছূর্গা ) অথবা চণ্ডী যে অনার্য লৌকসমাজের 
দেবতা ছিলেন তার প্রত্যক্ষ প্রমাণ এখনও পাওয়া যাবে 
ছোটনাগপুরের ওরাওঁদের “চাণ্ী-পূজার মধ্যে। ওরাওরা দ্রাবিড় 
জাতীয়। চাণ্ডীর মূত্তি হল স্বাভাবিক একখও শিলা । চাণ্ডী ' 
বস্তপশ্ডর দেবতা, শীকারের দেবতা । ওরশত্ত যুবকের! যখন 
শীকারে যায় তখন একখণ্ড চাণ্তীশীলা তাদের সঙ্গে থাকে। 
তাদের বিশ্বাস, সঙ্গে চাণ্ডীশীলা থাকলে শীকারে সাফল্য 
স্থনিশ্চিত। দেবতার আরাধনায় ও ধর্মে এন্দজালিক পদ্ধতির 
প্রভাবের একটি প্রকৃষ্ট নিদর্শন এই চণ্তীপুজ। তথা আদিম 
শক্তিপূজ|। দুর্গাপূজার বিভিন্ন আচারগুলি শক্তিপূজার প্রাগার্য 
এঁতিহোর প্রমাণ। দশরা অনার্যদের শস্তোৎসবের ধারাবাহী 
নব-পত্রিকা বৃক্ষপূজার এতিহ্য বহন করছে। নৈবেছ্ছে ইঞ্ছুর ব্যবহার 
দেবীর রত্যর্থে মদ ‘ভোগ’ দেবার পরিবর্তিত প্রথা মাত্র ; তেমনি 
মাংস “ভোগের জন্য বলিদানের ব্যবস্থা । “দেবীর গ্রীত্যর্থে এই 
যে মদ-মাংসের ব্যবস্থা, এই যে আয়োজন-__এ কিন্ত একেবারেই 
আর্ধদের সংস্কার নয়। এটা সম্পূর্ণ ইন্দৌ-মঙ্গোল জাতি বা অনার্য 
“কিরাত জাতির সংস্কার ৷” (বিনয় ঘোষ, ‘বাঙালীর দুর্গোৎসব’, 
শারদীয় মুখপত্র, ১৩৫৯) । কিছুদিন আগেও দশমীর দিন শব- 
রোৎসব হ'ত (এখন যা৷ বিসর্জনের পর কাদা খেলায় পর্যবসিত 
হয়েছে )। এই প্রথা শবরদের এঁতিহা বহন করছে । 


শক্তিপূজার রূপান্তর * ১১৯ 

তাছাড়া দুর্গাপূজার এতিহোর সঙ্গে মিশে আছে মানুষের 
আদিমতম সংস্কার__-অলৌকিকের ভীতি। মন্গলচণ্ডী, উড়নচণ্ডী, 
কুদ্রা, ইত্যাদি যে সব গ্রামদেবতার পূজা আজও বাংলার গ্রামে 
গ্রামে দেখতে পাওয়া যায় তা এই সংস্কারেরই ধাঁরাবাহী। যে 
শক্তি আমার কাছে ভরঙ্কর, তা আমার শক্রর পক্ষেও ভয়ঙ্কর; 
কাজেই স্বাভাবিক ভাবেই ভয়ঙ্কর দেবতাকে তোবণ করে তার 
উৎপাত থেকে রক্ষা পাবার সঙ্গে সঙ্গে তাঁকে শত্রুর বিরুদ্ধে লেলিয়ে 
দেবার প্রচেষ্টাও আদিম মানবগোষ্ঠীতে লক্ষ্য করা যায়! অথর্ববেদে 


রুদ্রের স্তবে এই ভাবে তাকে শক্রবিনাশ করার জন্য প্রার্থনা করা 
হয়েছে। পুর্বে উল্লিখিত অজুর্নের স্তবেও দেখি দুর্গার সমীপে 


তার এই প্রার্থনা ? “হে কান্তারবাসিনী, তোমার প্রসাদে রণক্ষেত্রে 
আমরা যেন জয়লাভ করতে পারি,” যদিও এই প্রার্থনার ছুর্গাকে 
সরাসরিভাবে শক্রনিধনে অংশ গ্রহণ করতে বলা হয় নি, যাঁ রুদ্রের 
স্তবে অথর্ববেদে লক্ষণীয়, তবুও শক্রুর বিনাশে দেবীর সহায়তা 
কামনা স্পষ্ট। এই ভাবেই ভয়ঙ্করী চণ্ডীর প্রাথমিক রূপান্তর 
ঘটেছে শক্রদলনী মহিষম্দিনী ছুর্গায়। যা বিশেষ ভাবে কৌতু- 
হলোদ্দীপক তা হল এই যে, সমাজের দেবী আর্ধসমীজে 
গৃহীতা হবার পর অনার্য-নিধনেই নিযুক্ত হলেন। দুর্গার এবং 
শক্তিপুজার রূপান্তর অতি বিচিত্র । ইতিহাসের ঘাতপ্রাতিঘাতের 
মধ্যে বিভিন্ন সামাজিক পরিস্থিতিতে শক্তিগুজার বিভিন্ন রূপান্তর 
ঘটেছে। সহস্র সহস্র বছরের দেই বিপুল ইতিহাস, ভারতবর্ষের 
বাংলার ক্রমাগত সামাজিক সংঘাত এবং ঘাতগ্রতিঘাঁতের 
অপরিসর প্রবন্ধের মধ্যে যথাযথভাবে 
আমরা আপাততঃ অত্যন্ত সংক্ষিপ্তভাবে 
চট তি কয়েকটি প্রধান পর্যায়ের উল্লেখ করে 
এই বিষয়ে পাঠকের কৌতূহল জাগ্রত করতে চাই। 

মহিবমর্দিনী দুর্গা নিঃসন্দেহে ভয়ঙ্করী চণ্ডীর পরিণত রূপ, কিন্ত 


এবং 
বিচিত্র অধ্যায়, একটি 


১২০ একালের চোঁখে 
আমাদের “মা-ছুর্গী'ত শুধু মহিষমর্দিনী নন, তিনি সেই সঙ্গে একা- 
ধারে জগদ্ধাত্রী অন্নপূর্ণা, পরমেশ্বরী ভবানী, হরপ্রিয়া গৌরী এবং 
হিমালয়ছুহিতা উমা । দেবীর এই বিচিত্র রূপের তাৎপর্য সহজে 
আমাদের চোখে ধরা পড়ে না যতক্ষণ না আমরা এদেশের সামাজিক 
ইতিহাসের অনুসন্ধানে তৎপর হই ৷ 

প্রথমতঃ এই অন্নপূর্ণা কল্পনার কথা বিচার করা যাক । অন্নপূর্ণা 
শস্তদেবী। শস্তোৎসব অতি প্রাচীন উৎসব, পৃথিবীর প্রত্যেক 
দেশে, প্রত্যেক সমাজে শস্তোৎসবের প্রচলন ছিল। শস্তোৎসব 
আর প্রজননোৎসব মিশে ফলনোৎসবে (19:11 269৪) পরিণত 
হয়েছে। এই ফলনোৎসবের আচার-পদ্ধতি সম্পূর্ণ ইন্দ্রজালমূলকণ। 
আমাদের পূর্বপুরুষের মনে করতেন যে অলৌকিক শক্তিরাও 
মানুষের মতই সমস্ত জৈবিক নিয়মের অধীন। তারা যেমন 
রাগ-দ্বেব-লোভ-ভয় ইত্যাদি মানসিক গুণসম্পন্ন, তেমনি তাঁদের 
জন্ম-মৃত্যু-বিবাহ-প্রজনন ইত্যাদিও মানুষের মতই ঘটে। তাই 
শস্তদেবীকে শশ্ত-প্রসবিনী করার জন্য তীর বিবাহ এবং স্বামীর 
প্রয়োজন । এই প্রয়োজনেই হর-গৌরীর মিলন কল্পনার সুত্রপাত। 
হরগৌরীর মিলন-স্ুচক অজস্র উপকথা, উৎসব ইত্যাদি আমাদের 
দেশে প্রচলিত; তার মধ্যে রাজপুতাঁনার ‘গঙ্গোরী’ উৎসবের 
মত এন্দ্রজালিক এতিহোর এত সুস্পষ্ট নিদর্শন বোধ হয় অন্য 
কোনটি নয়৪। শিবের ঘরণীরূপে পার্বতীর যে পুজা তার মূলে 
এই এন্দ্রজালিক প্রথা । সমস্ত দেবতার মধ্যে শিবকে কেন 
পার্বতীর স্বামীরূপে নির্বাচন.করা হল তা"ও গবেষণা সাপেক্ষ। 
শিব অনার্য দেবতা । অনার্ধদের মধ্যে শস্তদেবী থাকা অসম্ভব 


(৩) James Frazer-এর ‘The Golden Bough’ এবিষয়ে একটি প্রামাণ্য 
গ্রন্থ । 

(8) এই উৎসবের বিস্তারিত বিবরণের জন্য James Todd-এর Annals of 
Rajputana, Vol. IL Chap. XXI ভ্রষ্টব্য | 


শক্তিপূজার রূপান্তর ১২১ 


নয়, কিন্তু চণ্ডী প্রভৃতি দেবীরা, বারা পরে দুর্গার সঙ্গে মিশে গেছেন 
তারা কেউই শত্তদেবী নন। বস্তুতঃ অন্পূর্ণী আর্যদের শস্তদেবী 
€ পৃথিবীর অন্ত্রও শস্তদেবীর রূপকল্পনা এবং পুরাকাহিনীর সঙ্গে 
অন্নপূর্ণা বা গৌরীরৎ কল্পনা বা কাহিনীগুলির অদ্ভুত সাদৃশ্য 
আছে। গ্রীক দেবী Dianঞও দেবী অন্পূর্ণার অপত্রংশ বলে 
James Todd মনে করেন £ from Devi Anna—Diana | 
ভারতে আর্ধ-অনার্ধ সংঘাতের ফাকে ফাকে মাঝে মাঝে শান্তি 
এবং সংস্কৃতি-সমন্বয়ের প্রয়োজনীয়তা তীব্রভাবে দেখা দিয়েছে, সেই 
প্রয়োজনীয়তার সূত্রেই হরগৌরীর এই 'মিলন ঘটেছে কিন! কে 
জানে? এই প্রসঙ্গে পরবর্তীযুগে শাক্তধর্মের সঙ্গে বৈষ্ণব ধর্মের 
সমন্বয়ের একাধিক উদাহরণ উপস্থিত করা যেতে পারে । যেমন, 
দুর্গার ‘যোগনিদ্রা’ বা “নিদ্রাকল্পরূপিণী” কল্পনা; শ্রীকৃষ্ণ যোগনিদ্রার 
সহায়তায় কংসের হাত থেকে নিস্তার পান (হরিবংশ )। মধু 
. কৈটভের কাহিনীর মধ্যেও এই ধর্মসমন্থয়ের প্রচেষ্টা লক্ষ্য করা যায় । 

পরমেশ্বরী ভবানী কল্পনাও সামাজিক ক্রমবিকাশের প্রতিচ্ছবি 
মাত্র। মানুষের রাজনৈতিক জগতে ছোট ছোট গোষ্ঠী বা অঞ্চল 
যখন ক্রমশঃ বিরাট রাজ্যের অন্তর্গত হতে আরম্ভ করল, তখন সেই 
সব রাজ্যের অধিপতির সঙ্গে সামঞ্রস্ত রেখে দেবকুলেও ভ্রমশঃ 
দেবরাজ এবং শেষ পর্যন্ত মহাদেবের সুত্রপাত ঘটল। পৃথিবীতে 
রাজাধিরাজের প্রতিরূপ পরমেশ্বর, এবং পরমেশ্বরের পত্নী 
পরমেশ্বরীর রূপ নিল। স্বভাবতঃই কল্পনা বাস্তবকে ছাড়িয়ে যায়, 
তাই ইহজগতের যে কৌন সম্রাটের চেয়েও পরলোকের পরমেশ্বরের 
আধিপত্য অনেক বেশী বিস্তৃত৷ হিমাঁলয়ছহিতা উমার কল্পনা 
বাংলার সামাজিক বৈশিষ্ট্যের প্রতিচ্ছবি, বিশেষত চৈতন্যের প্রেম- 
ধর্মের প্রভাবে বিশেষ জনপ্রিয়তা লাভ করেছে। 

(৫) গৌরী অর্থ উচ্ছল স্বর্ণাভ বর্ণ, যা পাকা ধান বা গমের মধ্যে দেখা যায় । 
গৌরী যে শ্যদেবী তা নামেই স্পষ্ট । 


১২২ একালের চোখে 


শীক্তধর্মের আধ্যাত্মিক তাৎপর্য নিয়ে প্রচুর আলোচনা হয়েছে ৷ 
সে বিষয়ে আমাদের কোন বক্তব্য নেই। আমাদের আলোচ্য 
বিষয় সমাভতাত্বিক এবং এঁতিহাসিক দৃষ্টি-কোণেই জীমাবদ্ধ। 
শক্তিপূজা ভারতের অন্যত্র প্রচলিত থাকলেও বাংলাদেশেই 
বিশেষভাবে পরিণতি লাভ করেছে। তাই এতিহাসিক ধারায় 
আলোচনা করতে গেলে বাংলাদেশের ইতিহাসের মধ্যেই আমাদের 
আলোচনা সীমাবদ্ধ রাখা সমীচীন; কিন্ত মুস্কিল এই যে, 
প্রাচীন বাংলার সামাজিক ইতিহাস অত্যন্ত অস্পষ্ট এবং এবিষয়ে 
যথার্থ গবেষণার শোচনীয় অভাব আছে। প্রাগার্ধ কাল থেকে 
মৌর্যযুগ পর্যন্ত বাংলার সামাজিক ক্রমবিকাশের উপর বিশেষ 
আলোকপাত করা হয় নি। এই বিস্তৃত কালে শক্তিপূজার ক্রম- 
বিকাশ বাংলাদেশে কি ভাবে রূপ নিচ্ছিল তা গবেবণা-সাপেক্ষ ৷ 
মৌরধযুগে ভারতের সর্বত্র বৌদ্ধধর্ম ছড়িয়ে পড়েছিল। বাংলার 
অনার্ধগো্ঠীর মধ্যে যে-ধারাই বর্তমান থাকুক, উচ্চতর সমাজে 
শাক্তধর্মের কোন পরিচয় পাওয়া যায় না। 

কুষাণ সাআাজ্যের পতনের পর ভারতের রাষ্ট্রীয় এক্য ছিন্নভিন্ন 
হয়ে যায়, অথচ এইযুগে ( মৌধোত্তর যুগে ) ভারতের বাণিজ্য 
গৌরবের চরম শিখরে। দেশমর বিশৃঙ্খলা ও অনৈক্য সওদাগরী 
ধনতন্ত্রের পক্ষে মোটেই অনুকূল নয়। এদিকে বৌদ্ধধর্ম ও 
নানাকারণে বিনষ্টপ্রায়। গুপ্তযুগে রাজনৈতিক বিশৃঙ্খলার অবসান 
ঘটল। সামাজিক ক্ষেত্রে সর্বভারতীয় সমন্বয় এবং এঁক্যের 
এই চাহিদা মিটিয়ে বৈদিক ত্রান্গপ্যধর্ম সারা! ভারতে ছড়িয়ে 
পড়ল। গুপ্তযুগেও শ্রেষ্ঠীরাই রাষ্ট্রের নিয়ন্তা ছিল বললে অত্যুক্তি 
হয় না। “এই যুগে বাংলার সামাজিক ধন শ্রেষ্ঠী-বণিক-ব্যবসায়ী 
সমাজের আয়ত্তে এবং সেই ধনেই রাষ্ট্র পুষ্ট ; সামাজিক ধন 
উৎপাদন ও বন্টনের সাধারণ নিয়মে রাষ্ট্র যেমন ইহাদের পোষক 
ও সমর্থক, ইহারাও তেমনি রাষ্ট্রের প্রধান ধারক ও সমর্থক । 


শক্তিপূজার রূপান্তর ১২৩ 
শুধু মি ক্রয় বিক্রয় দানের ব্যাপারে নয় স্থানীয় সকল ব্যাপারেই 
এই সমাজ অন্যতম কর্তা। এমন কি দেখিলে মনে হয়, রাজ- 
পুরুষকেও বোধ হয়,ইহাদের নির্দেশ মান্য করিয়া চলিতে হইত ৷” 
(ভাঃ নীহার রঞ্জন রায়, ‘বাঙ্গলীর ইতিহাস, পৃ ৪৪৮)। শ্রেষ্ঠিতন্তের 
যুগে বৈদিক ধর্ম ও সংস্কৃতি দেশকে প্লাৰিত করেছে। লক্ষ্য 
যাত বিষয় এই যে, এই সময়েও শাক্ত ধর্মমত কোথাও 
বিশেষ পাত্তা পায়নি। বৈষ্ণব ধর্মেরই প্রচলন দেখতে পাওয়া 
যায়। তা” ছাড়া বৌদ্ধধর্ম তখন পৰ্যন্ত সারা ভারতে ছড়িয়ে আছে। 
এসব লক্ষণ দৃষ্টে আমরা বলতে পারি যে শাক্ত মত শ্রেষ্ঠিতপ্তের 
অনুকূল নয় বলেই সে সময়ে বিস্তার লাভ করতে পারেনি । 

খ্ৰীষ্টীয় পঞ্চম শতকে দুর্ধর্ষ হুণেরা ভারতের ওপর ঝাঁপিয়ে পড়ে 
গুপ্ত সাত্রাজ্যের ভিত নড়িয়ে দিল । এই সময়ে বাংলাদেশের ওপর 


গুপ্তরাজাদের ক্ষমতা শিথিল হয়ে পড়ল এবং দেশে আবার ঘোরতর 
বিশৃঙ্খলার সুচনা হয়। এই সুযোগ খ্ৰীষ্টীয় ষ্ঠ শতকে বঙ্গ ও গৌড় 
স্বাতন্ত্য ঘোষণা করল । এই সময়েই যে বাংলার সামনস্ততপ্রের সুচনা 
হয়েছিল তার এতিহাসিক প্রমাণ স্থূলভ ৷ সামন্ততন্ত্র নিঃসন্দেহে 
শক্তিপুজার অনুকুল, কারণ দেশের শাসনব্যবস্থা যখন সামন্তশক্তির 


উপর নির্ভরশীল হয়ে পড়ে তখন সামন্তরাজাদের ক্ষমতাছন্দে 
ভাঁবিক৬। এই 


প্রসঙ্গে রবীন্দ্রনাথ যে মন্তব্য প্রকাশ করেছেন তা বিশেষ ভাবে 
অনুধাবনযোগ্য । “যে সময়ে কবিকঙ্কন-চণ্ডী অন্নদামদল লিখিত হয়েছে সে সময়ে 
মানুষের আকস্মিক উথান-পতন বিস্ময়কররূপে প্রকাশিত হ’ত। তখন চারিদিকেই 
শক্তির সঙ্গে শক্তির সংঘাত চলছে, এবং কার ভাগ্যে কোনদিন যে কি আছে তা কেউ 


বলতে পারছে না । যে ব্যক্তি শক্তিমানের ঠিকমত স্তব করতে জানে, যে ব্যক্তি 
সয়দ্ধিলাভের দৃষ্টান্ত তখন সর্বত্র প্রতাক্ষ। 


সত্য-মিথ্যা স্ঠায়-অন্তায় বিচার করে না, তার 
চণ্তী-শক্তিকে প্রসন্ন করে তাকে নিজের ব্যক্তিগত ইষ্টলাভের অনুকূল করা তখন অস্তত 
এক শ্রেণীর ধর্মনাধনার প্রধান অঙ্গ ছিল। তখনকার ধনীমানীরাই বিশেষত এই 

বর দিনের শক্তির ঝ তাদের উচ্চচুড়ার উপরেই 


(৬) শক্তি পূজার 


১২৪ একালের চোখে 


যুগেই বাংলা দেশে শক্তিপুজার সূত্রপাত হয় বলে মনে হয়, 
কারণ শক্তিপুজা যে সপ্তম শতাব্দীর আগেই রাঢ়া, বারেন্রর 
কামরূপ, কামাখ্যা এবং ভোট্দেশে (তিব্বত) প্রচলিত হয়ে 
গিয়েছিল তা’র উল্লেখ আমরা সপ্তম শতাব্দীতে লিখিত দেবীপুরাণ 
থেকে পাই। (শক্তিপূজা যে গুপ্তযুগ পর্যন্ত প্রচলিত হয়নি, সে 
আলোচনা আগেই করা হয়েছে )। 

সপ্তম শতাব্দীর গোড়ার দিকে মহাসামন্ত শশাংক গৌড়ের 
স্বাধীন রাজা হিসেবে দেখ! দেন। এই সময়ে বক্ষে প্রথমে SA 
বংশ ও পরে লোকনাথবংশ, এবং সমতটে রাত-বংশ প্রতিষ্ঠিত 
হয়। শশাংক ছিলেন শৈব। খড়গবংশ বৌদ্ধ হলেও তারা শৈব 
ধর্মের অনুকুল ছিলেন। লোকনাথ ছিলেন পরম বৈষ্ণব আর 
রাত-বংশও ছিলেন বৈষব। এই যুগেও ধর্ম সমকালীন সামাজিক 
পরিস্থিতির সঙ্গে খাপ খাইয়ে চলেছে। দেশের অর্থ নৈতিক 
এবং রাষ্ট্রিক কাঠামো রূপান্তরের মুখে, কিন্তু তখনও সম্পূর্ণ 
পাল্টায় নি। «দেখা যাইতেছে রাষ্ট্রে শিল্পী-বণিক-ব্যবসাযীদের 
আধিপত্য এখনও বিদ্যমান, তবে সে আধিপত্য এখন অন্যান 
স্থানীয় প্রধানদের সঙ্গে ভাগ করিয়া ভোগ করা হইতেছে” 
(বাঙ্গালীর ইতিহাস” পৃ-৪৬১) এই 'শিল্পী-বণিক-ব্যবসায়ীদের 
আধিপত্যের জন্যেই, সপ্তম শতাব্দীতে শক্তিপুজার প্রচলন 
হওয়া সত্বেও শৈব এবং বৈষ্ণব ধর্মের অপ্রতিহত প্রাধান্য 
দেখা যায়। 

অষ্টম শতাব্দীতে মাস্তন্তায়ের যুগে সামন্ততন্ত পুরোপুরি 
প্রতিষ্ঠিত হয় এবং দেশের অর্থ নৈতিক ভিত্তি ক্রমশই সম্পূর্ণভাবে 
কৃষি-প্রধান হ’য়ে ওঠে। এই যুগের অর্থ নৈতিক অবস্থা! সম্বন্ধে নীহার 
বাবু বলেছেন, “দেশের অর্থ সম্পদ ছিলনা, একথা সত্য নয়, কিন্ত 
এই অর্থ ব্যবসা-বাণিজ্যলন্ধ নয় বলিয়াই মনে হয়_ভূমিলব্, 
কৃষিলন্ধ সম্পদ ।...মোটের উপর দেশের সামাজিক ধন ক্রমশই 


শক্তিপূজার রূপান্তর ১২৫ 


যে উত্তরোত্তর কৃষিলন্ধ ধনে বিবর্তিত হইতেছে এ সম্বন্ধে সন্দেহের 
অবকাশ কম। কারণ পরবর্তী পালযুগে বাংলার সমাজ প্রধানত 
কৃষি এবং গৃহশিল্পনির্ভর হইয়া পড়িয়াছে, অধিকাঁংশেই কৃষিনির্ভর, 
কারণ রাষ্ট্রে কৃষক বা! ক্ষেত্রকর সমাজের স্থান যদিব| উল্লেখিত 
হইতেছে, শিল্পী বা বণিক সমাজ পৃথকভাবে উল্লেখিত হইতেছে 
না। দেখা যাইবে ভূমির চাহিদাও পরবর্তী কালে উত্তরোত্তর 
বাড়িরাই যাইতেছে ।” এই সময়ে যে শাক্ত ধর্মমত বহুল জনপ্রিয়তা 
লাভ করে তার সাক্ষ্য পাই আমরা তখনকার অসংখ্য দেবীমূ্তি 
এবং শিলালিপি থেকে । এই যুগের পর থেকেই এদেশ শক্তি 
ধর্মের সর্বপ্রধান ঘাঁটি হিসেবে গড়ে ওঠে । এদিকে আবার 
এই সময়েই শক্তিপূজার মূল-ধারণারও অনেক পরিবর্তন ঘটেছে। 
এই যুগে বিভিন্ন ধর্ম পরস্পরকে বিশেষভাবে প্রভাবিত করেছে। 
পালপর্বের অসংখ্য দেবীমূত্তির রূপকল্পন! এসেছে আগম ও যামল 
গ্রন্থে ব্যাখ্যাত শৈব ধর্ম থেকে । “পালপর্বের বাংলাদেশে উমা" 
মহেশ্বরের যুগলমুতি রূপ বাঙ্গালীর চিত্তহরণ করিয়াছিল ৷” 
তান্ত্রিক ছেখরাচও লেগেছে এই সময়েই । মাণ্স্তন্যায়ের পর 
দেশে এঁক্য এবং সমন্বয়ের যে প্রয়োজনীয়তা অনুভূত হয়েছিল, 


এই ধর্মসমন্য় ঘটেছিল সেই চাহিদা মেটাতেই, একথা নিঃসন্দেহে 
এই যুগেই রণচণ্ডী মহিবমন্দিনী বাংলাদেশে 


এক বিশৃঙ্খলার জগত থেকে মুক্তি পেয়েছে। দেশময় 
হাঁবসীরা" নানা জায়গায় উৎপাত করছে; 


অরাজকতা সুযোগে 
নিরাপত্তার অভাব অত্যন্ত প্রকট। 


দেশে শান্তি, শৃঙ্খলা এবং 
ক্রক্ন্উদ্দিনের আমলে আবিসিনিয়া থেকে প্রচুর হাবসী এদেশে 
হয় । এরা পরে ক্রমশঃ অত্যন্ত শক্তিশালী হয়ে ওঠে । 


(৭) স্থলভান 
ক্রীতদাস ন্মপে আনীত 


১২৬ একালের চোখে 


তান্ত্রিক গুহযসাধনা দেশময় ছেয়ে গেছে, দেশের নৈতিক মানের 
চরম অবনতি ঘটেছে। শেষে ১৪৯৩ সালে আলাউদ্দিন হোসেন 
শাহ, স্থলতান নির্বাচিত হয়ে দেশে শান্তি এবং শৃঙ্খলা ফিরিয়ে 
আনলেন । ধর্মীয় এবং নৈতিক’ নৈরাজ্য থেকে মুক্তি এল 
শ্রীচৈতন্যের নেতৃত্বে । তার প্রেমধর্মের প্রভাবে শক্তিপূজার কল্পনায় 
আমূল পরিবর্তন ঘটল। “গ্রীচৈতন্তের ধর্মের প্রভাবে শক্তি- 
উপাসনাতেও অচিরে ভক্তিরসের সঞ্চার হ'ল। তান্ত্রিকত। লুপ্ত 
হ'ল না বটে কিন্ত তার বিষাত গেল ভেঙ্গে, অর্থাৎ উপাস্ত- 
উপাসকের সম্পর্কে ভয়-ভক্তির স্থানে বাৎসল্য-গ্রীতির সম্পর্ক 
স্থাপিত হ'ল। চৈতন্য বন্দনা দেবীমঙ্গল কাব্যের উপক্রমে 
স্থানলাভ করল।” (সুকুমার সেন-_“মধ্য যুগের বাঙ্গালী”, পৃ-৩৮) 

বৃটিশ যুগে বাহাতঃ শক্তিপূজার উল্লেখযোগ্য আর কোন বিবর্তন 
ঘটেছে বলে মনে হয় না। একথা বললে হয়ত সত্যের অপলাপ 
হবেনা যে, ভারতীয় অর্থ নৈতিক প্রগতিকে রুদ্ধ করে মধ্যযুগীয় 
গ্রামীন সামন্ততান্ত্রিক কাঠামো বজায় রাখা. বৃটিশ রাজশক্তির 
অন্যতয় লক্ষ্য ছিল। ফলে সামাজিক প্রগতিও পঙ্গু হয়ে থাকে । 
তবুও ইংরেজের সংস্পর্শে এসে যন্ত্রসভ্যতার ছাপ এদেশে অনিবার্ধ- 
রূপে পড়েছে। ইংরেজদের সাম্রাজ্যশাসন ও বাণিজ্যিক স্বার্থে 
স্থষ্ট রেল এবং ডাক ব্যবস্থা স্থুনিশ্চিতভাবে সামন্ততান্ত্রিক কাঠামোর 
ওপর কঠিন আঘাত করেছে। সেইসঙ্গে ইংরেজীশিক্ষা এমন এক 
শ্রেণীর স্থষ্টি করেছে যারা দেশের ভাবধারা এবং মূল্যবোধকে 
গভীরভাবে প্রভাবিত করেছে। তা'ছাড়া গড়ে উঠেছে কতকগুলি 
নগর, যার সমাজিক কাঠামে! সম্পূর্ণভাবেই ধনতান্ত্রিক। সমগ্র 
দেশের ওপর এইসব নগরের সামাজিক এবং অর্থনৈতিক প্রভাবও 
নিতান্ত তুচ্ছ নয়। মোট কথা, বলা চলে যে দেশের স্বাভাবিক 
প্রগতি ব্যাহত হওয়া সত্বেও প্রাগ্রসর পাশ্চাত্য ধনতান্ত্রিক সভ্যতার 
সংশ্রবে এসে এদেশে একটা বর্ণসংকর সভ্যতার স্থ্টি হয়েছে। 

পাশ্চাত্য ভাবধারার সংস্পর্শে এসে পুরোনো মতাদর্শের উপর বিশ্বাস 
শিথিল হয়ে গেছে, পুরোনো মূল্যবোধসমষ্টিতে গভীর ফাটল 
ধরেছে। কিন্তু দেশের অর্থ নৈতিক কাঠামো না বদলানোর ফলে 
নূতন মূল্যবোধসমষ্টি এখনও গড়ে ওঠেনি; সেই পুরোনোকেই 
এখনে! আঁকড়ে ধরে আছি, কারণ সম্ভাব্য নূতন এখনও অনাগত । 
স্পষ্টতই ভাবধারায় একটা বিপর্যয় এসেছে। এই হচ্ছে বৃটীশ 
রাজত্বের অন্তিমে সমাজ-মানসের ছবি। ধর্মের ক্ষেত্রে তাই আমরা 
পুজা-পার্বণ করেছি প্রথাগতভাবে, কিন্তু তার ধর্মীয় তাৎপর্য প্রায় 
লোপ পেয়ে গেছে। ছূর্গাপুজা ক্রমশঃই অন্যান্য দেবতার পুজাকে 
কুক্ষিগত করে বিরাট হয়ে দীড়িয়েছে। দুর্গাপূজার সঙ্গে তেত্রিশ 
কোটা দেবতার পূজাও এখন ছর্গাপুজার অঙ্গ । এটা ঘটেছে তার 
সার্জনীনতার সঙ্গে তাল রেখে ; অর্থাৎ যেমন ক্রমশঃ দুর্গাপূজার 
মধ্যে সর্বসাধারণকে টান! হয়েছে, তেমনি বিভিন্ন মতের সমন্বয় 
ঘটাবার জন্য সব দেবতাকেই টানতে হয়েছে। 

ভারতের ইতিহাসে ১৯৪০-৫০ সাল একটা সম্পূর্ণ নূতন যুগের 
সুচনা করেছে। দ্বিতীয় মহাযুদ্ধ, £৪৩-এর দুভিক্ষ, গণ-আন্দৌলন, 
সাম্প্রদায়িক দাঙ্গা, স্বাধীনতা এবং দেশৰিভাগ জনিত অগণিত 
জনতার বাস্তত্যাগ দেশের সমস্ত রাজনৈতিক অর্থ নৈতিক এবং 
সামাজিক ব্যবস্থা ওলটপালট করে দিয়েছে একথা বাংলাদেশের 
সম্বন্ধে বিশেষ ভাবে প্রযোজ্য ৷ ্বার্থসংশ্লিষ্ট মহল যতই বাধাদানের 
চেষ্টা করুন না কেন, দেশ স্থুনিশ্চিতভাবে শিল্পায়নমুখীন | ,দেশের 
শ্রমশক্তি তেমনি স্থুনিশ্চিতভাবে শৈশব কাটিয়ে নিজের পায়ে 
দাড়িয়েছে। সামন্ত-তান্ত্রিক কৃষিবব্যবস্থা সম্পূর্ণ ভেঙ্গে পড়েছে; 
কিষাণ আন্দোলনের মুখে নূতন কৃষি-ব্যবস্থার সম্ভাবনা দেখা 
দিয়েছে। এ যেন জোয়ারের অব্যবহিত পূৰ্বমুহুত_আসন 
জোয়ারের মুখোমুখী এসে ভাটার স্রোত মন্দীভূত হয়ে পড়েছে । 

এই সামাজিক রূপান্তরের সঙ্গে তাল রেখে রূপান্তরিত হয়েছে 


১২৮ এ চোখে ূ 


) 
শক্তিপূজা। আজ যে দুৰ্গাপূজা হচ্ছে তার সঙ্গে প্রাথমিক শক্তি ; 
পুজার আমূল প্রভেদ। আজ দুর্গাপূজার সঙ্গে ধর্মের যোগ প্রায় 
বিচ্ছিন্ন .বলা চলে। প্রথমে শক্তিপূজার গণতান্ত্রিক কোন ভিত্তি 
ছিল না, একথা বলা চলে। এখন শক্তিপুজা সম্পূর্ণ গণতান্ত্রিক” 
সার্বজনীন । তাছাড়া দুর্গার মূল রূপকল্পনা বদলে গেছে সম্পূর্ণ! 


ভযঙ্করী চণ্ডী দেখা দিয়েছেন কল্যানী উমারূপে, আমাদের “ঘরের 
মেয়ে?। 


রূপান্তর। রণরঙ্গিণী দু 


রর 
। কারণ কি? তথখনক 
832 দিকে তাকালেই এর কারণ স্পষ্ট হয়ে যার। পালখুর 


যম আসাই স্বাভাবিক । তা নিরী 
এবং বৌদ্ধধর্মও শাক্তধর্মকে 

করে দিল। এই সামাজিক পরিস্থিতিতে দেবীর চা 

বেশী প্রয়োজনীয় এবং আকর্ষণীয় 


যাচ্ছে। দেবতা ঘরের 
' প্রেমের বন্যায় মানুষে 


শক্তিপূজার রূপান্তর ১২৯ 
দেবতা আর মানুষের ভেদও কমে যাচ্ছে । শিবের ঘরণী ভবানীর 
হৈমবতীরপ প্রাধান্য পাচ্ছে, দেবী যেন আমাদেরই ঘরের “মেয়ে? 
হয়ে উঠেছেন। বৎসরান্তে তিন দিনের জন্য আমাদের “মেয়ে? 
ঘরে ফিরে আসে, তারপর আবার ঘর অন্ধকার করে দিয়ে 
পতিগৃহে ফিরে যায়। উমার এই যে নূতন রূপ এটা অত্যন্তই 
সামাজিক একথা অনস্বীকার্য। বৃটিশযুগের সামাজিক পরিস্থিতির 
(বিংশ শতাব্দীর প্রথম ভাগ সন্বন্ধেই প্রযোজ্য ) ফলে দুর্গাপুজার 
ধর্মীয় তাৎপর্য নষ্ট হয়ে গেছে । কিন্তু যে নূতন অবলম্বনের স্থষ্টি 
হয়েছে, তা’ হল পুজার সামাজিক ভি্তি। এই ভিত্তির উপরেই 
স্বাধীনতা লাভের পর থেকে বাংলাদেশে দুর্গাপূজার নবরূপায়ণ 
সুরু হয়ে গেছে। 

মোটামুটি দেখা গেল অন্যান্য যে কোন ধর্মের মতই আমাদের - 
দেশে শক্তিপুজাও একান্তভাবেই সামাজিক পরিস্থিতি, বিশেষতঃ 
দেশের অর্থনৈতিক কাঠামোর উপর নির্ভরশীল। তাছাড়া দেখা গেল 
শক্তিপুজা আদিম কৃষিসভ্যতা এবং সামসুতব্রের পরিবেশেই খাপ 
খায়, অন্য পরিবেশে নয়। প্রশ্ন উঠতে পারে, তবে দুর্গাপূজার 
ভবিষ্যৎ কি? ছুর্গাপূজা বাঙ্গালীর জাতীয় উৎসব হয়ে দাড়িয়েছে। 
তার ওঁতিহ স্থপ্রাচীন ৷ পুজা হিসাবে ছর্গাপুজার আয়ুদ্ধাল বোধ 
হয় শেষ হয়ে এসেছে কিন্তু উৎসব হিসেবে দুর্গোৎসবের আরো বহু 
কাল টিকে থাকা অস্বাভাবিক নয় । 


(৮) আজও বাংলার গ্রামে গ্রামে ওলাইচভী, শীতল! প্রভৃতির পুজা এই নি 


দেবতার পুজার এঁতিহ্‌ বহন করছে। 
(৯) চৈতনত দেবের প্রেমধর্মও তদানীভন সামাজিক পরিস্থিতিরই প্রত্যক্ষ ফল, 


একথাও সহজেই বলা চলে । 


হ) 


ধ্ম্ম 


ধর্মের সংজ্ঞা নির্দ্ধারণে বন্ধিমচন্দ্র বলেছেন “মানবরৃত্তির উৎকর্ষণই 
ধৰ্ম্ম” তার মতে মানের বিভিন্ন বৃত্তির পারস্পরিক সামঞ্জস্ত-পূর্ণ 
অনুশীলন, প্রন্ফুরণ এবং চরিতার্থতায় মানুষের মনুত্যত্ব এবং 
তাই ধর্ম । 

যে অনবদ্য বিশ্লেষণের সাহায্যে বঙ্কিমচন্দ্র এই তত্বকে প্রতিষ্ঠিত 
করেছেন বাংলা সাহিত্যে তার তুলনা নেই, পৃথিবীর সাহিত্যেও 
বুঝি তার তুলনা বিরল (বক্ধিমচন্দ্রের মূল প্রেরণা যে গ্রীমন্তগবদগীতা 
তা তিনি স্বীকার করেছেন )। বাংলাদেশের সৌভাগ্যই হোক 
আর ছূর্ভাগ্যই হোক, বঙ্কিমচন্দ্র যদি অত যুক্তিনির্ভর এবং 
বৈজ্ঞানিক মনোভাবাপন্ন না হতেন বা তার মানসিক ভারসাম্যের 
কিছুমাত্র অভাব ঘটত তবে তার এই মতবাদকে কেন্দ্র করে 
একদল শিশ্সামন্ত জুটে যে তাকে আর এক শ্রীরামকৃষ্ণ অথবা 
অনুকুল ঠাকুর করে তুলত সে বিষয়ে সন্দেহ নেই। কিন্ত শি্য 
জোটানোর দিকে তার বিশেষ আগ্রহ বা প্রশ্রয় ছিল বলে বোধ 
হয় না। 

বহ্কিমচন্দ্রের মত ধর্মমত বা ধর্ম হিসাবে প্রচলিত হবার কোন 
সম্ভাবনা নেই ; কারণ, তার আলোচনা বিশ্লেষণনির্ভর, বিশ্বাসসম্বল 
নয়। ধর্মের ভিত্তিই হল বিশ্বাস বা “অলৌকিকে বিশ্বাস”। কিন্তু 
অলৌকিকে বিশ্বাস ধর্ম্মের শেষ কথা নয়। বিশ্বাস শুধুমাত্র 
ব্যক্তিগত হতে পারে। যতক্ষণ পর্য্যন্ত এই ব্যক্তিগত বিশ্বাস 
গোষ্ঠিগত বিশ্বাসের সমার্থক না হয় ততক্ষণ পর্যন্ত শুধুমাত্র 
অলৌকিকে বিশ্বাস ধর্নের পর্যায়ে পড়ে না। ধর্মের সংজ্ঞায় 
সামাজিক দিক অপরিহার্য । বঙ্কিমচন্দ্র যে সংজ্ঞা নির্দেশ করেছেন 
তাতে এই দিকটি সম্পূর্ণ উপেক্ষিত। বস্তুতঃ বঙ্কিমচন্দ্র ধর্দের 
যে ব্যাখ্যা করেছেন তা ধর্মের ব্যক্তিগত দিক মাত্র। তা দর্শনের 


ধন্ম ১৩১ 
এক্তিয়ারভুক্ত |" আমাদের আলোচনা যথাসম্ভব সমাজতত্বের 
পরিপ্রেক্ষিতেই সীমাবদ্ধ রাখব। 

শুধু বঙ্কিমচন্দ্র নন। উনবিংশ শতাব্দীর মনীবীরা! সকলেই ধৰ্ম্ম 
নিয়ে চিন্তা করেছেন এবং যুগের প্রভাবে ধর্মের ব্যক্তিগত দিকটাই 
প্রায় সকলের চোখেই প্রধান হয়ে উঠেছে। কান্টের মতে 
“Religion is morality”, ফিক্তে বলেছেন “Religion is 
knowledge? | হেগেলের মতে আবার “Religion is or 
ought to be perfect freedom, for it is neither more 
nor less than the devine spirit becoming conscious of 
himself through the finite spirit.” এই শতাব্দীর 
চিন্তাধারায় ব্যক্তিবাদের সর্বাত্মক ব্যাপ্তি জ্ঞানবিজ্ঞানের ক্ষেত্রও 
অনেকাংশেই আচ্ছন্ন করে ছিল, তাই এ-যুগের বিচারে ধর্ম্মের 
ব্যক্তিগত দিকটাই প্রধান । একমাত্র আগস্ত কৌতেই ধর্মের 
সামাজিক দিক সম্বন্ধে সচেতনতার পরিচয় দিয়েছেন । তাঁর মতে_- 
“Religion consists in regulating one’s individual 
nature and forms the rallying point for all the 


separate individuals.” 


তবু, গোষ্টিগত অলৌকিকে বিশ্বাস বললেই ধর্মের সংজ্ঞা সম্পূর্ণ 
হয় না, কারণ ধর্ম ক্রিয়ামূলক ৷ প্রত্যেক ধর্মের সঙ্গেই আন্ষঙ্গিক 
পুজাপ্রকরণ বা আঁচার-অনুষ্ঠান অবিচ্ছেগ্ভভাবে সংশ্লিষ্ট । ধৰ্ম্ম 
বলতে আমরা যা বুঝি তার সুত্রপাত যে অলৌকিক শক্তি 
সম্বন্ধে বিশ্বাস বা ভয় থেকে’ সে বিষয়ে কোন সন্দেহ নেই। 
আদিমানবের ধারণায় জন্ম-মৃত্যু, প্রাকৃতিক দুর্যোগ, শস্তের ফলন-__ 
এক কথায় মানবিক বা প্রাকৃতিক সমস্ত ঘটনাই কোন না কোন 
শক্তির প্রভাবে সংঘটিত। সেই সব শক্তি আকাশ, নদী, পাহাড় 
বন, সূর্য্য, চন্দ্র, তাঁরা, পাথর, এমনকি বিভিন্ন পশু-পাখীর মধ্যেও 
কল্পনা করা হ'্ত। সেকালে মানুষের চোখে সমস্ত পদার্থ ই সচেতন 


১৩২ একালের চোখে 


এবং ইচ্ছাশক্তিসম্পন্ন (এই ধারণা এবং তজ্জনিত মতবাদকেই 
Animism বা সর্বপ্রাণবাদ আখ্যা দেওয়া হয় )। কাজেই সেই 
সমস্ত শক্তিকে নৈবেদ্য সহযোগে ভজনায় তুষ্ট করে অথবা ভীতি 
প্রদর্শনে বাধ্য কর! যায় বলেই সে কালের ধারণা ছিল। সেই 
ধারণার বশে যে সব এন্দ্রজালিক ক্রিয়া প্রক্রিয়ার উদ্ভব ঘটেছিল, 
পরবর্তী যুগের ধৰ্মীয় আচার অনুষ্ঠান তারই পরিণতি মাত্র। 
ধর্মের প্রাথমিক অবস্থায় তা ইন্দ্রজালমূলক যৌথ অনুষ্ঠানের বেশী 
কিছ ছিল না। তাই ames Frazer-এর মতে ধর্ল্মের সংজ্ঞা হল 
“A 10100119510] or Conciliation of powers superior to 
men which are believed to control the course or 
nature of human life” |1> অবধ্য এ সংজ্ঞাও যে অসম্পূর্ণ তা 
আমাদের আলোচনার সুত্রে ইতিমধ্যেই স্পষ্ট। যাই হোক, প্রাথমিক 
পর্যায়ে ধৰ্ম্ম একান্তই ক্রিয়ামূলক, ভাবমূলক নয়। ধৰ্ম্মে ভাবপ্রী ধন্য 
একান্তই আধুনিক এবং এখনও কোন ধর্মই অনুষ্ঠানব্জিত নয় । 
ধর্মের এই ক্রিয়ামূলক দিক আবার ধর্মের চতুর্থ বৈশিষ্ট্যের 
দিকে দৃষ্টি আকর্ষণ করে। ত! হ’ল অনুষ্ঠানের পৌরোহিত্য। 
ধর্মের এন্্রজালিক পর্যায়ে পুরোহিত শ্রেণীর অস্তিত্ব ছিল কিনা তা 
প্রমাণ সাপেক্ষ। কিন্ত সমস্ত সমাজেই এমন কয়েকজন ব্যক্তির 
সন্ধান মেলে যারা কতকগুলি অস্বাভাবিক ক্ষমতা বা প্রবণতার 
পরিচয় দেয়। প্রচলিত অন্য কোন উপযুক্ত শব্দের অভাবে আমরা 
এদের এশীশক্তিসম্পন্ন (01081907960) ব্যক্তি বলব। আদিম 
সমাজে এদের প্রতিপত্তি যে খুবই বেশী ছিল তা সহজেই অনুমেয় ৷ 
তাদের ছাড়াও অনেকে আবার অসাধারণ পর্যবেক্ষণক্ষমতা এবং 
ধীশক্তির বলে মানুষের এবং মন্থুষ্য পালিত পশুর রোগের নিরাময় 


(১) ইন্রজাল এবং ধর্মের সম্পর্ক বিষয়ে James Frazer-এর Golden 
7০38 গ্রন্থটি অবন্ঠ পাঠ্য । বল! বাহুল্য, সমাজতত্বে ইন্্রজাল মানে ভেক্িবাজী নয় । 
এক্ষেত্রে ইন্রজালগুবলতে আমরা মোটামুটিভাবে বপীকরণকৌশলই বুঝব । 


Il 

করতে অনেক সময় সফল হ’ত। আদি মানব সমাজে এই ছুই 
জাতীয় লোকেরই স্থান যে খুব উচ্চে ছিল সে বিষয়ে কোন সন্দেহ 
নেই। প্রাথমিকষুগের এীন্রজালিক ক্রিয়াপ্রক্রিয়ার যৌথরূপ 
যাই থাকুক সেই সব অনুষ্ঠানাদির নেতৃত্ব যে এদেরই হাতে ছিল 
সে বিবয়ে কোন সন্দেহ নেই ।' পুরোহিত শ্রেণীর সূত্রপাত'ঘটেছে 
এইভাবেই । আগেই বলা হয়েছে, অলৌকিকশক্তি সম্বন্ধে ভয় ও 
ভক্তি দুইভাবই লোকের মনে প্রবল ছিল। কাজেই অলৌকিকের 
সঙ্গে কারবারে সাধারণ লোকে নিজেরা হস্তক্ষেপ না করে এই 
গুণিন শ্রেণীবিশেষের হাতেই পুজার্চনার পবিত্র ব্যাপার ছেড়ে দিয়ে 
স্বস্তি বোধ করত। এই গুণিন শ্রেণীও যে তাদের সামাজিক 
প্রাধান্য কায়েমী করার এই বন্দোবস্তে কোনরূপ অসহযোগিতা 
করেননি তা সহজেই ধরে নেওয়া যায়। ফলে অনেক ক্ষেত্রেই বিভিন্ন 
পৱিত্ৰ’ ক্রিয়াকলাপে ক্ৰমশঃ জনসাধারণের হস্তক্ষেপ নিষিদ্ধ 
হয়ে যায় এবং এভাবে পুরোহিতদের একচেটিয়া ব্যবসায় সমাজে 
সুদৃঢ় স্বীকৃতি পায়। আজ পৌরোহিত্য ধর্মের অবিচ্ছেষ্ঠ অঙ্গ । 
অলৌকিক বিশ্বাসের ভিত্তিতে পুরোহিতশ্রেণীর নেতৃত্বে 
অলৌকিক শক্তির উপাসনার্থে গোষ্ঠিগত ক্রিয়াকলাপ যখন 
সাংগঠনিক রূপ পায় তখনই তাকে ধর্ম আখ্যা দেওয়া চলতে 


পারে। সংগঠনও ধর্মের আবশ্যিক অঙ্গ।২ পাশ্চান্ত্ে ধর্মীয় 
( Church ) | ভারতবর্ষের ধন্মা সমাজ- 
যে দেবালয়কে ধন্মীয় 


সংগঠনের প্রতীক হিসাবে খাড়া করার প্রশ্নই ওঠে নি। সামাজিক 
সংগঠনই ধর্মীয় সংগঠনের প্রতিভূ 


ধর্মের সাংগঠনিক দিক অন্বীকৃত বা উপেক্ষিত, 
ধর্মের এই অপরিহার্য দিকগুলি বিচার করে ধর্দের সংজ্ঞা আমরা 


(২) Of. Emile Durkheim. “Elementary forms of religious 11191” 


tr. by J. W. Swain, London 1915. p 47, 

এইভাবে নির্ধারিত করব-__-অলৌকিকে- বিশ্বাসের ভিত্তিতে 
পুরোহিত শ্রেণীর নেতৃত্বে অলৌকিক শক্তির উপাসনার জন্য কোন 
জনগোষ্ঠীর যে এক্যবদ্ধ সংগঠন গড়ে ওঠে তাই ধর্ম । বল৷ বাহুল্য, 
সংগঠন মানেই তার সঙ্গে কতকগুলি নৈতিক বাধ্যবাধকতা 
থাকবে। প্রত্যেক ধর্মের সঙ্গেই তাই কতকগুলি নৈতিক 
অন্থুশীসন ( mora] codes ) অপরিহার্ভাবে জড়িত, এবং সমস্ত 
ধর্মেই এই নৈতিক অনুশীসনাবলীর গুরুত্ব খুব বেশী। 


কি টোটেমিক যৌথজীবনে, কি বর্তমান ধনতান্ত্রিক ব্যক্তি- 
স্বাতন্ত্যে, ধর্মের 'আবশ্তকতা সম্পূর্ণ অস্বীকার করা অসম্ভব । 
টোটেমিক বন্ধনে ধৰ্ম্ম যেমন সিমেন্টের কাজ করেছে, আধুনিক বন 
সভ্যতার সৃত্রপাতে তেমনি ব্যক্তিস্বাতন্ত্যকে উস্কে দিয়ে প্রগতির 
পথ পরিষ্কার করেছে ।৩ সমস্ত যুগেই অলৌকিকের বিশ্বাস ও 
ভীতি, স্বর্গের প্রলোভন বা নরকের বিভীষিকা, এবং ধৰ্ম্মীয় অনু- 
শাসন সমাজের শৃঙ্খলা, এঁক্য এবং ভারসাম্য বজায় রেখেছে, 
সামাজিক কল্যাণে যার অবদান মোটেই তুচ্ছ নয়। তাছাড়া! 
বিশ্বাস সাধারণ মানুষের পক্ষে চিরদিনই একান্ত অবলম্বন ৷ 
বর্তমানে ধৰ্মীয় বিশ্বাস হয়ত রাজনৈতিক বিশ্বাসে রূপান্তরিত হচ্ছে 
কিন্তু মূলতঃ উভয়ের পার্থক্য খুব স্পষ্ট নয়। পৃথিবীর এক বিপুল 
জনসমষ্টি, সম্ভবতঃ অধিকাংশের পক্ষেই, ধর্ম যে এখনও একটি 
মহৎ অবলম্বন সে বিষয়ে কোন সন্দেহ নেই। তবে একথাও 
বলা প্রয়োজন যে সেই বিশ্বাসের সঙ্গে ধর্মের সাংগঠনিক দিকের 
যোগ নেই। এই বিশ্বাস ধর্মের ব্যক্তিগত দিকমাত্র। 


(৩) প্রোটেস্টান্ট মতবাদের সঙ্গে ধনতন্ত্রের বিকাশের নিবিড় যোগাযোগের কথ! 
11৪ Waber অকাট্য যুক্তি এরং তথ্যের সাহায্যে প্রমাণিত করেছেন। এ বিষয়ে 
ভার “The Protestant Ethics and Spirit of Capitalism” ( tr. by গা, 
Parsons. New york 1930 ) গ্রন্থটি ভণ্টব্য | 

ধর্মের এই মুল্যবান অবদানের উল্টোদিকে তার অপকারিতার 
পাল্লাও ভারী। অতীতে অন্ধবিশ্বাস এবং অজ্ঞানতার ফলে যে 
সব ধ্ম্মীয় অনুশাসনের স্থষ্টি হয়েছে তাদের উপকারিতার চেয়ে 
অধিকাংশ ক্ষেত্রে অপকারিতাই বেশী। নরবলি, কন্যাবিসর্জন, 
সতীদাহ, বাল্যবিবাহ, ধর্মের নামে বেশ্ঠাবৃত্তি প্রয়োজনীয় খাছ 
নিষিদ্ধ (বা উৎসৰ্গ’ ) করা এবং আরো অসংখ্য কুসংস্কার সমাজের 
পক্ষে মোটেই মঙ্গলজনক হয়নি। এ সবই চলেছে ধর্মের নামে । 
প্রগতিশীল ভাবধারা বা কাধ্যকলাপ চিরদিনই ধর্মের বিরোধিতায় 
বাধাহত হয়েছে। উদাহরণ নিপ্রয়োজন। অবশ্য এই সমস্ত প্রতি- 
ক্রিয়াশীল কার্যকলাপ ধর্মের নামে চললেও ধর্মকে সেজন্য দায়ী 
করা চলে কিনা সে বিষয়ে প্রশ্ন উঠতে পারে। কিন্তু ধর্মের প্রকৃতি 
্ট থাকলে এসবের জন্য সরাসরিভাবে না হ’লেও 


সন্বন্ধে ধারণা স্প! 
অন্ততঃ পরোক্ষভাবে যে ধর্মকে দায়ী করা যায় সে বিষয়ে কোন 


সন্দেহ থাকে না। ধর্মের প্রকৃতি স্থৈতিক (588) এবং 
প্রচলিত ধৰ্ম্মব্যবস্থার বিধি-বিধানের সঙ্গে গতিশীল 


রক্ষণশীল ৷ 
( dynamic ) সামাজিক প্রয়োজনীয়তার অসঙ্গতি অনেক সময়ই 
তীব্র হয়ে দেখা দেয়। (সেই অসঙ্গতি হয়ত নূতন ধর্মের সুচনা 


করে, কিন্তু সেই সুচনা যতদিন পর্যন্ত না সাধারণ্যে স্বীকৃত হয়ে 
সাংগঠনিক রূপ দেয় ততদিন পর্য্যন্ত তা ধর্মের পর্যায়ে পড়ে না। 
ততদিনে নিয়ত পরিবর্তনশীল সামাজিক পরিস্থিতি হয়ত নবতর 
অসঙ্গতির সূত্রপাত করবে৷) ধর্ম্মকে তাই ইতিহাসে চিরদিন 
রক্ষণশীল ভূমিকাতেই দেখা গেছে। প্রচলিত সমাজ ব্যবস্থা এবং 
ন্যারনীতির রক্ষণাবেক্ষণ করাই ধর্সের প্রধান কর্তব্য হয়ে দাড়ায় । 
শাসকশ্রেণীর পক্ষে ধর্ম তাই চিরদিনই প্রধান সহার়ি। 

উপকার অপকারের প্রসঙ্গ বাদ দিলেও আধুনিক যুগের 
বৈজ্ঞানিক পটভূমিকায় ধর্ল্দের যা মুল ভিত্তি, সেই অলৌকিকে 
বিশ্বাসই টলে উঠেছে । জ্ঞানবিজ্ঞানের প্রসারে এমন অনেক ঘটনা! 


১৩৬ একালের চোখে 


বা পরিস্থিতি মানুষের বোধগম্য হয়েছে যা আগে অলৌকিকের 
পর্যায়ে জ্ঞানবুদ্ধির অতীত বলে ধরা হত। তাঁর ফলে আবার যা 
এখন পর্যন্ত বোধগম্য হয়নি তাও ক্রমশঃ মানুষের জ্ঞানের 
আয়ত্তে আসবে, এ আস্থার সঞ্চার হয়েছে। এদিকে সামাজিক 
অসাম্য প্রভৃতি নানা কারণেও ‘ভগবানের’ উপর মানবের বিশ্বাস 
বহুলাংশে সঙ্কুচিত। তদুপরি বিজ্ঞানের কল্পনাতীত সাফল্য 
ঈশ্বরমুখী মানুষকে বিজ্ঞানমুখী করে তুলেছে। যতবড় বিশ্বাসীই 
হোন না কেন, রুগ্ন সন্তানকে শুধুমাত্র ঈশ্বরের ভরসায় ফেলে না 
রেখে সকলেই আধুনিক ডাক্তারকে ডাকেন। ডাক্তার হাল ছেড়ে 
দিলে তবে চরণাঁমৃতের খোজ পড়ে । 

ধর্মের মূল ভিত্তি শিথিল হবার ফলে পুজা অর্চনার বিভিন্ন 
ধন্মীয় আচার অনুষ্ঠানের তাৎপর্য লোপ পেয়ে যাচ্ছে; যার 
অবশ্যন্তাবী প্রতিক্রিয়ায় আবার পুরোহিত শ্রেণীর গুরুত্ব কমে 
যাচ্ছে। আজ মোটামুটিভাবে ধর্মেরই সার্থকতা নিয়ে সংশয় দেখা৷ 
দিয়েছে। সামাজিক প্রয়োজনীয়তার এই ঘাটতি পুরণের জন্যই 
আধুনিক যুগে সমস্ত ধর্মেই মানবকল্যাণ বা সমাজসেবার দিকে 
জোর দেওয়া হচ্ছে । রামকৃষ্ণ সেবাশ্রম ব! মিশনারীদের সেবামূলক 
কার্যকলাপ তারই সাধারণ উদাহরণ মাত্র । 

ধর্মের প্রয়োজনীয়তা যদি শেষ পর্যন্ত সমাজকল্যাণেই 
পর্যবসিত হয়, তবে হিন্দু, ইসলাম, বৌদ্ধ, গ্রীপ্তীয় প্রভৃতি বিভিন্ন 
নামে যে সব ধৰ্ম্ম বা ধৰ্ম্মীয় সংগঠন আছে, তার কোন সার্থকতা! 
থাকে না। এ যুগে রাষ্ট্র, রাজনৈতিক দল ও বিভিন্ন সমাজকল্যাণ- 
মূলক প্রতিষ্ঠান, সকলেরই লক্ষ্য সমাজকল্যাণ । শুধুমাত্র ধন্মীর 
বলেই কোন সংগঠন সমাজকল্যাণে বেশী কার্যকরী হবে একথা মেনে 
নেওয়া যায় না। বিংশ শতাব্দীর চেতনায় তাই হিন্দু, মুসলিম, বৌদ্ধ, 
কি খ্ৰীষ্টান বলে আত্মসনীক্তি অর্থহীন অন্ধত৷ ছাড়া আর কিছু নয় ॥ 

সমাপ্ত নি ০ 


